Umrah ah hulhuvaalumaa eku, 16,000 meehun registry vejje | Mihaaru\nދުނިޔެ / އުމްރާ\nއުމްރާ އަށް ހުޅުވާލުމާ އެކު 16،000 މީހުން ރަޖިސްޓްރީވެއްޖެ\nއުމްރާގެ އަޅުކަން ފަށާއިރު ހުއްދަ ދޭނީ ދުވާލަކު 6،000 މީހުންނަށް. --ފޮޓޯ:ސައުދީ ގެޒެޓް\n29 ސެޕްޓެމްބަރ 2020 - 12:54\nމައްކާ (ސެޕްޓެމްބަރު 29) - އުމްރާގެ އަޅުކަމަށް ރަޖިސްޓްރީ ވާން މޯބައިލް އެޕްލިކޭޝަން ލޯންޗްކުރިތާ މަދު ވަގުތުކޮޅެއްގެ ތެރޭގައި 16،000 މީހުން ރަޖިސްޓްރީކޮށްފި ކަމަށް މައްކާގެ އަމީރު ވިދާޅުވެއްޖެ އެވެ.\nއުމްރާ އަށް ހުޅުވުމާލުމުން ފުރަތަމަ 10 ދުވަހަށް ރަޖިސްޓްރީކޮށް މިހާރު ވަނީ ނިމިފަ އެވެ.\nމަދު އަދަދެއްގެ ބަޔަކާ އެކު އުމްރާ ކުރުމުގެ ހުއްދަ އަންނަ މަހު4އިން ފެށިގެން ދޭން ސައުދީގެ ދާޚިލީ ވުޒާރާ އިން ވަނީ ނިންމައިފަ އެވެ. ފުރަތަމަ ފިޔަވަހީގައި ހުއްދަ ދޭނީ ދުވާލަކު 6،000 މީހުން އުމްރާ ކުރުމަށެވެ. އުމްރާ ކުރެވޭނީ 12 ގްރޫޕަކަށް ބަހާލައިގެން ކޮންމެ ގްރޫޕެއްގައި 500 މީހުން ހިމެނޭ ގޮތަށެވެ.\nކޮންމެ ގްރޫޕެއް އުމްރާކޮށް ނިމުމާ އެކު ހަރަމްފުޅު ސްޓެރިލައިޒް ކުރާނެ އެވެ. އެ ގޮތުން ދުވާލަކު 10 ފަހަރު ހަރަމްފުޅު ޑިސްއިންފެކްޓް ކުރާނެ އެވެ.\nހައްޖު އެންޑް އުމްރާ މިނިސްޓްރީން ބުނީ އުމްރާ ކުރާ މީހުން ގެފުޅާ ކައިރިވެ، ހަޖަރަލް އަސްވަދުގައި ބޮސްދިނުމުގެ ފުރުސަތު ނުދޭނެ ކަމަށެވެ. ގެފުޅާ ކައިރި ނުވެވޭ ގޮތަށް ވަގުތީ ޕާޓިޝަނެއް ވަށައިގެން ޖަހާނެ އެވެ. އުމްރާގެ އަޅުކަން އަދާކުރަމުންދާ އިރު ޚާއްސަ މެޑިކަލް ޓީމުތައް ހަރަކާތްތެރިވާނެ އެވެ. އުމްރާވެރިންގެ ތެރޭން ކޮރޯނާވައިރަހަށް ޝައްކު ކުރެވޭ މީހަކު ފެނިއްޖެ ނަމަ އެކަހެރި ކުރުމަށް ޚާއްސަ އޭރިއާއެއް ވެސް ގާއިމްކުރާނެ އެވެ.\nއުމްރާގެ އަޅުކަން އަދާކުރުމުގެ ހުއްދަ ފުރަތަމަ ދޭނީ ސައުދީގެ ރައްޔިތުންނަށެވެ. އެހެން ގައުމުތަކުން އަންނަ މީހުންނަށް އުމްރާގެ ހުއްދަ ދޭން ފަށާނީ ނޮވެމްބަރު 1 ގައި ފަށާ ތިން ވަނަ ފިޔަވަހީގަ އެވެ. އެއީ އުމްރާ އަށް ދުވާލަކު 20،000 މީހުންނާއި ދެ ހަރަމަށް ޒިޔާރަތްކޮށް އަޅުކަންކުރުމަށް 60،000 މީހުންނެވެ. މި އުސޫލު، ކޮވިޑް-19 ގެ ނުރައްކާ ނިމުމަކަށް އަންނަންދެން ނުވަތަ ވަކި ގޮތަކަށް ކަނޑައަޅަންދެން ދެމިއޮންނާނެ އެވެ. އުމްރާ އަށް މީހުން އަންނަ ގައުމުތައް ކަނޑައެޅުމާއި އަދަދު ކަނޑައެޅުމުގައި އެ ގައުމެއްގައި ކޮވިޑް-19 އޮތް ހާލަތަށް ވެސް ބަލާނެ އެވެ.\nކޮވިޑް-19 ފެތުރޭތީ އުމްރާގެ އަޅުކަން މެދުކަނޑާލީ މިދިޔަ މާޗް މަހު އެވެ. ހައްޖުގެ އަޅުކަން ވެސް އެންމެ ފަހުން ބޭއްވީ ސައޫދީގައި އުޅޭ މީހުންނަށް ބައިވެރިވެވޭ ގޮތަށް މަދު ބަޔަކާ އެކުގަ އެވެ.\nސައޫދީގައި ކޮވިޑް-19 ފެތުރި ވަރަށް ބޮޑަށް ހާލަތު ގޯސްވުމަށް ފަހު މިހާރު ވަނީ އަދަދުތައް ވަރަށް ބޮޑަށް ދަށަށް ގޮސްފަ އެވެ. ސައުދީން އިއްޔެ ޕޮޒިޓިވްވެފައި ވަނީ 455 މީހުންނެވެ. މަރުވީ 29 މީހުންނެވެ. ބަލިން ވަނީ 841 މީހުން ރަނގަޅުވެފަ އެވެ.\nސައޫދީ އަރަބިއްޔާ އުމްރާ\n0 ކޮމެންޓް, 10 ރިއެކްޝަންސް


Bridge Matheegai Accident Vumun Eheevedhin MTCC Muvazzafunnah Shukuru! - Vaguthu\n2 ހަފްތާ ކުރިން ( ނޮވެމްބަރު 13, 2021 )\nޕީޕީޕއެމް ކައުންސިލަރު މުއާޒުއާ އޭނާގެ އަނބިކަނބަލުން\nޕީޕީއެމްގެ ކައުންސިލް މެންބަރު މުއާޒް ހަލީމް އެކްސިޑެންޓްވުމުން އެހީތެރިކަން ފޯރުކޮށްދިން އެމްޓީސީސީގެ މުވައްޒަފުންނަށް ޝުކުރު އަދާކޮށްފިއެވެ.\nމުއާޒު، އަނބިކަނބަލުން އަރުވައިގެން ސައިކަލުގައި ދަނިކޮށް އެކްސިޑެންޓްވީ ބްރިޖުމަތިންނެވެ. މުއާޒް ވިދާޅުވީ އެކްސިޑެންޓް ހިނގަން މެދުވެރިވީ ވިއްސާރަވެ ތެމިފައި ވަނިކޮށް ބުރަކި ޖެއްސުމުން ކަމަށެވެ. އެކްސިޑެންޓްވީ ވަގުތު އެންމެ ކައިރީގައި އޮތީ އެމްޓީސީސީގެ ބަހެކެވެ. ސައިލުން ވެއްޓުނުތަން ފެނުމާއެކެ ބަހުގައި ތިބި އެމްޓީސީސީގެ މުވައްޒަފުން ވަނީ އެ ދެމަފިރިންނަށް އެހީވެދީފައެވެ.\n"ބަހުގެ ޑްރައިވަރާއި، ކޮންޑަކްޓަރު އަދި އެވަގުތު ބަހުގައި ތިބި ހުރިހާ މުވައްޒަފުން ބަހުގެ ފަސްޓްއެއިޑް ބޮކްސްއާއެކު ވަގުތުން އަޅުގަނޑުމެންނަށް އެހީތެރިވި" އެކަން ހިނގައި ދިޔަގޮތް ފޭސްބުކް ގައި ހިއްސާ ކުރައްވަމުން މުއާޒް ވިދާޅުވިއެވެ.\nއެކްސިޑެންޓެގެ ސަބަބުން ދެމަފިރިންނަށް މާބޮޑު އަނިޔާއެއް ނުވެއެވެ. ދެ މީހުންގެވެސް ހާލު ރަނގަޅެވެ. މުއާޒް ވިދާޅުވީ ހޮސްޕިޓަލަށް ގެންގޮސްދިނީވެސް އެމްޓީސީސީގެ މުވައްޒަފުން ކަމަށެވެ.\n"ހުޅުމާލޭ ހޮސްޕިޓަލަށް ގެންދިޔައީވެސް ހަމަ އެކުންފުނީގެ ވޭނެއްގައި" ހޮސްޕިޓަލުން ދޫކުރުމާއި ހަމަޔަށް އެ ކުންފުނީގެ މުވައްޒަފުންވެސް އެތަނުގައި ތިބި ކަމަށް އޭނާ ވިދާޅުވިއެވެ.\n"އެހީތެރިކަމެއް ބޭނުންތޯ ބެއްލެވި. ކުންފުނީގެ ޖެނެރަލް މެނޭޖާ އާއި އެޗްއޯޑީއަކާއި ސުޕަވައިޒާ ލެވެލްގެ ބޭފުޅަކުވެސް ހޮސްޕިޓަލުގައި މަޑުކުރެއްވި"\nއެމްޓީސީސީގެ މުވައްޒަފުންނަށް ޝުކުރު އަދާކުރަމުން މުއާޒް ވިދާޅުވީ ފެނިގެން ދިޔައީ އެމްޓީސީސީގެ މުވައްޒަފުންގެ އޯގާތެރިކަން ކަމަށެވެ.\n"މިކަމަށްޓަކައި އެ ކުންފުނީގެ މުވައްޒަފުންނަށް ހިތުގެއަޑިން ޝުކުރު ދަންނަވަން"\nޓްވިޓާގައި، މުއާޒުގެ ޓްވީޓަށް ރިޕްލައި ކުރައްވަމުން އެމްޓީސިސީގެ ސީއީއޯ އާދަމް އާޒިމް ދެއްވީ މުވައްޒަފުންނަށް ހިތްވަރެވެ. "އެމްޓީސީސީގެ ހީވާގި މުވައްޒަފުން ދިޔަ ދެއްކެވި އޯގާތެރިކަމާއި ލޯތްބަށްޓަކައި ހުރިހާ މުވައްޒަފުންނަށް ޝުކުރު އަދާކުރަން" އާޒިމް ވިދާޅުވިއެވެ.\nMTCC ge heevaagi muahzifun thiya dhehkevi oagaatheri kamaai loabah takaa hurihaa muahzifun nah shukuru dhannanvan. Thiya gothuga thaa abadhu dhemithibumah edhen @MTCCPlc https://t.co/UE7u7IwJDW\n— Adam Azim (@adamazim) November 13, 2021\nއެގޮތުގައި މުވައްޒަފުން އަބަދުވެސް ތިބެން އާޒިމް އިލްތިމާސްކުރެއްވިއެވެ.\nނޮވެމްބަރު 13, 2021 15:56\nނިކަމެއްޗެއްނަމަ އެއްވެސް މީހަކު އަޅައެއްވެސް އަދި އޮއްސައެއްވެސް ނުލާނެ\nނޮވެމްބަރު 13, 2021 17:01\nމުއާއަށް ވެދުން ސަލާމަށްފަހު ދަންނަވަމެވެ. ޢެކްސިޑެންޓްވެ ކަހާލައިގެން އެމްޓީސީ ސީގެ ބަހުގައި ޖެހުމުން އެމީހުންނަށް ބަސްދޫކޮށް ދާކަށް ނުކެރުނެވެ. ޢެކަމުގައި އެންމެ ބޮޑަށް މުއާޔަށް އެހީވި ފުލުހުން އަޅުގަނޑަށް އެނގެއެވެ. ކަންހިނގި ވަގުތު އެއަރޕޯރޓައް ޑިއުޓީ އަށްދިޔަ ފުލުހުންވެސް އެތަނަށް ފައިބާ ތިކަނބަލުންނަށްއެހީވިއެވެ. ކުލައެއްޗެއްލައިގެން މުއާ ފައިގަ މަލަން އަޅަން އުޅުނީވެސް އެއަރޕޯރޓް އެކްސިޑެންޓް ތަކުގައި އަޅުގަނޑާ މީގެކުރިން ދިމާވި ފުލުހެކެވެ. ޢެހެންވީމަ މުއާއަށް ސުކުރު އަދާކޮށްލަމެވެ.\nނޮވެމްބަރު 14, 2021 00:29\nއެވެސް ޔާމީނުގެ ހެޔޮފުޅުކަމޭ ވީދޭ..


Valencia athun Real balivumuge zinmaa nagan: Zidane - AO News\nވެލެންސިއާ އަތުން ރެއާލް ބަލިވުމުގެ ޒިންމާ ނަގަން: ޒިދާން\nސްޕެނިޝް ލީގުގައި ރޭ ރަށުން ބޭރުގައި ވެލެންސިއާ އަތުން އެންމެ ފަހުގެ ޗެމްޕިއަން ރެއާލް މެޑްރިޑް ބަލިވުމުގެ ޒިންމާ ނަގާ ކަމަށް އެ ޓީމުގެ ކޯޗު ޒައިނުއްދީން ޒިދާން ބުނެފިއެވެ. ރެއާލް މި މެޗުން ބަލިވީ 4-1 އިންނެވެ.\n“ރޭގެ މެޗުގައި އަހަރެމެން ކުރީކޮޅު ލީޑުނެގުމާއެކު މާބޮޑަށް ފަސޭހަކޮށްލުމުން ނަތީޖާ މިގޮތަށް ނިކުތީ. ބަލިވުމުން ދެއްކޭނެ އުޒުރެއްވެސް ނެތް،”\n“މި މެޗުގައި ހިނގާދިޔަ ކަންތައްތައް ދެނެގަންނަން އުނދަގޫ. އަނެއްކޮޅުން ވެލެންސިއާ އިން ރޭގެ މެޗުގައި ޓެކްޓިކަލީ އަހަރެމެންނަށްވުރެ ރަނގަޅުކަމަށް ނުދެކެން.” މެޗަށްފަހު ދިން އިންޓަވިއުގައި ޒިދާން ބުންޏެވެ.\nވެލެންސިއާގެ ދަނޑުގައި ރޭ ކުޅުނު މެޗުގެ 23 ވަނަ މިނެޓުގައި ކަރީމް ބެންޒެމާގެ ގޯލުން ރެއާލް ލީޑުނަގާފައިވަނިކޮށް، މެޗުގެ 35 ވަނަ މިނެޓުގައި ވެލެންސިއާ އަށް ނަތީޖާ ހަމަހަމަކޮށްދިނީ ލިބުނު ޕެނަލްޓީއަކުން ކާލޮސް ސޮލެއާ އެވެ. އޭގެ އަށް މިނެޓުފަހުން އެ ޓީމުން ޖެހި ދެވަނަ ލަނޑަކީ ރެއާލްގެ ޑިފެންޑަރު ރަފައެލް ވަރާން އަތުން ބައިކޮޅަށް ވަތް ގޯލެކެވެ.އޭގެފަހުން، މެޗުގެ 54 އާއި 63 ވަނަ މިނެޓުގައި ސޮލެއާ ވަނީ އިތުރު ދެ ޕެނަލްޓީ ކާމިޔާބުކޮށް ވެލެންސިއާ އަށް ފުރިހަމަ މޮޅެއް ކަށަވަރުކޮށްދީފައެވެ.\nމީގެއިތުރުން، ރޭގެ މެޗުގައި ދުވަސްތަކަކަށްފަހު ސްޕެއިނުގެ މިޑްފީލްޑަރު އިސްކޯ އާއި ބްރެޒިލްގެ ފުލްބެކް މާސެލޯ ރެއާލްގެ ފުރަތަމަ އެގާރައިގައި ހިމަނާފައިވުމުން ގިނަބައެއްގެ ސުވާލުތަކެއް އަމާޒުވުމުން ޒިދާން ބުނީ އެކަމާ ހައިރާންވާންނުޖެހޭ ކަމަށާއި، އެއީ ރެއާލްގެ ކުޅުންތެރިންކަމަށާއި އެހެންކަމުން ޓީމުގެ ފުރަތަމަ އެގާރައިގައި ހިމެނެންނުޖެހޭންވީ ސަބަބެއް ނެތް ކަމަށެވެ.\nރޭގެ މެޗުން ބަލިވުމުން ރެއާލަށް ވަނީ ދެވަނަ އަށް އަރަން ލިބުނު ފުރުސަތު ގެއްލިފައެވެ. މިއާއެކު އެ ޓީމު އޮތީ އަށް މެޗުން 16 ޕޮއިންޓާ އެކު ހަތަރު ވަނައިގައެވެ. ލީގުގެ އެއްވަނައިގައި އޮތީ ނުވަ މެޗުން 20 ޕޮއިންޓާ އެކު ރެއާލް ސޮސިއެޑާޑެވެ. އަދި ދެވަނައިގައި އޮތީ ނުވަ މެޗުން 18 ޕޮއިންޓާ އެކު ވިޔަރެއާލެވެ. ރޭގެ މެޗުން ހޯދީ މޮޅާއެކު ވެލެންސިއާ އޮތީ ނުވަ މެޗުން 11 ޕޮއިންޓާއެކު ނުވަވަނައިގައެވެ.\nރެއާލް މެޑްރިޑްކުޅިވަރުވެލެންސިއާދުނިޔެސްޕެނިޝް ލީގުޒައިނުއްދީން ޒިދާން


ރާއްޖެއިން ކަނޑައެޅި އާ ސަފީރުގެ ފަތްކޮޅު އިންޑިއާ ރައީސަށް އަރުވައިފި – Dhuvas Online\nޑރ. ނިޔާޒު ސަފީރުކަމުގެ ފަތްކޮޅު އެރުވުމުގެ ރަސްމިއްޔާތު --\nއިންޑިއާގެ ސަފީރުކަމަށް އަލަށް ކަނޑައެޅި ޑރ. ހުސައިން ނިޔާޒު މަގާމުގެ ފަތްކޮޅު އިންޑިއާގެ ރައީސް ރާމް ނާތު ކޮވިންދަށް އަރުވައިފި އެވެ.\nއިންޑިއާގެ އެކްސްޓާނަލް އެފެއާޒް މިނިސްޓްރީގައި އޮތް މި ރަސްމިއްޔާތުގައި އެގައުމުގެ ރައީސް ބައިވެރިވެވަޑައިގެންނެވީ އޮންލައިންކޮށެވެ. މި ރަސްމިއްޔާތުގައި ހަންގޭރީ އާއި ޗެޑް އަދި ތަޖިކިސްތާނުގެ އާ ސަފީރުންވެސް އިންޑިއާ ރައީސަށް ފަތްކޮޅު އެރުވި އެވެ.\nމި ރަސްމިއްޔާތުގައި ޑރ. ނިޔާޒު ވިދާޅުވީ އިންޑިއާއިން އެކި ގޮތްގޮތުން ރާއްޖެއަށް ދެމުން އަންނަ އެހީތެރިކަމަށް ޝުކުރު އަދާކުރައްވާ ކަމަށެވެ. އެއީ ދެ ގައުމުގެ ދެމެދުގައި އޮތް ގާތް ގުޅުން ރަމްޒުކޮށްދޭ ކަމެއް ކަމަށް ވިދާޅުވި އެވެ.\nއިންޑިއާގެ ރައީސް ކޮވިންދު ވަނީ ނިޔާޒަށް މަރުހަބާ ވިދާޅުވެފައި އެވެ. އަދި ރައީސް އިބްރާހިމް މުހައްމަދު ސޯލިހާއި ދިވެހިންނަށް ފާގަތި ދުވަސްތަކަކަށް އެދިވަޑައިގެންފަ އެވެ.\nފޮރިން މިނިސްޓްރީގެ އިސް މަގާމުތަކެއް އަދާކުރައްވާފައިވާ ޑރ. ނިޔާޒު ވަނީ ހާރިޖީ ދާއިރާގައި 14 އަހަރު ހިދުމަތް ކުރައްވާފައި އެވެ. ނިޔާޒު ވަނީ ނިއު ޒިލޭންޑުން ޑިމޮގްރަފިކް އެންޑް ޑިވެލޮޕްމެންޓްގެ ދާއިރާއިން ޑޮކްޓްރޭޓް އޮފް ފިލޯސަފީ ހާސިލްކުރައްވައިފަ އެވެ.\nޑރ. ނިޔާޒަކީ އިންޑިއާގައި ގާއިމްވެ ހުންނަވާ ގޮތަށް ކަނޑައެޅި ހަވަނަ ސަފީރެވެ. އޭނާ އިންޑިއާއަށް ކަނއަޅާ ސަފީރު ކަމަށް އައްޔަން ކުރެއްވީ މިދިޔަ ސެޕްޓެމްބަރު މަހުގެ ތެރޭގައި އެވެ.\nއޭގެ ކުރިން އެ މަގާމުގައި ހުންނެވީ މިހާރުގެ ޖެންޑާ މިނިސްޓަރު އައިޝަތު މުހައްމަދު ދީދީ އެވެ.\nކަޕިލް ޝަރުމާއަށް ދެވަނަ ދަރިއަކު ލިބެނީ!


13 aharugai vihei kujjaage mainbafain hayyarukoffi - One Online\nފުލުހުންގެ މައި އިދާރާ، ޝަހީދު ހުސައިން އާދަމް ބިލްޑިންގ --- ވަން ފައިލް ފޮޓޯ: މުހައްމަދު އައުޒަމް\nރޭޕްކުރުމުން ބަލިވެ އިނދެ، އުމުރުން 13 އަހަރުގައި ވިހެއި ކުއްޖާގެ މައިންބަފައިން ފުލުހުން ހައްޔަރުކޮށްފިއެވެ.\nފުލުހުން މިރޭ ބުނީ އެ މައްސަލައިގައި ކޯޓު އަމުރެއްގެ ދަށުން މިއަދު ހަވީރު 4:30 ހާއިރު ހައްޔަރުކޮށްފައިވާ ދެ މީހުންނަކީ 47 އަހަރުގެ ފިރިހެނަކާއި 36 އަހަރުގެ އަންހެނެއް ކަމަށެވެ. އެ ދެ މީހުންނަކީ 13 އަހަރުގެ ކުއްޖާއާއި އޭނާގެ އާއިލާގައި ދެން ހިމެނޭ ފަސް ކުދިންގެ މައިންބަފައިން ކަމަށް ފުލުހުން މައުލޫމާތުދެއެވެ.\nދީނުގެ ނަމުގައި ހަރުކަށި ވިސްނުން ގެންގުޅޭ ކަމަށް ބެލެވޭ އާއިލާއަކުން އެ އާއިލާގައި ހިމެނޭ ހަ ކުދިންނަށް ލިބެންޖެހޭ އަސާސީ ހައްގުތަކުން މަހުރޫމުކޮށް ގެންގުޅެމުންދާ ކަމަށް ފުލުހުން ތުހުމަތުކުރެއެވެ. އެކުދިންނަށް ވެކްސިން ނުދީ ސްކޫލަށް ނުފޮނުވައި އެކުދިންނަށް އިހުމާލުވަމުންދާ މައްސަލައާ ގުޅިގެން އަނިޔާ ލިބެމުންދިޔަ ހަ ކުދިން މިހާރު ތިބީ ދައުލަތުގެ ބެލުމުގެ ދަށުގައެވެ. އެ ކުދިންގެ ތެރޭގައި 13 އަހަރުގެ ކުއްޖާ އާއި އޭނާ ވިހެއި ދަރިފުޅު ވެސް ހިމެނެއެވެ.\nރޭޕްކުރުމުން ބަލިވެ އިނދެ 13 އަހަރުގައި އެކުއްޖާ ވިހެއި ދަރިފުޅުގެ ޑީއެންއޭ އާއި ހައްމާދުގެ ޑީއެންއޭއާ ދިމާވާ ކަމަށް ފުލުހުން މީގެ ކުރިން ބުނެފައިވެއެވެ. އެކުއްޖާ ރޭޕްކުރި ކަމަށް ތުހުމަތު ކުރެވޭ ހައްމާދަކީ މީގެ ކުރިން ޓެރަރިޒަމްގެ މައްސަލައެއް އޭނާގެ މައްޗަށް ސާބިތުވެ، ހުކުމް ކޮށްފައިވާ ކުށުގެ ރެކޯޑު އޮންނަ މީހެކެވެ.\nގުޅޭ ޓެގު ޕޮލިސް ޖިންސީ ގޯނާ


BREAKING: Milandhoogai Fakeeraakun Jahaa Meehaku Zahamkollaifi - Vaguthu\nމިލަންދޫގައި ފަކީރާއަކުން ޖަހާ މީހަކު ޒަހަމްކޮށްލައިފި\nށ. މިލަންދޫގައި މާރާމާރީއެއް ހިނގާ މީހަކު ޒަހަމްކޮށްލައިިފިއެވެ.\nމައުލޫމާތު ލިބޭގޮތުގައި، މިއަދު ހަވީރު ހިނގި މި މާރާމާރީގައި، ހަމަލާދީފައި ވަނީ ފަކީރެއް ބޭނުންކޮށްގެންނެވެ.\nމިލަންދޫ ކައުންސިލްގެ ނައިބް ރައީސް އަހުމަދު ޝިޔާމް ވިދާޅުވީ، މިއަދު ހަވީރު ރަށުގެ މީހެއްގެ ގައިގާ ފަކީރާއަކުން ޖަހާ ޒަހަމްކޮށްލާފައިވާކަމަށެވެ. އަދި އޭނާއަށް ހޮސްޕިޓަލްގައި ފަރުވާދީފައިވާކަމަށްވެސް ވިދާޅުވިއެވެ.\nމި މާރާމާރީ ހިނގީ ޒަހަމްވި މީހާ ރަށުގެ ފުއްޓަރު ފަރާތުގައި ހުރި ގެވަޅެއްގައި ހުއްޓާ އައި މީހަކު އޭނާގެ މައިންބަފައިންނާއި ބެހި ތަފާތު އެއްޗެހި ގޮވުމުން އެކަމާއި އެއްޗެއް ކިޔުމުންކަމަށް އޭނާ ވިދާޅުވިއެވެ.\n"އޭނާ ގޭތެރެއަށް ވަދެފައި، ފަހަތުން އައިސް ފުރަތަމަ ބިންމައްޗަށް ވައްޓާލީ، ދެން ފަކީރާއެއް ނަގާ ޖެހީ". ޝިޔާމް ވިދާޅުވިއެވެ.\nޝިޔާމް ވިދާޅުވީ، އެ މާރާމާރީ ހިންގި މީހާ މިހާރު ހުރީ ޕޮލިސް ސްޓޭޝަންގެ ބެލުމުގެ ދަށުގައި ކަމަށެވެ. އެ ހާދިސާގައި ޒަހަމްވި މީހާގެ އަތުގައި ބޭސް އަޅާފައިވާކަމަށްވެސް ޝިޔާމް ވިދާޅުވިއެވެ.\n"ބޮޑަށް ހީވަނީ ފަކީރާ މަޅާލި ގަޑީގައި އަތްދިއްކޮށްލީހެން". ޝިޔާމް ވިދާޅުވިއެވެ.\nމިއަދު ހަވީރު 04:12 ހިނގި މި މާރާމާރީގައި ޒަހަމްވި މީހާއަށް ސީރިއަސް އަނިޔާތަކެއް ލިބިފައެއް ނުވެއެވެ.\nމި މާރާމާރީއާއި ގުޅިގެން ފުލުހުންގެ ބަހެއް އަދި ނުލިބެއެވެ.\nކުޑަހުވަދޫގައި އަންހެން ދެބެއިން ވަޅި ބޭނުންކޮށްގެން މާރާމާރީ ހިންގައިފި\nފުލުހެއްގެ ކަރުގައި ހިފައި މާރާމާރީ ހިންގައިފި\nކުޑަކުއްޖަކު ގޮވައިގެން އިނދެ ފުލުހަކަށް ހަމަލާދީފި\nފެބުރުއަރީ 11, 2019 20:45\nފަކީރާއާ ދެކޮޅަށް ދައުވާކުރަންވީ.\nފެބުރުއަރީ 11, 2019 21:53\nކޮބާތަ މިރާއްޖޭގައި މިއޮންނަ މުސްލިމު ވަންތަކަން؟\nފެބުރުއަރީ 11, 2019 22:12\nކޮމެޓީއެއް ހަދާފަ ބަލާބަލަ ތި ވަޅު ކޮނުނީ ސޭފްޓީ އާއި އެކުތޯ. ވަޅު ކޮނުން ވަގުތީ ގޮތުން ހުއްޓާލާފަ ރާއްޖޭގެ ހުރިހާ ވަޅުތަކެއް އިންސްޕެކްޓް ކުރަން ފެނޭ. ވަޅު ކޮނުނު އިރު ވަޅު ވަށާ ޓޭޕު ދަމާފަ އިންޒާރު ބޯޑު ހުރިނަމަ ތިޔަ މީހަކު ނުވެސް އައީސް ތި ޒުވާބެއްކޮށް މާރާމާރީ ހިންގާކަށް. ހަނޑަސްބުރި ކޮނުން ވަގުތީ ގޮތުން ހުއްޓާލަން ރައީސްއަށް ގޮވާލަން. ޖަޒީރާ ރާއްޖެ ޔޯ މީ...\nފެބުރުއަރީ 11, 2019 23:49\nހުވާ ޑްރާމާގެ ސަބަބުން ފަކީރާއިން ޖަހަން ދަސްވީ.\nނަހުލާ ތީގަ ޒިންމާ ވާން ޖެހޭނީ.\nދިވެހިންނަށް ކިހިނެއްތަ ވެގެން މި އުޅެނީ..؟؟\nބަލަ އަހަރެމެންނަކީ މުސްލިމުންނޭ.. ކޮންމެ މުސްލިމަކީ އަނެއް މުސްލިމްގެ އަޚެކޭ.. އޭނާގެ ލެޔާ، މުދަލަށް އަރައިގަތުން ވަނީ ޙަރާމް ކުރައްވާފައޭ.. ރުޅި އަންނަ ކޮންމެ ފަހަރަކު މިއީ އެއް ނޫނޭ އުޅެންޖެހޭ ގޮތަކީ.. އަހަރެމެން ވާގި ހޯދާންވީ ކެއްތެރިކަމާއި ނަމާދުންނޭ.. އަތް އިސްކޮށްގެން ނޫނޭ.. މާތްﷲ އަހަރެމެން ދިވެހި އުއްމަތަށް ހެޔޮގޮތް މިންވަރު ކުރައްވާށި.. އާމީން.. (ދޮންބެ)\nފެބުރުއަރީ 22, 2019 10:55\nމުސްލިމުންނަށް ވެގެންއުޅޭގޮތަކީ ޖައްބާރަކު މިޤައުމަށް ގެނެސްދީފައިވާ އަނެއްރާއްޖއވަންތަކަމުގެ\nއަލާމާތައް އޭގެ ފުރިހަމަކަމާއެކުފއންނަމުންމިދަނީ ވީމާ، ޤައުމަށް އަނެއްރާއްޖެވަންތަކަމާއި، ޖަޒީރާވަންތަކަން ގެންނަން މަސައްކަތް ކުރިހުރިހާ ފަރާތަކަށް ވަރައްބޮޑަށް ޝުކުރިޔާ!


މިދިޔަ އަހަރު ރާއްޖޭގެ އިގްތިސޯދީ ދުވެލި މަޑު ޖެހިގެން ދިޔަ: ވޯލްޑް ބޭންކު – Dhen.mv\nމިދިޔަ އަހަރު ރާއްޖޭގެ އިގްތިސޯދީ ދުވެލި މަޑު ޖެހިގެން ދިޔަ: ވޯލްޑް ބޭންކު\nJanuary 11, 2020 - 9:57 pm\nމިދިޔަ އަހަރު ރާއްޖޭގެ އިގްތިސޯދީ ދުވެލި މަޑު ޖެހިގެން ދިޔަ ކަމަށް ވޯލްޑް ބޭންކުން ބުނެފި އެވެ.\nވޯލްޑް ބޭންކުން މިހެން ބުނެފައި ވަނީ އެ ބޭންކުން އަހަރަކު ދެ ފަހަރު ނެރޭ ގްލޯބަލް އިކޮނޮމިކް ޕްރޮސްޕެކްޓްސް ގެ މި އަހަރުގެ ފުރަތަމަ އަދަދުގައި ރާއްޖޭގެ އިގްތިޞާދާ ގުޅޭގޮތުން ހިމަނާފައިވާ ކަންތައްތަކުގައެވެ.\nވޯލްޑް ބޭންކުން ބުނީ މިދިޔަ އަހަރު ރާއްޖޭގެ ޓޫރިޒަމް ކުރިއެރި ކަމަށާއި ނަމަވެސް މުޅި އިގްތިސޯދުގެ ދުވެލި މަޑުޖެހިފައިވާ ކަމަށެވެ. އެކަން އެގޮތަށް ދިމާވީ އިމާރާތް ކުރުމުގެ ދާއިރާގެ ހަރަކާތްތެރިކަން މަޑު ޖެހުމުން ކަމަށް އެ ބޭންކުން ހާމަކުރިއެވެ.\nއެކަން އެގޮތަށް ހުރުމުން މިދިޔަ އަހަރު ރާއްޖޭގެ އިގްތިސޯދީ ކުރިއެރުން ހުރީ 5.2 ޕަސެންޓުގައި ކަމަށާއި މިއީ ކުރިން ލަފާކުރި ވަރަށްވުރެ ދަަށް އަދަދެއް ކަމަށް ވެސް ވޯލްޑް ބޭންކުން ހާމަކުރިއެވެ.\nއެ ބޭންކުން ހާމަކުރި ގޮތުގައި މި އަހަރު ރާއްޖޭގެ އިގްތިސޯދީ ކުރިއެރުން ހުންނާނެ ކަމަށް އަންދާޒާ ކުރެވެނީ 5.5 ޕަސެންޓުގައެވެ. އެ އަދަދު އަންނަ އަހަރު 5.6 އަށް މަތިވެގެންދާނެ ކަމަށް ވޯލްޑް ބޭންކުގެ ރިޕޯޓުގައިވެއެވެ.\nމީގެއިތުރުން މި އަހަރު ރާއްޖޭގެ އިންފްލޭޝަން މަތިނުވެ ހިފެއްޓިފައި ހުންނާނެ ކަމަށް ވެސް ވޯލްޑް ބޭންކުން ހާމަކުރެއެވެ.


BREAKING: Raajje In Ithuru 105 Meehaku Covid-19 Ah Fassi Vejje - Vaguthu\nރާއްޖެއިން އިތުރު 105މީހަކު ކޮވިޑް-19 އަށް ފައްސިވެއްޖެ\nރާއްޖެއިން އިތުރު 105 މީހަކު ކޮވިޑް-19 އަށް ފައްސިވެއްޖެ އެވެ.\nރާއްޖެއިން މިއަދު 105 މީހަކު ކޮވިޑް-19 އަށް ފައްސިވެފައި ވަނީ 2600 މީހުން ޓެސްޓުކޮށްގެންނެވެ. ރާއްޖެއިން ކޮވިޑް-19 ޖެހިގެން މިހާރު 1644 މީހަކަށް ދަނީ ފަރުވާދެމުންނެވެ. އޭގެ ތެރެއިން 163 މީހަކަށް ފަރުވާދެމުން ދަނީ ހޮސްޕިޓަލްތަކުގައެވެ.\nއިއްޔެ ރާއްޖެއިން 122 މީހަކު ފައްސިިވިއިރު، މިއަދު އެ އަދަދު ވަނީ ދަށްވެފައެވެ.\nރާއްޖެއިން މިއަދު ކޮވިޑް-19 އަށް ފައްސިވި މީހުންގެ ތެރެއިން 88 މީހަކު ފައްސިވެފައި ވަނީ މާލެ އިންނެވެ. އަދި އަތޮޅު ތެރެއިން ހަތަރު މީހަކު ފައްސިވެފައިވާއިރު، ރިސޯޓްތަކުން 12 މީހަކު އަދި ސަފާރީއަކުން އެކަކު ފައްސިވެފައި ވެއެވެ.\nމިއާއެކު ރާއްޖެއިން ކޮވިޑް-19 ޖެހުނު މީހުންގެ އަދަދު ވަނީ 15841 އަށް އަރާފައެވެ. މީގެ ތެރެއިން 14139 މީހަކު ވަނީ ބަލިން ރަނގަޅުވެފައެވެ.\nރާއްޖޭގައި ކޮވިޑް-19 ބަލީގައި މިއަދު ވަނީ މީހަކު ނިޔާވެފައެވެ. އެ ބަލީގައި މިއަދު ނިޔާވެފައިވަނީ ހުޅުމާލެ މެޑިކަލް ފެސިލިޓީގައި ފަރުވާދެމުންދިޔަ އުމުރުން 88 އަހަރުގެ ފިރިހެނެކެވެ. މިއާއެކު ރާއްޖެއިން ކޮވިޑް-19 ބަލީގައި ނިޔާވި މީހުންގެ އަދަދަކީ 52 އެވެ.\nމީގެ އިތުރުން ރާއްޖޭގައި ކޮވިޑް-19 ފެތުރެން ފެށި ފަހުން، ނިޔާވި ބައެއް މީހުން، ކޮވިޑް-19 އަށް ފައްސިވެފައި ވެއެވެ. ކަމާއި ގުޅުން ހުރި އިދާރާތަކުން އެ މަރުތައް ކަނޑައަޅަނީ ކޮވިޑް މަރެއްގެ ގޮތުގައެއް ނޫނެވެ. މާލެ ސަރަހައްދުގައި ނިޔާވާ މީހުން އެ އޮަންނަ އުސޫލުގެ ތެރެއިން ކޮވިޑް-19 އަށް ޓެސްޓު ކުރެއެވެ. އެގޮތުން މިހާތަނަށް އެފަދަ އަށް ވޭދަނައެއް ފެނިފައި ވެއެވެ/\nޖެނުއަރީ 31, 2021 23:22\n100،000 ޑޯޒް ހުސްވަންދެން ތި ގިނަވާނެ... ޖަހާނެ ބަޔަކު ނުވީމަ ދެންވާނި ފަސްސި\nފެބުރުއަރީ 1, 2021 07:08\nއެންމެން ޖެހޭނީ ޖަހަން


Jinsee furassaaraige thuhumathu kurevenee Minister Asim ah, isthiufaa dhevvaa: Mundhu | Mihaaru\nފޮރިން މިނިސްޓަރު އާސިމް، އދ.ގެ އާއްމު މަޖިލީހުގައި ތަގުރީރު ކުރައްވަނީ: އޭނާ އަށް ތުހުމަތު ކުރެވޭ ޖިންސީ ފުރައްސާރައިގެ މައްސަލަތަކެއް އަންނަނީ ބަލަމުން. -- ފޮޓޯ: އދ.\nޖިންސީ ފުރައްސާރައިގެ ތުހުމަތު ކުރެވެނީ މިނިސްޓަރު އާސިމަށް، އިސްތިއުފާ ދެއްވާ: މުންދު\n09 ނޮވެމްބަރ 2018 - 22:26 69 comments\nވެރިކަން ކުރާ ޕާޓީ، ޕީޕީއެމްގެ ސެކްރެޓަރީ ޖެނެރަލް އަދި ރައީސް އަބްދުﷲ ޔާމީންގެ އަރިސް ބޭފުޅުންގެ ތެރޭގަައި ވެސް ހިމެނިވަޑައިގަންނަވާ މުންދުގެ އިތުރުން، ފޮރިން މިނިސްޓްރީގެ އެހެން ބައެއް އިސްވެރިން ވެސް ގެންދަވަނީ، އެ ތުހުމަތާ ގުޅިގެން މިނިސްޓަރު އާސިމް އިސްތިއުފާ ދެއްވަން ބާރު އަޅުއްވަމުންނެވެ.\nމި މައްސަލައިގައި، ފޮރިން މިނިސްޓްރީން އިއްޔެ ބަޔާން ނެރުނުއިރު، އޭގައި މިނިސްޓަރު އާސިމްގެ ނަން ހިމަނައިފައެއް ނުވެ އެވެ. ބަޔާނުގައި ބުނެފައި ވަނީ އެ މިނިސްޓްރީގެ އިސްވެރިއެއްގެ މައްސަލަ ބަލަމުން އަންނަ ކަމަށެވެ. ފުރަތަމަ ހުށަހެޅުމުން ނުބަލައި ދޫކޮށްލި މައްސަލަ އަލުން ބަލާކަން ހާމަކޮށް ބަޔާން ނެރުނީ، އެކަމުގައި މިނިސްޓްރީ އަށް ފާޑުކިއުން އަމާޒުވުމުންނެވެ.\nއަނިޔާ ލިބުނު އަންހެން މުވައްޒަފުންގެ ދިފާއުގައި ނުކުމެވަޑައިގެން މުންދު "މިހާރު" އަށް ވިދާޅުވީ މުޅި ދުނިޔޭގެ އެކި ގައުމުތަކާ ގުޅިގެން މަސައްކަތް ކުރާ މުއައްސަސާގެ އެންމެ އިސްވެރިޔާގެ ގޮތުގައި ހުންނެވި އާސިމަށް ޖިންސީ ފުރައްސާރައިގެ ތުހުމަތު ކުރެވުމަކީ ލަދުވެތި ކަމެއް ކަމަށެވެ. އެކަމުގައި އަމިއްލަ އަށް ދިފާއުވެވަޑައިނުގެންނެވޭ ނަމަ، އެންމެ ރީތި ގޮތަކީ މުވައްޒަފުން ކުރި ސީރިއަސް ތުހުމަތުތަކާ ގުޅިގެން އަމިއްލަ އަށް އިސްތިއުފާ ދެއްވައި ދުރަށް ވަޑައިގަތުން ކަމަށް ވިދާޅުވި އެވެ.\nއާސިމަށް ތުހުމަތު ކުރެވުނުއިރު، އޭނާ އަކީ ބޭރު ދުނިޔޭގައި ރާއްޖެ ތަމްސީލް ކުރައްވައި، އިންސާނީ ހައްގުތަކާއި އުސޫލްތަކުގެ ދިފާއުގައި ވާހަކަ ދައްކަވާ ބޭފުޅާކަން ވެސް މުންދު ފާހަގަކުރެއްވި އެވެ.\nރާއްޖޭގެ މިދިޔަ އަހަރުގެ ގައުމީ ދުވަސް ސްރީ ލަންކާގައި ހުންނަ ދިވެހި އެމްބަސީގައި ފާހަގަކުރުމަށް ބޭއްވި ރަސްމިއްޔާތުގައި، މުންދު ވާހަކަ ދައްކަވަނީ.\nމުންދުގެ އިތުރުން ވެސް އެކި ގައުމުތަކުގައި ތިއްބަވާ ދިވެހި ސަފީރުން ގެންދަވަނީ މި ތުހުމަތުގައި މިނިސްޓަރު އާސިމް އިސްތިއުފާ ދެއްވަން ބާރު އަޅުއްވަމުންނެވެ.\nIsveriyaa, jinsee furassaara kuraa massala furathama nubeli!\nފޮރިން މިނިސްޓްރީގައި، ޖިންސީ ފުރައްސާރައިގެ ކޮމެޓީއެއް އެކުލަވައިލައި، މައްސަލަ އިއްޔެ ބަލަން ފެށިއިރު، އާސިމްގެ ފަރާތުން އެ މިނިސްޓްރީގެ އެހެން ދެ މުވައްޒަފަކަށް ވެސް ޖިންސީ ފުރައްސާރައިގެ އަމަލުތަކެއް ކުރިމަތިވި ކަމަށް ވެ އެވެ. އެކަމަކު ދިފާއުގައި ނުކުތުމުގެ ހިތްވަރު ނުލިބުނީ، މީގެ ހަ މަސް ކުރިން ހުށަހެޅި މައްސަލަ ނުބަލައި ކޮމެޓީ ވެސް އުވާލުމުން ކަމަށް މައުލޫމާތު އެނގޭ ބަޔަކު "މިހާރު" އަށް ކިޔައިދިނެވެ.\nއާސިމްގެ މައްސަލަ ބަލަން އިއްޔެ ކޮމެޓީއެއް އެކުލަވައިލުމުން ނުރުހުން ފާޅުކުރައްވައި މުންދު ވިދާޅުވީ އެ ކަން ކުރަން ޖެހެނީ މިދިޔަ އަންގާރަ ދުވަހު ނޫން ކަމަށެވެ. އެއީ ގާނޫނުގައި ބުނާގޮތުން ކޮންމެ މުއައްސަސާއެއްގައި ގާއިމްވެފައި އޮންނަން ޖެހޭ ކޮމެޓީއެއް ކަން ފާހަގަކުރެއްވި އެވެ.\nމުންދު ވެސް ވިދާޅުވި ގޮތުގައި މުވައްޒަފުން ފުރަތަމަ މައްސަލަ ހުށަހެޅި ހިސާބުން ބަލަން ފަށައި މުވައްޒަފުންނަށް ނަފްސާނީ ގޮތުން ލިބުނު އަނިޔާތަކަށް ހިތްވަރުދީ، ރައްކާތެރިކަން ވެސް ދޭން ޖެހެ އެވެ.\nމިހާރު އެކުލަވައިލާފައި އޮތް ކޮމެޓީން ވެސް އެކަށީގެންވާ ގޮތެއްގައި އާސިމްގެ މައްސަލަ ބަލާނެ ކަމަކަށް މުންދު ގަބޫލެއް ނުކުރައްވަ އެވެ. ސަބަބަކީ، އޭނާ ވިދާޅުވި ގޮތުގައި، ފޮރިން މިނިސްޓްރީގެ އެންމެ އިސްވެރިޔާއާ ދެކޮޅަށް ހުށަހެޅި މައްސަލަ ބަލަން، މަގާމުގެ ގޮތުން އޭނާ އަށް ވުރެން ދަށް މުއައްޒަފުންތަކެއް ހަމަޖައްސައިފައިވުމާ އެކު ނުފޫޒު ފޯރުވުމުގެ ފުރުސަތު އޮތުމެވެ. މައްސަލަ ބަލަން ފެށި ކަމަށް ބުނިއިރު، ތިން މެމްބަރުން ހިމެނޭ އެ ކޮމެޓީގެ ރިޔާސަތަށް ވެސް އަދި މީހަކު ނުހޮވާ ކަމަށް ވެ އެވެ.\n"އެ ކޮމެޓީން ނިންމުމެއް ނިންމައިފިއްޔާ ވެސް ލިޔެކިޔުންތަކުގައި ސޮއި ކުރައްވަން ހުންނަވާނީ މިނިސްޓަރު. މި ހާލަތުގައި، ނުފޫޒުން އެއްކިބާވެ މައްސަލަ ބެލިދާނެ ކަމަކަށް ނުފެނޭ. އެއާ އެކު، އެ އަމަލުކުރިމަތިވި އަންހެން މުވައްޒަފުންގެ ސަލާމަތާއި ރައްކާތެރިކަމަށް ވެސް ފިޔަވަޅުތަކެއް އެޅިދާނެ ކަމަކަށް ވެސް ގަބޫލެއް ނުކުރެވޭ،" މުންދު ވިދާޅުވި އެވެ.\nމައްސަލަ ބަލައި ފިޔަވަޅު އަޅަން ގޮވާލައްވައި ކުރީގެ ފޮރިން މިނިސްޓަރު ދުންޔާ މައުމޫން ކުރެއްވި ޓުވީޓެއް.\nއާސިމް، ޖަވާބެއް ނުދެއްވައި ހިމޭނުން!\nމިނިސްޓަރު އާސިމްގެ ނަން ހާމަނުކޮށް، ބަޔާނުގައި އިސްވެރިއެކޭ ލިއެފައި އޮތުން ވީ ފޮރިން މިނިސްޓްރީގެ މިނިސްޓަރުން ފެންވަރުގައި ދެން ތިއްބެވި ބޭފުޅުންނާއި އެ ނޫން ވެސް އިސް މަގާމްތަކުގައި ތިއްބެވި ބޭފުޅުންނަށް ތުހުމަތުގެ އިނގިލި ދިއްކުރެވުނު ކަމަށެވެ. މިކަމުގައި، އެ ބޭފުޅުން ހިތްހަމަޖެހިވަޑައިނުގެން މިނިސްޓަރު އާސިމަށް ސުވާލުތަކެއް ކުރިމަތި ކުރެއްވި އެވެ.\nއެނގިފައިވާ ގޮތުގައި، ފޮރިން މިނިސްޓްރީގެ ވެރިން ތިއްބަވާ ގްރޫޕެއްގައި އެ މައްސަލަ ވަރަށް ހޫނުވި އެވެ. އެއީ ބަޔާނުން ހުރިހާ އިސްވެރިންނަށް ތުހުމަތު ރައްދުވާ ގޮތަށް އޮތުމާއި މުވައްޒަފުންނަށް އެފަދަ އަނިޔާއެއް ކުރިމަތިވިއިރު މިނިސްޓަރު އާސިމްގެ ނުފޫޒުން އެކަން ނުބަލައި އޮއްބައިލުމެވެ.\nއެ ތުހުމަތަކީ މިނިސްޓަރު އާސިމް ނުކުރައްވާ ކަމަކަށް ވާ ނަމަ، ކެރިވަޑައިގެން ނުކުންނަވައި ޖަވާބުދާރީވެވަޑައިގަތުމަށް ވެސް އެ ގްރޫޕްގެ ބައެއް ބޭފުޅުން ގޮވައިލެއްވި އެވެ. އެކަމަކު އެ ގްރޫޕަށް ފޮނުއްވި މެސެޖްތައް ބައްލަވާލެއްވުމަށް ފަހު ވެސް މިނިސްޓަރު އާސިމް އެއްވެސް އެއްޗެއް ވިދާޅެއް ނުވި ކަމަށް ވެ އެވެ.\nފޮރިން މިނިސްޓަރު އާސިމަށް ކުރެވުނު ތުހުމަތާ ގުޅިގެން "މިހާރު" ން ތަކުރާރުކޮށް ގުޅުމުން ފޯނެއް ނުނަންގަވަ އެވެ. މެސެޖު ކުރުމުން ޖަވާބެއް ވެސް ނުދެއްވި އެވެ.\nތިން މެމްބަރުންގެ ކޮމެޓީ އަށް ގާނޫނުން ބޮޑެތި ބާރުތަކާއި އިޚްތިޔާރުތަކެއް ވެސް ދީފައިވެ އެވެ. އޭގެ ތެރޭގައި، ޖިންސީ ފުރައްސާރައިގެ މައްސަލަ ބެލުމަށް ފަހު، އެކަން ހިނގި ކަން ސާބިތުވެއްޖެ ނަމަ އެ މީހަކު ވަޒީފާ އިން ވަކިކުރަން ނިންމުމުގެ ބާރު ވެސް ލިބިގެންވެ އެވެ.\nއެނގިފައިވާ ގޮތުގައި، އާސިމަށް ކުރި ތުހުމަތު ޖެންޑާ މިނިސްޓްރީން ވެސް މިހާރު ތަހުގީގު އެބަކުރެ އެވެ.\nއިތުރު ލިޔުންތައް ފުލުހުން ފޮރިން މިނިސްޓްރީ ޖިންސީ ގޯނާކުރުން ޖެންޑާ މިނިސްޓްރީ މުހައްމަދު ހުސެން ޝަރީފު (މުންދު) ކުރީގެ މިނިސްޓަރު މުހައްމަދު އާސިމް ޖިންސީ އަނިޔާ


Verikan Badhalu Kuran Ulhunu Meehun Ge Aailaa Thakaa eku Idhikolhu Jalsaa Eh - Vaguthu\nވެރިކަން ބަދަލު ކުރަން އުޅުނު މީހުންގެ އާއިލާތަކާއި އެކު އިދިކޮޅު ޖަލްސާއެއް!\nރާއްޖޭގައި ޤާނޫނީ ގޮތުން އުފެދިފައިވާ ސަރުކާރު ޤާނޫނާއި ހިލާފަށް ވައްޓާލަން އުޅުމުން ކުއްލި ނުރައްކަލުގެ ހާލަތުގެ ދަށުން ހައްޔަރު ކުރި ފަރާތްތަކާއި ހުކުމް ތަންފީޒު ކުރަމުން ގެންދާ ސިޔާސީ ފަރާތްތަކުގެ އާއިލާތަކާއި އެކު ހާއްސަ ޖަލްސާއެއް ބުދަ ދުވަހުގެ ރޭ ބޭއްވުމަށް އިދިކޮޅުފަރާތް ތަކުން ނިންމައިފިއެވެ.\nމި ޖަލްސާ ކުރިއަށް ގެންދާން ނިންމާފައި ވަނީ ޖުމްހޫރީ ޕާޓީގެ މައި ޖަގަހަ، މ.ކުނޫޒުގައި ބުދަ ދުވަހުގެ ރޭ 21:00 ގައެވެ.\nއިދިކޮޅުފަރާތް ތަކުން ބުނެފައިވަނީ މި ޖަލްސާގައި މިވަގުތު ހައްޔަރުކޮށްފައި ތިބި ލީޑަރުންގެ އާއިލާތަކާއި ހައްޔަރުކޮށްފައި ތިބި މަޖިލީހުގެ މެމްބަރުންގެ އާއިލާގެ މެމްބަރުންގެ އިތުރުން ސިޔާސީ ދައުވާތަކާ ގުޅިގެން ކުށް ސާބިތުކޮށްފައިވާ ފަރާތްތަކުގެ އާއިލާތައް ވެސް ބައިވެރިވާނެ ކަމަށެވެ.\nއިދިކޮޅު ފަރާތްތަކުން ހާއްސަ ޖަލްސާއަކަށް ތައްޔާރު ވަމުންދާއިރު އިދިކޮޅު ޕާޓީ ތަކުން ދަނީ އަނެއްކާވެސް ބޮޑު މުޒާހަރާއަކަށް ތައްޔާރުވަމުންނެވެ. ދިގު މެދުކެޑުމަކަށް ފަހު ގުޅިފައިވާ އިދިކޮޅު ފަރާތަކުން ޖުމުހޫރީ ޕާޓީގެ މައި ޖަގަހަ މ. ކުނޫޒުގައި ބޭއްވި ޖަލްސާ ގައި ވާހަކަ ދައްކަވަމުން އެމްޑީޕީގެ ނައިބު ރައީސް ޝިފާޒު ވިދާޅުވީ ބޮޑު މުޒާހަރާ އަކަށް ތައްޔާރުވާކަމަށާއި އެދުވަހު ރައީސް ޔާމީން ކުޑަ ކަކޫ ޖައްސުވާނެ ކަމަށެވެ.\nއިދިކޮޅުން ފަރާތް ތަކުން ފެބްރުއަރީ މަހުގެ 16 ވަނަ ދުވަހު މުޅި ރާއްޖެއިން މީހުން ގެނެސްގެން "ހުއްޓުވާ" ނަމުގައި ބޮޑު އެއްވުމެއް މާލޭގައި ކުރިއަށް ގެންދިޔަ އިރު އިދިކޮޅު ފަރާތްތަކުން ބުނަމުން ގެންދިޔައީ ގެޔަށް ވަންނާނީ ރައީސް ޔާމީން ހުއްޓުވާފައި ކަމަށެވެ. ނަމަވެސް އެރޭގެ މުޒާހަރާ ވަނީ ވަރަށް ފަސޭހައިން ރޫޅިގެން ގޮސްފައެވެ.\nއޭޕްރީލް 4, 2018 11:58\nއޭޕްރީލް 4, 2018 12:00\nވަރަށް ފަނިވެފައި ވާތީވެ މާމަމެން ގެނެސްގެންވެސް ޖަލްސާގަނޑު ބޭއްވޭތޯ ބަލާ!\nއޭޕްރީލް 4, 2018 12:06\nމިހާރުން މިހާރަށް ކުނޫޒް ބަންދުކޮށް ، އެތަނުގައި އެ ހިންގާ ޣައިރު ޤާނޫނީ ޙަރަކާތްތައް ހުއްޓުވުމަށް ގޮވައިލަމެވެ. މިއީ ކުށްކުރުމަށް ހިތްވަރުދީ މީހުން ކުށަށް އަރާގަތުމަށް ބާރުއަޅާ ކިއްލާއެކެވެ. އަދި ކުށްވެރިވިޔަސް ބިރު ނުގަތުމަށާ ސަލާމަތީބާރުތަކާ ދެކޮޅަށް މާރާމާރީ ހިންގުމަށް ހިތްވަރުދީ ޚަރަދުކޮށްހަދާ ގޭންގެކެވެ. ކާލިގަނޑު ޖަގަހަ ދޮނަށް ބަހައްޓައިގެން ގާސިމުގެ ކިއްލާއަށް މިމީހުން އަތްގަދަކުރުމުގައި ސިއްރެއް އޮންނާނެއެވެ.\nއޭޕްރީލް 4, 2018 12:25\nތިނުން ދުވަހެއް ނާދެ އަބަދުވެސް އޮންނަނީ ތިރިވެފަ\nއޭޕްރީލް 4, 2018 12:31\nއެހެން ގޮތަކަށް ބުނަންޏާ ކުއްވެރިންގެ ޖަލްސާއެއް ދޯ!\nއޭޕްރީލް 4, 2018 12:40\nއޭޕްރީލް 4, 2018 12:51\nއިދިކޮޅު ލާދީނީ ފިކުރަށް ތަބަޢަވާ މުނާފިގުން މާޔޫސްވެގެން ދެން މިކަމެއް ނުވިއެއްނޫންހޭ ކިޔާފަ އެހެން ދިމާލަކަށް ފިރާލަފާނެތީ ޖައްސާ ސްޓަންޓް. މިގޮތަށް ޖަލަސާ ބާއްވައިގެން ކަރުމަށައިގެން ދަންދެން ހަޅޭއްލަވާފަ ގެއަށްދިޔައިމާ އެނިމުނީ.\nއޭޕްރީލް 4, 2018 13:08\nމިހާރު ހަމަ އަސލުވެސް ހިނނިއަންނަނީ\nއޭޕްރީލް 4, 2018 21:14\nޖަލްސާތަކަށް ނުކުތީމައެކަނިއެއްނޫނޭ ސަރުކާރާއި ސަރުކާރުން ކުރާ ކަންތަކަށް ނޫނެކޭބުނަނީ


Usool Thah Furihama Kurumun Jabir Ge Helicopter Gennan Huhdha Dheynan: Nahula - Vaguthu\nއުސޫލުތައް ފުރިހަމަ ކުރުމުން ޖާބިރުގެ ހެލިކޮޕްޓަރު ގެންނަން ހުއްދަ ދޭނަން: ނަހުލާ\nޖާބިރު ބައްލަވައިގަތް ހެލިކޮޕްޓަރ\n" ފޮލޯ ކުރަން ޖެހޭ ޕްރޮސެސްތައް ފޮލޯކޮށްފައި ހަމަ އެދެން ޖެހޭ ހުއްދަތައް އަޅުގަނޑުމެން ދިނުމުގައި އެއްބާރުލުން ދޭނެ ކަމުގެ ޔަގީންކަން އަރުވަން،" ނަހުލާ ވިދާޅުވިއެވެ.\nޖޫން 6, 2020 00:00\nނަހޫ ސަލާމަތް ވެެއްޖެ!!! މިހާރު ނަހޫ ވަރުގެ ގާބިލް މިނިސްޓަރެއް އި އުޑު ހިޔާދާާށުގަ ނުހުންނާނެ.. ހަނަދާނަށް އަންނަނީ ބޮޑު މޮހޮރާ ލިބުނީމާ ޖާބިރުގެ ފަރާތުން އަލީވަހީދަށް އޮއްސާލި ތައުރީފު.. ލޮލީ ދަނޭ މިކަހަލަ ގޭމު ކުޅެން\nޖޫން 6, 2020 00:04\nމިހެންވެދޯ ނަހުލާއަށް ޕްރެޝަރު ބޮޑުމިކުރަނީ. ބާރެއް އޮތީމަ ވަޒީފާަގެ ބިރުދައްކައިގެން ހުރިހާ ކަމެއްކުރަނީ. ބޮޑުންނަށް ބޮޑު ޙައްޤު ކުޑަމީހުންނަށް ކުޑަކޮށް. އިންސާފު ހޯދައިދޭން އައިމީހުންގެ ހާލަކީމީ.\nޖޫން 6, 2020 00:43\nކޮބާތަ ކޭބަލް ކާރު.\nނުހުންނަ ބިރަކީ ޖާބިރު\nޖޫން 6, 2020 00:51\nހުއްދަ ނުކުރަންވީ ކީއްވެ އަވަހަށް ހުއްދަ ކުރަންވީނު ޖާބެއަށް ހެލިކޮޕްޓަރާއެކީ ހަވާ ފަޒާ އަށް ނޭރިގެން ޓޭކްއޮފް ނުކުރެވިގެންނެންނު އެ ތެޅި ބާލަނީ ، ޖާބެ ޖަލްސާއަށް ދާން މަޖިލީހުގެ ފުރާޅުމަތީގަ ޖާބެ ހެލިކޮޕްޓަރު ޖައްސަން ހެލި ޕެޑެއް ހެދިއްޔާ ވާނީ ކިހިނެއްތަ ، އަނެއްކާ އަނެއްކޮޅުން ނަހުލާއާއި ޖާބިރަކީ ސިޔާސީ ކަންކަމުގައި ވަރަށް ގާތްކޮށް އުޅޭ ދެ ބޭފުޅުން.\nއަދި ރާއްޖެއަށް އެ ހެލިކޮޕްޓަރު އެތެރެ ނުކުރެވިގެން ވިއްޔާ އެ އުޅެނީ ، ބުރަފަތި ވެސް ނޭނގެ ވީ ނުވީއެއް ? ، އެމްފިބިއަސް ހެލިކޮޕްޓަރެއް ބައްލަވައިގަތްނަމަ ބޮޑުމޮހޮރާ މޫދުގައި ޖެއްސުނީސް\nޖޫން 6, 2020 01:30\nއުސޫލު ގެ ތެރެ އިން ލޮލީ ވެސް ލިބެން ޖެހޭނެ!\nޖޫން 6, 2020 01:36\nޖޫން 6, 2020 04:03\nއުޞޫލްތައް ހަމަވާނެއެވެ. އެއީ ސަރުކާރުގެ ވެރިންނަށް ޖާބިރު ކުޑަރިޝަވަތެއްދިނަސް ތިކަންވާނެތީއެވެ. އަދިޖާބިރުދޭނެމެއެވެ. މިސަރުކާރުގައިތިބީ ކުޑަވަދުގަވެސް ގަންނަވަރުގެ ރިޝްވަތުވެރިންނެވެ.\nޖޫން 6, 2020 19:39\nކޮބާގާފަރުގަ އަޅާއެއަރ ޕޯޓު ގާފަރުމީހުނަ ވެސް ވޯޓުދިން


Hasanttay, Dr Jameel ah: dhuleh othas, ahnna haa ehcheh govaakah nuvaane! | Jazeera\tދުލެއް އޮތަސް، އަންނަހާ އެއްޗެއް ގޮވާކަށް ނުވާނެ! - Jazeera\nހަސްންޓެ، ޑރ. ޖަމީލަށް: ދުލެއް އޮތަސް، އަންނަހާ އެއްޗެއް ގޮވާކަށް ނުވާނެ!\nޖަވިޔަނި February 2, 2021 378 views0\nކުރީގެ ނައިބް ރައީސް ޑރ. މުހައްމަދު ޖަމީލް އަހުމަދު އަދި ރައްޔިތުންގެ މަޖިލީހުގެ މެމްބަރު ހަސަން އަހުމަދު -- ފައިލް ފޮޓޯ\nދުލެއް އޮތަސް، އަންނަހާ އެއްޗެއް ގޮވަން ނުވާނެކަމަށް ވިދާޅުވެ ކުރީގެ ނައިބް ރައީސް ޑރ. މުހައްމަދު ޖަމީލް އަހުމަދަށް، ރައްޔިތުންގެ މަޖިލީހުގެ އިނގުރައިދޫ ދާއިރާގެ މެމްބަރު ހަސަން އަހުމަދު (ހަސަންޓޭ) ރައްދުދެއްވައިފި އެވެ.\nމަނީލޯންޑަރ ކުރެއްވިކަމުގެ ކުށުގެ ދައުވާ ސާބިތުވެ ޖަލު ހުކުމެއް ތަންފީޒްކުރައްވާ ރައީސް އަބްދުﷲ ޔާމީންގެ އިސް ވަކީލް، ޖަމީލް ހޯމަ ދުވަހު ކުރެއްވިި ޓުވީތެއްގައި ވިދާޅުވީ މި ވެރިކަމާއި ރައްޔިތުންގެ މަޖިލީހުން ސާބިތުވީ އެމްޑީޕީގެ ނާގާބިލުކަން ކަމަށެވެ. ކުރާނެ އިތުރު ތަޖްރިބާއެއް ނެތްކަމަށް ވިދާޅުވެ އެމްޑީޕީ އަށް ފާޑުކިޔަމުން އޭނާ ވިދާޅުވީ، ޕީޕީއެމުން ދެއްކި ތަރައްގީ ފެނި މަޖިލީހުގެ ރައީސް މުހައްމަދު ނަޝީދުވެސް އާޝޯހުވެފައިވާ ކަމަށެވެ.\nވެރިކަމާއި މަޖިލީހުން ޞާބިތުވީ އެމްޑީޕީގެ ނާޤާބިލްކަން. ކުރާނެ އިތުރު ތަޖްރިބާއެއް ނެތް. ޕީޕީއެމް އިން ދެއްކީ ތަރައްޤީ. ބްރިޖާއި މަޝްރޫޢުތައް ފެނި ޚުދު މަޖިލިސް ރައީސް އާޝޯހްވި. އެމްޑިޕީއަށް އަބަދު ސަޅިބައިސާ ނުވިއްކޭނެ. އިންޝާﷲ މިނިވަން އިންތިޚާބެއް ޕީޕިއެމް އިން ފަތަޙަކުރާނެ. pic.twitter.com/NXv5acxP5R\n— Mohamed Jameel Ahmed (@MJameelAhmed) February 1, 2021\nޖަމީލްގެ އެ ޓުވީޓަށް ރައްދުދެއްވައި (ހަސަންޓޭ) ވިދާޅުވީ މާކުރިން ތި ހުންނެވީ ދުނިޔެ ނަންގަވާލައްވައިގެން ކަމަށެވެ. އަދި މިހާރު ތިޔަ ނަންގަވާލައްވަނީ އާޚުރަތްކަމަށް ވިދާޅުވެ، ދުލެއް އޮތަސް އަންނަހާ އެއްޗެއް ގޮވާކަށް ނުވާނެކަމަށް ޖަމީލް ވިދާޅުވި އެވެ.\nއޭއިތުރުން ހަސަންޓޭ ވަނީ ދޫވެސް އަމިއްލަ މީހާއާ ދެކޮޅަށް ހެކިބަސް ދޭނޭ ދުވަހެއް އެބައޮތްކަމަށް ޑރ. ޖަމީލަށް ހަނދާންކޮށްދެއްވާފ އެވެ.\nދުނިޔެ މާކުރިން ތިހުންނެވީ ނަންގަވާ ލައްވައިގެން. މިހާރު ތިޔަ ނަންގަވާލައްވަނީ އާޚުރަތް. ދުލެއް އޮތަސް ތިޔަށް އަންނަހާ އެއްޗެއް ގޮވާކަށް ނުވާނެ. ތިޔަ ދޫ ވެސް އަމިއްލަ މީހާއާ ދެކޮޅަށް ހެކިބަސް ދޭނޭ ދުވަހެއް އެބައޮތް މާތްކަލާކޯ! https://t.co/p3p8qrcknT\n— Hassantay (@HassantayMDP) February 1, 2021\nޑރ. ޖަމީލްް، ރައީސް ޔާމީންގެ ފަހަތްޕުޅަށް އެރުއްވީ މަޖިލީސް އިންތިހާބުގައި ވިލިމާލެ ދާއިރާއަށް ޖުމްހޫރީ ޕާޓީގެ ޓިކެޓުގައި ކުރިމަތިލައްވާ، ނާކާމިޔާބާއި ކުރިމަތިލައްވަންޖެހިވަޑައިގެންނެވި ހިސާބުންނެވެ. ޖަމީލަކީ، ރައީސް ޔާމީންގެ ވެރިކަމުގައި އެންމެ ބޮޑު އަނިޔާއެއް ލިބުނީ އެމަނިކުފާނަށް ކަމަށް ވިދާޅުވެސް ވަމުންގެންދެވި ބޭފުޅެކެވެ.\nރައީސް އަބްދުﷲ ޔާމީންގެ ވެރިކަމުގައި އަހަރުތަކެއްވަންދެން ޖަމީލް ހުންނަވަންޖެހިވަޑައިގެންނެވީ އިނގެރޭސިންގެ ހިމާޔަތުގަ އެވެ.\nދުލެއް އޮތަސް، އަންނަހާ އެއްޗެއް ގޮވާކަށް ނުވާނެ!


Hulhumale ge 75 percent vote Raees Yameen ah libeyne: Bunyaamin | Mihaaru\nހުޅުމާލޭގައި އިއްޔެ ބޭއްވި ހިނގާލުމުގައި ބުންޔާމީން (މ) ބައިވެރިވެވަޑައިގަންނަވަނީ. އެ ހިނގާލުމުގައި ގިނަ އަދަދެއްގެ ބަޔަކު ވަނީ ބައިވެރިވެފައި.\nހުޅުމާލޭގެ 75 ޕަސަންޓު ވޯޓު ރައީސް ޔާމީނަށް ލިބޭނެ: ބުންޔާމީން\n04 އޯގަސްޓް 2018 - 17:31 100 comments\nއަންނަ މަހު ބާއްވާ މި އަހަރުގެ ރިޔާސީ އިންތިޚާބު ގައި ރައީސް އަބްދުﷲ ޔާމީނަށް ހުޅުމާލެ އިން 75 ޕަސަންޓު ވޯޓު ލިބޭނެ ކަމަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) ގެ ޗީފް އޮޕަރޭޓިން އޮފިސަރު (ސީއޯއޯ) އަހުމަދު ބުންޔާމީން ވިދާޅުވެއްޖެ އެވެ.\nހުޅުމާލެ އަކީ މި ފަހަރުގެ ރިޔާސީ އިންތިޚާބުގެ ކެމްޕެއިން ގައި މާލެ އިން އެންމެ ބޮޑު ފޯރިއެއް ނަގާ އެއް އަވަށެވެ. ހުޅުމާލޭގެ އެކި ސަރަހައްދުތަކުގައި ޕީޕީއެމްގެ ދިދަ ފަތި ދަމައި، ރައީސް ޔާމީންގެ ބިލްބޯޑުތައް ވަނީ ހަރުކޮށްފަ އެވެ. އަދި ގިނަ އަދަދެއްގެ ގެތަކުގައި މިހާރު ވަނީ ޕީޕީއެމްގެ ދިދަ ވެސް ހަރުކޮށްފަ އެވެ.\nރައީސް ޔާމީނަށް ތާއީދުކޮށް، ހުޅުމާލޭގައި އިއްޔެ ބޭއްވި ހިނގާލުން.\nRaees Yamin ge campaign logo ge sifayah supportarun ethurilaifi\nރައީސް ޔާމީނަށް ހުޅުމާލެ އިން ޕީޕީއެމަށް އޮތް ތާއީދު ދައްކައިލުމަށް އިއްޔެ ބޭއްވި ހިނގާލުމަށް ފަހު، "މިހާރު" އާ ވާހަކަ ދައްކަވަމުން ބުންޔާމީން ވިދާޅުވީ، ޕީޕީއެމްގެ ހަރަކާތްތަކުގައި ހުރިހާ އުމުރުފުރައެއްގެ މީހުން ވެސް ބައިވެރިވަނީ ރައީސް ޔާމީނަށް އޮތް އިތުބާރާއި ލޯތްބެއްގެ ބޮޑު ކަމުން ކަމަށެވެ. އެއްވެސް މީހަކަށް ހަރަކާތްތަކުގައި ބައިވެރިވާން މަޖުބޫރު ކޮށްފައި ނުވާނެ ކަމަށް އޭނާ ވިދާޅުވި އެވެ.\n"ކޮންމެ މީހަކު ވެސް އެ ކަމެއް ކުރަނީ ކުރާ ހިތުން. އެއްވެސް މީހަކަށް ފައިސާއެއް ދީގެން ކެމްޕެއިން ހަރަކާތްތަކުގެ ބައިވެރިކޮށްފައި ނުވާނެ. ހަރަކާތްތަކުގައި ބައިވެރި ވަނީ ވެސް މުޅިން ހުޅުމާލޭ ރައްޔިތުން. އެއްވެސް ގޮތަކަށް މާލެ އިން ނޫނީ އެހެން ރަށެއްގެ ބަޔަކު ނޫޅޭނެ،" ބުންޔާމީން ވިދާޅުވި އެވެ.\nއޭނާ ވިދާޅުވި ގޮތުގައި، ހުޅުމާލޭގައި ދިރިއުޅޭ މީހުން ރައީސް ޔާމީނަށް ތާއީދު ކުރާ ސަބަބަކީ، އެމީހުންނަށް ސަރުކާރުން ފަހިކޮށް ދިން ފުރުސަތުތަކުގެ ސަބަބުންނެވެ. ހާއްސަކޮށް، ޒުވާނުންނަށް ވަޒީފާގެ އެތައް ފުރުސަތުތަކެއް ފަހިކޮށްދީފައިވާ ކަމަށް ވެސް ބުންޔާމީން ވިދާޅުވި އެވެ.\n"އަޅުގަނޑު އެޗްޑީސީއާ ހަވާލުވި ފަހުން، އެ ކުންފުނިން [އެޗްޑީސީ] 200 ޒުވާނުންނަށް ވަޒީފާ ދިނިން. ކުރިއަށް އޮތް ތަނުގައި އިތުރު ވަޒީފާގެ 50 ފުރުސަތު ވަރަށް އަވަހަށް ހުޅުވާލާނަން،" ބުންޔާމީން ވިދާޅުވި އެވެ.\nހުޅުމާލޭގައި އިއްޔެ ބޭއްވި ހިނގާލުމުގައި ބުންޔާމީން (ވ) ބައިވެރިވެވަޑައިގަންނަވަނީ.\nބުންޔާމީން ވިދާޅުވީ ހުޅުމާލޭގައި ދިރިއުޅޭ މީހުންގެ ތެރެއިން 85 ޕަސަންޓަކީ އެކި ރަށްރަށުގައި ކުރިން އުޅެފައި ތިބި މީހުން ކަމަށެވެ. އޭގެ ތެރެއިން ގިނަ މީހުން އުޅެނީ ހުޅުމާލެ އިން ތަންތަން ކުއްޔަށް ހިފައިގެން ކަމަށް ވެސް ބުންޔާމީން ވިދާޅުވި އެވެ.\nބުންޔާމީން ވިދާޅުވި ގޮތުގައި ގިނަ ގެތަކަށް ޒިޔާރަތް ކުރިއިރު، އެ މީހުންގެ ޝަކުވާ އަކަށް ވެފައި ވަނީ ކުލި ދެއްކުމަށް ދަތިތަކެއް ހުރުމާއި އާސަންދައިގެ ހިދުމަތް ލަސްވުން ފަދަ ކަން ކަމެވެ. އޭނާ ވިދާޅުވީ، އާސަންދަގެ ޚިދުމަތް ލިބުން ލަސްވާ މައްސަލަ ހައްލު ކުރުމަށްޓަކައި، އެ ކަމުގައި ރައީސް ޔާމީންގެ ކެމްޕެއިން އޮފީހުން ވެސް އެހީތެރިކަން ފޯރުކޮށްދެމުން އަންނަ ކަމަށެވެ. އެއީ ހުޅުމާލޭ ގައި އުޅޭ މީހުންނަށް ލުއި ފަސޭހަކޮށް ދިނުމުގެ ގޮތުން ކުރާ ކަމެއް ކަމަށް ވިދާޅުވި އެވެ.\n"ހުޅުމާލޭ ގައި އުޅޭ ގިނަ މީހުންނާ ބައްދަލުވިއިރު، ގިނަ މީހުން އުޅެނީ ވަރަށް ހާލުގައި. ވަރަށް ކުލި ބޮޑު އެ މީހުން ދައްކަން ޖެހޭ. މިސާލަކަށް 18،000ރ. ދީގެން އުޅޭ މީހުންނަށް ދެކޮޅެއް ނުޖެހޭ. މިތަނުގައި އުޅޭ ގިނަ މީހުން ވެސް ބޭނުންވަނީ ބޯހިޔާވަހިކަން،" ބުންޔާމީން ވިދާޅުވި އެވެ.\nހުޅުމާލޭގައި ދިރިއުޅޭ ޕީޕީއެމްގެ ސަޕޯޓަރުން އިއްޔެ ނުކުމެ، ވަނީ ރައީސް ޔާމީންގެ ރިޔާސީ ލޯގޯގެ ބައްޓަމަން އެތުރި ކެމްޕޭންގެ ފޯރި ދައްކާލައިފި އެވެ. މިއީ މި ފަހަރުގެ ކެމްޕޭންގައި ފެނުނު ތަފާތު މަންޒަރެކެވެ. އެ ހަރަކާތުގައި 1،500 އަށް ވުރެ ގިނަ މީހުން ބައިވެރިވި ކަމަށް ޕީޕީއެމުން ބުންޏެވެ.\nއަންނަ މަހުގެ 23 ގައި އޮންނަ ރިޔާސީ އިންތިހާބަށް ޕީޕީއެމުން ފަށާފައިވާ ކެމްޕޭންގެ ފޯރި ގަދަކޮށް، މާލޭގެ މަގުތަކުގައި އެ ޕާޓީގެ ދިދަފަތިތައް ވަނީ ދަމަން ފަށައިފަ އެވެ. އިންތިހާބުގެ ވޯޓުލުމަށް ދޮޅު މަހަށްވެ، އެއް ބަޔަކު އަނެއް ބަޔަކަށް ބަހުުގެ ހަމަލާތަކާއި ބޮޑެތި ތުހުމަތުތައް ވެސް ދަނީ އަޅުވަމުންނެވެ.\nއިތުރު ލިޔުންތައް ހުޅުމާލެ ޕީޕީއެމް ޕީޕީއެމް ކެމްޕޭން ރައީސް އަބްދުﷲ ޔާމީން


SunOnline: May6hamalaa aa gulhigen Haisham ah dhauvaa kuran fonuvaifi\nމޭ ހައެއް ހަމަލާއާ ގުޅިގެން ހައިޝަމްއަށް ދައުވާކުރަން ޕީޖީއަށް ފޮނުވައިފި\nއަހްމަދުﷲ އަބްދުލް ހާދީ 29 Jul 2021, 15:47\nމޭ ހަވަނަ ދުވަހު ރައީސް ނަޝީދުގެ ހަށިކޮޅަށް އަމާޒުކޮށް ދިން ޓެރަރިސްޓު ހަމަލާއާ ގުޅިގެން ތުހުމަތުކުރެވޭ އަލީ ހައިޝަމް -- ފޮޓޯ/ ޕޮލިސް\nމިދިޔަ މެއި މަހުގެ ހަ ވަނަ ދުވަހުގެ ރޭ ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ހަށިކޮޅަށް އަމާޒުކޮށް ދިން ޓެރަރިސްޓު ހަމަލާއާ ގުޅިގެން ތުހުމަތުކުރެވޭ މީހުންގެ ތެރެއިން އަލީ ހައިޝަމްގެ މައްޗަށް ދައުވާކޮށްދިނުމަށް އެދި ފުލުހުން ހުށަހެޅި މައްސަލަ ޕީޖީ އޮފީހުން ބަލައިގަނެފިއެވެ.\nއެ މައްސަލައިގައި ތުހުމަތުކުރެވޭ ދިހަ މީހުން ބަންދުގައި ތިބިއިރު އޭގެ ތެރެއިން ހައިޝަމް އަކީ ހަމަލާ ރޭވުމުގައި އިސްކޮށް ހަރަކާތްތެރިވި އެކަކުކަމަށް ފުލުހުން ވަނީ ތުހުމަތުކޮށްފައެވެ.\nޕްރޮސެކިއުޓާ ޖެނެރަލް ހުސެއިން ޝަމީމް މިއަދު ކުރެއްވި ޓްވީޓެއްގައި ވަނީ މޭ ހައެއް ހަމަލާއާ ގުޅިގެން ތުހުމަތުކުރެވޭ އިތުރު މީހެއްގެ މައްޗަށް ދައުވާކޮށްދިނުމަށް އެދި ފޮނުވާފައިވާ މައްސަލައެއް ޕީޖީ އޮފީހުން ބަލައިގަނެފައިވާކަމަށް ވިދާޅުވެފައެވެ.\nޕީޖީ ޝަމީމް "ސަން" އަށް ވިދާޅުވީ މައްސަލައާ ގުޅޭ ގޮތުން އިތުރު މައުލޫމާތު ދިނުމަށް އަންނަ ހަފްތާތެރޭގައި ނޫސްވެރިންގެ ބައްދަލުވުމެއް ބާއްވާނެކަމަށް ވެސް ވިދާޅުވެފައެވެ.\nބެލެވޭ ގޮތުގައި އެ މައްސަލައިގައި ޕީޖީއިން ދައުވާކުރުމާމެދު ވަކި ގޮތެއް ނިންމައި އެކަން އެ ބައްދަލުވުމުގައި ހާމަކުރާނެއެވެ.\nހަމަލާއާއި ގުޅިގެން ހައިޝަމް ހިމެނޭ ގޮތަށް މިހާރު ޖުމްލަ ފަސް މީހެއްގެ މައްޗަށް ދައުވާކޮށްދޭން ޕީޖީ އޮފީހުގައި ފުލުހުން ވަނީ އެދިފައެވެ.\nދައުވާކުރަން މައްސަލަ ފޮނުވާފައިވާ މީހުންނަކީ:\nވ. ތިނަދޫ، ހިޔާ, އަދުހަމް އަހުމަދު ރަޝީދު\nމއ. ފޭރުގެ، މުޖާޒު އަހުމަދު\nގއ. ކޮނޑޭ، ފޮޅޭމާ، ތަހުމީން އަހުމަދު\nލ. ގަން، ދުންފިނިއުފާ، އަހްމަދު ފާތިހު\nނ. މަނަދޫ، ނޫރީގެ، އަލީ ހައިޝަމް،\nހަމަލާގައި ބައިވެރިވަކުމުގެ ތުހުމަތުގައި ދެން ބަންދުގައި ތިބި މީހުންނަކީ:\nގއ. ވިލިނގިލި، ހުދުރުވާގެ، ފަހުމީ އަލީ\nހއ. މުޅަދޫ، ބަހާރުގެ، އަބްދުﷲ އަލި މަނިކު\nމޭ ހަވަނަ ދުވަހު ރައީސް ނަޝީދަށް އަމާޒުކޮށް ދިން ހަމަލާއަކީ އެމަނިކުފާނުގެ ގެކޮޅު ހުންނަ ނީލޯފަރު ހިނގުމުގައި ޕާކްކޮށްފައި ހުރި ސައިކަލެއްގައި އައިޑީއެއް ހަރުކޮށްގެން ގޮއްވާލައިގެން ދިން ހަމަލާއެކެވެ.\nތުހުމަތުކުރެވޭ މީހުން ތިބީ ޖާނުންފިދާވެގެންވެސް ރައީސް ނަޝީދަށް ހަމަލާދޭން ތައްޔާރަށްކަމަށް ފުލުހުން ވަނީ މީގެ ކުރިން ބުނެފައެވެ.\nއަދި ރައީސް ނަޝީދަކީ ލޭ ހުއްދަ މީހެއްކަމަށް އެމީހުން ދެކޭކަމަށާއި އަދި އޭގެ ކުރިންވެސް ދެ ފަހަރެއްގެ މަތިން ހަމަލާދޭން އެމީހުން މަސައްކަތްކުރިކަމަށް ފުލުހުން ބުންޏެވެ.\nހަމަލާ ދިނުމުގައި ހަރަކާތްތެރިވި ބައެއް މީހުން ބަންދުގައި ތިބެގެން އިއުތިރާފް އެއްބަސްވުން ހަދަން އެދިފައިވާކަމަށް ޕީޖީ އޮފީހުން ވަނީ މީގެ ކުރިން ބުނެފައެވެ.\nއަމީން ދޫކޮށްލި މައްސަލަ އިސްތިއުނާފްކޮށްފި


Vaan Ulhey Anbimeeha Ah Angoti Eh Ganedheyn Kaiveneege 1 Dhuvas Kurin Bank Falhaalaifi - Vaguthu\nވާން އުޅޭ އަނބިމީހާއަށް އަނގޮޓިއެއް ގަނެދޭން ކައިވެނީގެ އެއް ދުވަސް ކުރިން ބޭންކު ފަޅާލައިފި!\n1 އަހަރު ކުރިން ( އޮކްޓޯބަރ 8, 2019 )\nއެމެރިކާގެ ޓެކްސަސްގައި ކައިވެނި ކުރަން ތައްޔާރުވެގެން ހުރި ފިރިހެނަކު އޭނާގެ ވާން އުޅޭ އަނބިމީހާ އަށް އަނގޮޓިއެއް ގަނެދިނުމަށްޓަކައި ބޭންކެއް ފަޅާލައިފިއެވެ. އޭނާ އެ ބޭންކު ފަޅާލީވެސް ކައިވެނީގެ އެއް ދުވަސް ކުރިންނެވެ.\nހީތް އެޑްވާޑު ނަމަކަށް ކިޔާ އެމީހާ ހުކުރު ދުވަހުގެ ހެނދުނު 11 ޖެހިއިރު ފަޅާލާފައިވަނީ 'ސިޓިޒެންސް ސްޓޭޓް ބޭންކް' ގެ ގޮތްޕެކެވެ. ހީތް އެ ބޭންކަށް ވަދެގަނެގެން ގޮސް އެތަނުގެ ތެރޭގައި ހުރި ކަސްޓަމާ ސާވިސް މުވައްޒަފަކަށް އޭނާ އަތުގައި ބަޑިއެއް އޮތް ކަމަށް ބުނެ ބިރުދެއްކުމަށްފަހު ވަނީ ފައިސާ ހޯދުމަށް ޑިމާންޑު ކޮށްފައެވެ. އަދި އޭނާ އަށް އަތުޖެހުނު ގިނަ އަދަދެއްގެ ފައިސާ ހިފައިގެން ފިލާފައިވެއެވެ.\nފުލުހުންނާ ހަވާލާދީ މަޢުލޫމާތު ލިބޭ ގޮތުން ހީތް ވަނީ އޭނާ އެ ފައިސާ ބޭނުންވަނީ ކުރިއަށް އޮތް ދުވަހުގައި އޮންނަ އޭނާގެ ކައިވެންޔަށް ކަމަށް ބޭންކު މުވައްޒަފު ކައިރީ ބުނެފައެވެ. "އޭނާ ކުރު ގޮތަކަށް މުވައްޒަފު ކައިރީ ބުނީ އޭނާ މާދަމާ ކައިވެނި ކުރަން އުޅޭ ވާހަކަ އާއި، އަދިވެސް ކައިވެންޔަށް ދޭން އަނގޮޓިއެއް ގަންނަން ފައިސާ އޭނާ އަތުގައި ނެތް ވާހަކައާއި ކައިވެނި ކުރަން ހަމަޖެހިފައިވާ ތަނަށްވެސް ފައިސާ ދައްކަން ޖެހޭ ވާހަކަ." ޓެކްސަސްގެ ފުލުސް އޮފިސަރެއް ކަމަށްވާ ވުޑީ ވޮލޭސް ކިޔާދިނެވެ.\nހީތް ވައްކަން ކުރި ބޭންކު ހުންނަނީ އޭނާ ދިރިއުޅޭ ހިސާބުން 30 މިނެޓުން ދަތުރުކޮށްފައި ދެވޭ ހިސާބުގައެވެ. ވައްކަން ކުރުމަށްފަހު ހީތް ވަނީ އޭނާ ލައިގެން ހުރި އަންނައުނު ކާރު ދޮރުން ބޭރަށް އެއްލާލާފައެވެ. ހީތް ވައްކަން ކުރަންވެގެން ލައިގެން ހުރި އަންނައުނުވެސް، އަދި އޭނާ ގެންގުޅުނު ބަޑިވެސް ފުލުހުން ވަނީ އެ މައްސަލައިގެ ތަހުގީގު ތެރޭގައި ހޯދާފައެވެ.\nއެންމެ ފުރަތަމަ ވައްކަން ކުރީ ކޮން ފަރާތެއް ކަން ނުހޯދުނު ނަމަވެސް ފުލުހުން ވަނީ ބޭންކު ފަޅާލި މައްސަލައިގައި ތުހުމަތުކުރެވޭ މީހާގެ ވީޑިއޯ ފުޓޭޖެއް މީސްމިޑިއާ މެދުވެރިކޮށް އެމީހުންގެ ފޭސްބުކް އެކައުންޓުގައި ޕޯސްޓުކޮށްފައެވެ. ހަމަ އެދުވަހު އެ ޕޯސްޓު ފެނިފައިވަނީ ހީތް ކައިވެނި ކުރަން އުޅުނު އަންހެން މީހާ، ޑިއޯން ޓްރޭލާ އަށެވެ.\nޑިއޯން އަށް ވަގުތުން އެއީ ހީތް ކަން ކަށަވަރުވެގެން އޭނާ ވަނީ ހީތް ފުލުހުންނާއި އަމިއްލައަށް ހަވާލުވުމަށް ބުނެފައެވެ. ހީތް އޭނާގެ ލޯބިވެރިޔާގެ ބަސް ޤަބޫލުކޮށް އަމިއްލައަށް ފުލުހުންނާއި ހަވާލުވިއެވެ. "މާދަމާ" ކައިވެނި ކުރަން ތައްޔާރުވެގެން ކުރިހާ ޕްލޭނެއް އެއްބުރުން ކެންސަލް ވެއްޖެއެވެ. ހީތްގެ މައްޗަށް ހިއުސްޓަން ކޯޓުގައި ދަޢުވާކޮށްފައިވަނީ ހަތިޔާރު ބޭނުންކޮށްގެން ނުރައްކާތެރި ވައްކަމެއް ކުރުމުގެ ކުށުގެ ދަޢުވާއެވެ. އޭނާ މިހާރު ވަނީ ޖަލަށް ލާފައެވެ.\nދުނިޔޭގެ އެންމެ އަނގަ ބޮޑު މީހާއަކީ މިއީ!\nއޮޅުވާލައިގެން ދަރިފަނި ދީގެން އެތައް ކުދިންނެއްގެ ބައްޕައަށްވި ޑޮކްޓަރުގެ މައްސަލަ ނިމުމަކަށް\nއުމުރުން 23 އަހަރުގައި 11 ކުދިންގެ މަންމައަކަށް، އަދި 94 ކުދިން ބޭނުން!\nއޮކްޓޯބަރ 9, 2019 08:00\nއަންހެން ގޮލާ ދޯ މި ރިޕޯރޓް ކުރީވެސް. އެވަރު އަންހެނުންނަށް އެ މަރު ދެނީ


Microsoft Flight Simulator bimun havayah | Mihaaru\nމައިކްރޮސޮފްޓް ފްލައިޓް ސިމިއުލޭޓާ: ވީޑިއޯ ގޭމް މާކެޓްގައި ވަރަށް މަޝްރޫ ގޭމް ސީރީޒެއް\nމައިކްރޮސޮފްޓް ފްލައިޓް ސިމިއުލޭޓާ ބިމުން ހަވަޔަށް\n05 ސެޕްޓެމްބަރ 2020 - 09:25\nމައިކްރޮސޮފްޓް ފްލައިޓް ސިމިއުލޭޓާ ވަރަށް ކާމިޔާބު ކަމަށް އެ ކުންފުނިން ބުނެފި އެވެ. އެ ކުންފުނިން ބުނި ގޮތުގައި، އެއް މިލިއަނަށް ވުރެ ގިނަ ކުޅުންތެރިން މި ސީރީޒް ކުޅޭކަން "އެކްސްބޮކްސް ގޭމް ޕާސް" ސަބްސްކްރިޕްޝަންތަކުން ކަށަވަރުކުރެވެ އެވެ.\n"އެކްސްބޮކްސް ގޭމް ޕާސް" އަކީ، އެކްސްބޮކްސް ގޭމް ކޮންސޯލް މެދުވެރިކޮށް ގޭމް ކުޅުމަށް، ޖޫން 1، 2017 އިން ފެށިގެން މައިކްރޮސޮފްޓުން ކުރަމުން އަންނަ ވިޔަފާރިއެކެވެ. މި ވިޔަފާރި މިހާރު ވަނީ ވިންޑޯޒް 10 ކޮމްޕިއުޓަރުތަކަށް ވެސް ފޯރައިފަ އެވެ.\nމައިކްރޮސޮފްޓުން ބުނި ގޮތުގައި 37 އަހަރު ކަޑައްތުކޮށް މިއަދާ ހަމަ އަށް ފްލައިޓް ސިމިއުލޭޓާ ދެމެހެއްޓިފައި ވާއިރު، މި އަށް ވުރެ ވަކިން ކާމިޔާބު ގޭމް ސީރީޒެއް މައިކްރޮސޮފްޓަށް ނިސްބަތެއް ނުވެ އެވެ. މި ސީރީޒަށް އަލަށް ބާބެއް އިތުރުކުރެވޭ ކޮންމެ ފަހަރަކު، ޕައިލެޓުންނާއި، ބޯޓް ދުއްވަން ދަސްކުރާ މީހުން އަދި ގޭމް ކުޅުންތެރިން މި މާހައުލަށް އެއްވެ ފޯރިނަގަ އެވެ.\n"އެކްސްބޮކްސް ގޭމް ޕާސް"އާ ގުޅޭ ގޮތުން ވާހަކަދައްކަމުން، "މައިކްރޮސޮފްޓް ހެޑް އޮފް ފްލައިޓް ސިމިއުލޭޓާ"، ޔޯގް ނިއުމަން ދިން މައުލޫމާތު މުޅިން ސައްހައެއް ނޫނެވެ. އޭނާ ބުނި ގޮތުގައި، "އެކްސްބޮކްސް ގޭމް ޕާސް" އަކީ ކޮމްޕިއުޓާ ގޭމް ހަޔާތުގައި ދިގު ތާރީޚެއް އޮތް ޚިދުމަތެކެވެ. އެހެން ނަމަވެސް، މި ވިޔަފާރި ކޮމްޕިއުޓަރުތަކަށް ތައާރުފުކުރީ، "އިލެކްޓްރޯނިކް އެންޓަޓެއިންމަންޓް އެކްސްޕޯ 2019" – (E3 2019) ގަ އެވެ. މި މައުރަޒު އޮތީ ފާއިތުވި އަހަރު ޖޫން 11-13 އަށެވެ.\nމައިކްރޮސޮފްޓް ވިންޑޯޒްގައި ކުޅެވޭ ގޮތަށް ވީޑިއޯ ގޭމްތައް އުފައްދަން ފެށި ދުވަސްވަރު، މައިކްރޮސޮފްޓަކީ ގޭމް މާކެޓްގައި އަޑުގަދަ ނަމެކެވެ. އެހެން ނަމަވެސް، ތާރީޚާ އެކު އެ އަޑު ފަނޑުވެ ވަނީ ގޮސްފަ އެވެ.\nވީޑިއޯ ގޭމްތަކާ ބެހޭ ގޮތުން ފާޑުކިޔައި އަދި ކުދިކިޔާ މީހުން ބުނާ ގޮތުގައި، ފްލައިޓް ސިމިއުޅޭޓާ 2020 އަކީ، ގޭމް މާކެޓުން ތަންގަޑެއް ނައްޓާލުމަށް މައިކްރޮސޮފްޓަށް އަލުން ލިބުނު ފުރުސަތެކެވެ. ހިކުމަތްތެރިކަމާ އެކު ވިޔަފާރިކޮށްފި ނަމަ މައިކްރޮސޮފްޓާ އެއްކޮޅަށް މަސްލަހަތު ލަންބާލަން ރަނުގެ ފުރުސަތެކެވެ.\nއިތުރު ލިޔުންތައް މައިކްރޮސޮފްޓް ގޭމް ކުޅުން


SunOnline: Gas fulhi govun: Ekakuge hashiganduge 80 percent fihifai\nގޭސް ފުޅި ގޮވުން: އެކަކުގެ ހަށިގަނޑުގެ 80 ޕަސެންޓު ފިހިފައި\nނަޖާހު މަސްއޫދު 12 Sep 2019, 12:18\nގޭސްފުޅި ގޮވުމުގެ ހާދިސާ ހިނގި ބެސްޓްލައިން ބޯޓު --\nއިއްޔެ މާލޭ ނޯތު ހާބަރުގައި އޮތް "ބެސްޓް ލައިން" ބޯޓުގައި ގޭސްފުޅިއެއް ގޮވި ހާދިސާގައި ފިހުނު އެކަކުގެ ހަށިގަނޑުގެ 80 ޕަސެންޓު ފިހިފައިވާ ކަމަށާއި އޭނާގެ ހާލު ސީރިއަސް ކަމަށް އައިޖީއެމްއެޗްއިން ބުނެފި އެވެ.\nއައިޖީއެމްއެޗްގެ މީޑިއާ އޮފިޝަލަކު ވިދާޅުވި ގޮތުގައި ރޭގެ ހާދިސާއާ ގުޅިގެން އެ ހޮސްޕިޓަލަށް އަށް މީހަކު ގެނަ އެވެ. އޭގެ ތެރެއިން ދެ މީހަކު ވަގުތުން ފަރުވާ ދިނުމަށް ފަހު ވަނީ ދޫކޮށްލައިފަ އެވެ. ބާކީ ހަ މީހުން ވަނީ އެޑްމިޓްކޮށްފަ އެވެ.\nއޮފިޝަލު ވިދާޅުވި ގޮތުގައި، އެޑްމިޓް ކުރި ހަ މީހުންގެ ތެރެއިން އެކަކު މިހާރު އޮތީ އައިސީޔޫގަ އެވެ. އަދި އޭނާގެ ހަށިގަނޑުގެ 80 ޕަސެންޓު ފިހިފައިވާ ކަމަށް ވިދާޅުވި އެވެ. އެއީ ބިދޭސީއެކެވެ.\n"އެ ޕޭޝަންޓްގެ ހާލު ކްރިޓިކަލް [ސީރިއަސް] އަދިވެސް،" އޮފިޝަލު ވިދާޅުވި އެވެ.\nމިހާރު އެޑްމިޓްކޮށްފައި ތިބި ހަ މީހުންގެ ތެރެއިން އެހެން ދެ މީހެއްގެ ހަށިގަނޑުގެ 20-30 ޕަސެންޓު ފިހިފައިވާ ކަމަށްވެސް އޮފިޝަލު ވިދާޅުވި އެވެ.\n"އެ ދެ މީހުންގެ ހަށިގަނޑުގައި އިންފެކްޝަނެއް އުފެދިދާނެ ކަމުގެ ބިރަށް ވަކިން ޔުނިޓެއްގައި ބައިތިއްބާފައި ތިބީ. އަނެއްހެން ސްޓޭބަލް އެ ދެ މީހުންވެސް،" އޮފިޝަލު ވިދާޅުވި އެވެ.\nދެން ތިބި ތިން މީހުންގެ ތެރެއިން ދެ މީހަކު މިއަދު ދޫކޮށްލާނެ ކަމަށް އޭނާ ވިދާޅުވި އެވެ.\nގޭސްފުޅު ގޮވި ކަމަށް ބުނާ ހާދިސާއާ ގުޅިގެން ހޮސްޕިޓަލަށް ގެންދިޔަ އެންމެނަކީވެސް ފިހިގެން ގެންދިޔަ މީހުންނެވެ. އެހެން އިތުރު އަނިޔާއެއް ފާހަގަވެފައި ނުވާ ކަމަށް އައިޖީއެމްއެޗްއިން ބުނެއެވެ.\nރޭ 7:00 އެހާކަންހާއިރު ހިނގި އެ ހާދިސާގައި ފުލުހުން މިހާރު ދަނީ ތަހުގީގު ކުރަމުންނެވެ. ފުލުހުން ބުނީ މައްސަލަ ތަހުގީގު ކުރި އިރު، ގޭސް ފުޅިތައް މަތީގައި ވަރަށް ގިނަ އަދަދެއްގެ މުދާ ޖަހާފައި ހުރިކަން ފާހަގަވެފައިވާ ކަމަށެވެ. އަދި 83 ގޭސް ފުޅިއެއް ލީކުވެފައި ހުރިކަން ފާހަގަ ކުރެވުނު ކަމަށް ވެސް ފުލުހުން ބުންޏެވެ.\nޑްރީމްލޭންޑް ރިސޯޓުގައި އަލިފާނުގެ ހާދިސާއެއް\nހިތަދޫ ފެނަކަ ޕަމްޕް ސްޓޭޝަންގައި އަލިފާނުގެ ހާދިސާއެއް\nލޯންޗުތަކުގައި ރޯ ކޮށްލި ކަމަކަށް ނުބެލެވޭ: ކައުންސިލް


Eh Millioln Vana Touris Takah Vee Thurukee Meeheh\nމި އަހަރު ރާއްޖެ ޒިޔާރަތްކުރި އެއް ...\nމި އަހަރު ރާއްޖެ ޒިޔާރަތްކުރި އެއް މިލިއަން ވަނަ ޓޫރިސްޓު މިއަދު ރާއްޖެ އަތުވެއްޖެވެ.\nމި އަހަރު ރާއްޖެ ޒިޔާރަތްކުރި އެއް މިލިއަން ވަނަ ޓޫރިސްޓަށް ވެފައިވަނީ ތުރުކީ ވިލާތުގެ ފިރިހެނަކެވެ.\nމި އަހަރު ރާއްޖެ ޒިޔާރަތްކުރި އެއް މިލިއަން ވަނަ ޓޫރިސްޓަށް މަރުހަބާ ދެންނެވުމަށް މިއަދު ހާއްސަ ހަފުލާއެއް އެއާޕޯޓްގައި ބޭއްވުނެވެ. އެ މީހާއަށް، އެމްއެމްޕީއާރުސީންވަނީ ހާއްސަ މަރުހަބާއެއް ކިޔާފަ އެވެ.\nތުރުކީގެ މި މީހާ ރާއްޖެ އައީ އޭނާގެ އެމެރިކާގެ ލޯބިވެރިޔާއާ އެކު މީރު އައިލެންޑް ރިސޯޓްގައި ޗުއްޓީ ހޭދަކުރާށެވެ.\nއައްޑުއަތޮޅުގައި އެންމެ ފުޅާ ދާއިރާއެއްގައި ދަނޑުވެރިކަން ކުރަމުންދާ މީދޫގައި ރޯދަމަހުގެ ކުރީން ކަރާކިލޯއެއް އާއްމުކޮށް 15 ރުފިޔާ އަށް ...


ލޯކަލް ކައުންސިލް އިންތިޚާބް… ވޯޓް ދިނުމުގައި ޒިންމާދާރު ވެލައްވާށެވެ. – Shafeeu Abdullah\nލޯކަލް ކައުންސިލް އިންތިޚާބް… ވޯޓް ދިނުމުގައި ޒިންމާދާރު ވެލައްވާށެވެ.\nFebruary 1, 2011 ޝަފީޢު ޢަބްދުﷲ\nއާދެ، ދިވެހިރާއްޖޭގެ ސިޔާސީ މައިދާނު މިހާރު ވަނީ ކުލައިން ޖަރީ ވެފައެވެ. އެންމެ ވިދާ ކުލައަކީ ދެ ކުލައެކެވެ. ނުލާއި ރީނދޫ ކުލައެވެ. ލޯކަލް ކައުންސިލް އިންތިޚާބު ކުރިމަތިވަމުން އަންނާތީ މީހުން އުޅޭ ހުރިހާ ރަށެއްގައި ވަނީ މި ދެކުލައިން ޖަރީވާން ފަށާފައެވެ.\nއެހެންކަމުން، މިފަދަ މުޙިންމު އިންތިޚާބަކާއި ކުރިމަތި ވަމުން އަންނާތީ، ރައްޔިތުންނަށް ހަނދާންކޮށްލަ ދޭން ބޭނުންވާ ނުކުތާތަކެއްގެ ހުރުމުން، މި ފުރުޞަތުގެ ބޭނުން ހިފަމެވެ.\nކައުންސިލަށް ޤާބިލް މީހުން ހޮވުމުގެ މުހިންމުކަން\nހަމަކަށަވަރުން، ކައުންސިލްކަމުގެ މަޤާމަކީ ވަރަށް ޒިންމާދާރު މަޤާމެކެވެ. އެހެނީ، އެ ސަރަހައްދަކަށް ނުވަތަ އެ ރަށަކަށް ސަރުކާރު މެދުވެރިކޮށް ކުރެވެން އޮތް ހުރިހާ ތަރައްޤީއެއްގެ މުގޫ ކައުންސިލަރުންގެ އަތްމައްޗަށް ލިބިގެންދާނެތީއެވެ. އަދި އެ ރަށެއްގެ ނުވަތަ ސަރަހައްދެއްގެ ރައްޔިތުންގެ އެދުން ތަކަކީ ކޮބައިތޯ ބަލައި އެކަމަށް އެޅެން އޮތް ފިޔަވަޅެއް އެޅުމަކީވެސް އެބައިމީހުންނަށް އޮތް ޒިންމާއެއްކަމަށްވާތީއެވެ.\nއެހެންކަމުން، ވޯޓު ލާން ވާނީވެސް ވަރަށް ޒިންމާދާރު ގޮތެއްގައެވެ. އެހެނީ، އެ މަޤާމުތަކަކީ ކުޅޭ ކުޅޭ މަޤާމުތަކެއް ނޫނެވެ. އަދި އެފަދަ ޒިންމާދާރު މަޤާމުތަކަށް ކޮންމެ ކޮންމެ މީހަކު ހޮވައިގެންވެސް ކަމަކު ނުދާނެއެވެ.\nމިކަން ދަންނަން ޖެހޭނީ، ވޯޓުލާ ރައްޔިތުންނެވެ. އެހެނީ، ރައްޔިތުންގެ ވޯޓްގެ ނަތިޖާގެ ފޮނި ރަހަޔާއި ހިތި ރަހަވެސް ލިބިގަންނަން ތިބީ ރައްޔިތުންކަމަށް ވީތީއެވެ. އެހެންކަމުން، ވޯޓު ލުމުގެ ޒިންމާ ފަސޭހަކޮށްލެވިގެން ނުވާނެއެވެ. އަދި ޢާއިލީ މީހާއަށް ނުވަތަ ޕާޓީ މީހާއަށް ނުވަތަ އެކުވެރިއަކަށް ވީތީ، މިފަދަ މަޤާމަށް ހޮވުމަށް ވޯޓްލުން ބުއްދިވެރިއެއް ނޫނެވެ.\nވޯޓު ލުމުގައި، ބަލަން ޖެހޭ މިންގަޑުތަކެއް ގެންގުޅެންވާނެއެވެ. އެގޮތުން، ތިމާ ވޯޓްދޭ މީހަކީ އެ މަޤާމަށް ޤާބިލް މީހެއްތޯ ޔަޤީންކުރުމަކީ ރައްޔިތު މީހާގެ ވާޖިބެކެވެ. އަދި އޭނަގެ އުޅުމާއި ސުލޫކާއި އިޖްތިމާޢީ އަޚްލާޤު ރަނގަޅު މީހެއްތޯވެސް ބަލަންޖެހޭނެއެވެ. ދީނީތޯ، ނުވަތަ ލާދީނީތޯވެސް ބަލާ ސާފުކުރަން ޖެހޭނެއެވެ. އެހެނީ، މި އުޅެނީ ޤައުމު އަރާސްތުކުރާނެ މަންދޫބުންތަކެއް ހޮވަންށެވެ. ނަމަވެސް، އެމީހެއްގެ އަމިއްލަ ޙަޔާތް އަރާސްތުކޮށް ސާދާ ދިރިއުޅުމެއް ނުއުޅެވޭ މީހަކަށް، ރަށުގެ ތަރައްޤީގެ ހުންގާނު ހަވާލުކުރުމަކީ މޮޔަކަމެކެވެ.\nޕާޓީ ރޫހުގައި ވޯޓު ދިނުމުން، ނިކުމެދާނެ ނަތީޖާ\nހިތާމައަކީ، ޕާޓީ ރޫހުގައި ނުކުތުމުގެ ސަބަބުން، ބައެއްފަހަރު ކަމަށް އެންމެ ޤާބިލު މީހާއަށް ފުރުޞަތު ގެއްލިގެންދާތީއެވެ. ޕާޓީ ރޫހުގައި، އެންމެ އަޑު ގަދަ މީހާއަކީ މަޤާމަށް އެންމެ ޤާބިލް މީހާއެވެ. ނަމަވެސް، ދަންނަންޖެހޭ ޙަޤީޤަތަކީ، ޕާޓީން ހުށަހަޅާ ކެނޑިޑޭޓަކަށް، ވޯޓް ދިނުމަކީ ކޮންމެހެން ލާޒިމްކަމެއް ނޫނެވެ.\nމަންޒަރު ފެންނަނީ އެގޮތަކަށެއް ނޫނެވެ. ޕާޓީން ޕާޓޭއެއް ނެރުނަސް ހަމަ ރަނގަޅެވެ. ކިޔަވައިގެން ހުރި ޤާބިލްމީހާ އެއީ އެއްވެސް މީހެއް ނޫނެވެ. އެހެންކަމުން، ޤައުމަށް އިޚްލާޞްތެރިކަމާއި އެކު މަސައްކަތްކުރުމުގެ ފުރުޞަތު ކިޔަވައިގެން ހުރި ޤާބިލްމީހާއަށް ގެއްލެއެވެ. މިއީ ވަރަށް ހިތާމަވެރި ކަމެކެވެ. ޤައުމަށް މިކަމުގެ ނޭދެވޭ އަސަރު ކުރާނެ އަދި ކުރަމުންވެސް ދާކަމެކެވެ.\nރައްޔިތުންގެ މަޖިލީހުން ޢިބްރަތް ލބިގަންނާށެވެ.\nމިސާލަކަށް ދިވެހި ރައްޔިތުން ހޮވާފައިވާ ރައްޔިތުންގެ މަޖިލީހަކީ ދެވަނައެއް ބޭނުން ނުވާ ފުރިހަމަ މިސާލެކެވެ. އިއްޒަތްތެރި މެންބަރުން، އެބައިމީހުންގެ މުސާރަ ބޮޑުކުރަން ވަރަށް ފޯރި ހުރެއެވެ. ނަމަވެސް، ރައްޔިތުންނަށް ފައިދާ ހުރި ބިލެއް މަޖިލީހަށް ވައްދާފިނަމަ، އޭތީ ދަމާނެއެވެ. އަނެއް ޕާޓީގެ ބިލެއްނަމަ، ދެން އެ އޮތީ ކަންތައް މުޅިން ގޯސްވެފައެވެ. ނިޒާމީ ނުކުތާ ނަގައިގެން، އެއް އިއްޒަތްތެރި މެންބަރު، އަނެއް އިއްޒަތްތެރި މެންބަރެއްގެ އަބުރާ ބެހުން ނޫން ކަމެއް ނޯވެއެވެ.\nދަންނަވަން މި އުޅެނީ، ރައްޔިތުންގެ މަޞްލަޙަތު އެއްފަރާތުގައި ބާއްވާފައި، އިއްޒަތްތެރި މެންބަރުން ކުރައްވާ ކަމަކީ ޕާޓީ ޕޮލިސީތައް ކޮޅަށް ނަންގަވާ އެއާއި އެއްގޮތަށް ދިޔުމެވެ. ރައްޔިތުން ލާބަޔާއި މަންފާ އޮތީ ކޮން ކޮޅެއްގަތޯ ބެއްލެވުމެއްނެތެވެ.\nވަރަށް ޤާބިލު މީހުންވެސް މަޖިލީހަށް ކުރިމަތިލިއެވެ. ނަމަވެސް، ޕާޓީ ނޫންވީމަ، ނުވަތަ މަ ތާއީދުކުރާ ޕާޓީ ނުވީމަ، ވޯޓް ނުދީ ކަޓުވާލީއެވެ. މަގޭ ޕާޓީގެ މީހާ ހޮވަންވެގެންނެވެ. އެއީ ޕާޓޭއަކަސް، ވަގަކަސް، އަދި ރައްޔިތުން ފެލާލުމުގެ ދިގު ހިސްޓްރީއެއް އޮތް މީހަކަސް ވަރިހަމައެވެ. މިހާރު މަޖިލީހުގައި ފެންނަމުންދާ ނާޗަރަންގީގެ އަޞްލަކީ މި ދެންނެވި ކަންތައްތަކެވެ.\nއެހެންކަމުން، ދަންނަވާލަން އޮތީ، ޕާޓީތައް އެދޭހާ ގޮތަކަށް، އަދި ދެއްކިހާ މީހަކަށް ވޯޓް ނުލައްވާށެވެ. ރައްޔިތުންގެ މަޖިލިހުން އިބްރަތް ލިބިގަންނާށެވެ.\nތިމާ ތާއީދުކުރާ ޕާޓީގެ ކެނޑިޑޭޓަކީ އަދި އެންމެ އެކަށީގެންވާ މީހާއަށް ނުވެދާނެއެވެ.\nދެން، ޕާޓީ ކުލައިން މުޅި ގެއާއި އަވަށު ޖަރީކުރެވުނީމަ ކޮންމެ މީހަކުވެސް ހީކުރަނީ ތިމަންނަ މީ ވަރަށް މޮޅު ސިޔާސީ މީހެއް ކަމަށެވެ. ވަރަށް ޒިންމާ ދާރު ލީޑަރެއް ކަމަށެވެ. ދަންނަވަންތޯއެވެ. އެއީ ތިމަންނައަކީ ސިޔާސީ ގޮތުން ތަސައްރަފު ނުފުދޭ މީހެއް ކަމުގެ ޢާލާމާތެކެވެ. ޕާޓީގެ ޓިކެޓްގައި ކުރިމަތިލާ އެންމެން ހޮވަން އުޅުމަކީ އެއީ ބުއްދި ހަމަޖެހޭ މީހަކު ކުރާނެ ކަމެއްނޫނެވެ.\nއެހެންކަމުން، އަޅުގަނޑުމެން ވިސްނަންވީ އިންތިޚާބުތަކުގައި ވަކި ޕާޓީއެއް ހޮވުމަކަށް ނޫނެވެ. އަޅުގަނޑުމެން ވިސްނަންވީ މީހުންނަށްވާ މީހުން ހޮވުމަށެވެ. މިނިވަންކަމާއި އެކު ރައްޔިތުންގެ މަޞްލަޙަތު ކުރިޔަށް ނެރެ ރައްޔިތުންނަށްޓަކައި ވަކާލާތުކުރާނެ ބަޔަކު ހޮވުމަށެވެ. ނަމަވެސް، ޕާޓީއަށް އިސްކަންދީ، ޕާޓޭއެއް، އަނެކެއް ތަފާތުކުރުމެއް ނެތި، ވޯޓު ދީފިނަމަ، މަޖިލީހަށް ވީގޮތް ވުން އެކަށީގެންވެއެވެ.\nނަމަވެސް، ޤާބިލު، ކެރޭ، ރައްޔިތުންނަށްޓަކައި ވަކާލާތު ކުރާނެ މީހަކު ހުރެއްޖެނަމަ، އެމީހަކު ހޮވަން މަސައްކަތްކުރަންވީއެވެ. އެއީ ކޮން ޕާޓީއެއްތޯ ބަލާނެ ކަމެއް ނެތެވެ. ނަމަވެސް، ޔަޤީންކުރަން ޖެހޭނެ ކަމެއް އެބަ އޮތެވެ. އެއީ، އޭނައަށް، ރައްޔިތުންގެ ލާބަޔާއި މަންފާއަށް މަސައްކަތް ނުކުރެވޭ ނަމަ، ނުވަތަ ޕާޓީގެ ފަރާތުން ކުރެވުނަ ނުދީފި ހާލަތެއްގައި، ރައްޔިތުންގެ މަޞްލަޙަތު ކޮޅަށް ނަގަން ކެރޭ، އަދި އިސްތިއުފާން ދޭން ޖެހިއްޖެ ހާލަތެއްގައި އިސްތިއުފާ ދެވޭ ފަދަ މީހަކަށް އެމީހަކު ވާން ޖެހޭނެއެވެ. އޭރުން، ރައްޔިތުންގެ މަޞްލަޙަތު ގެއްލޭނަމަ، ޕާޓީ ޕޮލިސީއަށްވެސް ގޮންޖަހާލެވޭ ފަދަ ބަޔަކު ތިބޭނެއެވެ.\nވާހަކަ މާ ދިގު ކުރާކަށް ބޭނުމެއް ނޫނެވެ. ދަންނަވާލަން ބޭނުންވަނީ، ޕާޓީ ރޫހަކީ އެއީ ގެއްލުން ހުރި ކަމެކެވެ. އެއީ ޤައުމުގެ ކުރިމަގަށް ހުރި ނުރައްކަލެކެވެ. ޕާޓީ ރޫހުން އެއްކިބާވެ، ޤާބިލްމީހުން ޒިންމާދާރު، މިފަދަ މަޤާމްތަކަށް ހޮވަންވީއެވެ. މިހާރު މިދާ ގޮތް ރަނގަޅެއް ނޫނެވެ. ވޯޓު ދިނުމުގައި ޒިންމާދާރު ވެލައްވާށެވެ.\nލޯކަން ކައުންސިލް އިންތިޚާބު


ދުނިޔެ ހޫނުވުން - ރާއްޖެއަށްއޮތް އެންމެ ބޮޑު އެއް ނުރައްކާ ދުނިޔެ ހޫނުވުން - ރާއްޖެއަށްއޮތް އެންމެ ބޮޑު އެއް ނުރައްކާ\nދުނިޔެ ހޫނުވުން - ރާއްޖެއަށްއޮތް އެންމެ ބޮޑު އެއް ނުރައްކާ\nގަސްތުގައްޔާއި ނޭނގި ނަމަވެސް އިންސާނުންނަށް ކުރެވޭ ކަންކަމުގެ ސަބަބުން ދުނިޔޭގެ ތިމާވެށި މިއަދު މިވަނީ ވަރަށްވެސް ނާޒުކު ޙާލަތެއްގައެވެ. މިކަންކަމުގެ އަސަރު މިހާރުވެސް އަޅުގަނޑުމެންގެ ވަށައިގެންވާ މާޙައުލުން ދަނީ ފެންނަމުންނެވެ. ތިމާވެށްޓާ ގުޅުންހުރި ކަންކަމުގެ ތެރެއިން މިއަދު ދުނިޔޭގެ ލީޑަރުންގެ މެދުގައިވެސް އެންމެ ބޮޑަށް ބަޙުސްކުރެވޭ އެއްކަމަކީ ޖައްވަށް ދޫކުރާ ވިހަ ގޭސްތަކުގެ ސަބަބުން ދުނިޔޭގެ އޯޒޯން ފަށަލަ ތުނިވެ، ދުނިޔޭގެ ފިނިހޫނު މިނަށް އަންނަމުންދާ ބަދަލުތަކުގެ ވާހަކައެކެވެ.\nސިނާޢީ އެކި ކަހަލަ މަސައްކަތްތަކާއި ހަކަތަ އުފެއްދުމަށާއި ކުނި އެންދުންފަދަ ކަންކަމުގެ ތެރެއިން ޖައްވަށް ދޫކުރާ "މީތޭން، ކާރބަންޑައި އޮކްސައިޑް" ފަދަ ވިހަ މާއްދާތަކުގެ ސަބަބުން ވައި ތަޣައްޔަރުވެ، ދުނިޔޭގެ ފިނިހޫނުމިނަށް ހީވެސް ނުކުރާހާ ބޮޑެތި ބަދަލުތަކެއްދަނީ އަންނަމުންނެވެ.\nމީގެ ސަބަބުން ނޭވާލާ ނިޒާމަށް ޖެހޭ ތަފާތު ބަލިތަކާއި ކިޑްނީއާއި ހިތުގެ ބަލިތައް މިހާރުވަނީ ޢާއްމުވާން ފަށާފައެވެ. އަދި މިކަމުގެ ނުރައްކާ އެންމެ ބޮޑީ މެދުމިނުގެ އާމްދަނީ ލިބޭ ޤައުމުތަކާއި ދިވެހިރާއްޖެފަދަ ބިން ތިރި ޖަޒީރާ ޤައުމުތަކަށެވެ.\nރާއްޖޭގައިވެސް ގައިންގަޔަށް ނާރާ ބަލިތަކުގެ ތެރެއިން މިހާރު އެންމެ އާއްމު ބަލިތަކަކީ ހިތުގެ ބަލިތަކާއި ކިޑްނީއާއި ގުޅުންހުރި ބަލިތަކެވެ. އަދި އާސަންދައިންވެސް އެންމެ ބޮޑު ޚަރަދެއް ކުރާ ބަލިތަކުގެ ތެރޭގައި މިފަދަ ބަލިތައް ހިމެނެއެވެ. ދުނިޔޭގެ ނިސްބަތުން ބަލާނަމަވެސް އެންމެ ގިނައިން މީހުން މަރުވާން މެދުވެރިވާ ސަބަބުތަކުގެ ތެރޭގައި މިފަދަ ބަލިތައް ހިމެނެއެވެ. މިއީ އިންސާނީ ދަރިފަސްކޮޅަށް ކުރިމަތިވެފައިވާ ނުރައްކަލުގެ ވާހަކައެވެ.\nދެން އޮތީ ވަށައިގެންވާ މާހައުލަށް ހުރި ނުރައްކާތަކުގެ ވާހަކައެވެ. ދުނިޔޭގެ ފިނިހޫނުމިނަށް އަންނަ ބަދަލުތަކުގެ ސަބަބުން ދުނިޔޭގެ އުތުރުތަނޑިއާއި ދެކުނުތަނޑީގައިވާ ގަނޑުފެންތައް ވިރި، ކަނޑުގެ ލޮނުގަނޑު އުފުލުން މިއީ މިހާރު ރާއްޖެފަދަ ބިން ތިރި ޤައުމުތަކަށްވެސް އޮތް އެންމެ ބޮޑު ނުރައްކަލެވެ.\nދިވެހިރާއްޖެއަކީ ކުދިކުދި ޖަޒީރާ ރަށްތަކެއްގެ މައްޗަށް އެކުލެވޭ ޤައުމަކަށްވާއިރު، އެރަށްތަކުގެ ހިމާޔަތުގައި ވަށައިގެންވާ މުރަކައިގެ ދިރުންތަކަށްވެސް އޮތް އެންމެބޮޑު ނުރައްކަލަކީ ދުނިޔެ ހޫނުވުމެވެ. މީގެ ސަބަބުން މުރަކަ މަރުވެ ހުދުވުމާއި، ރަށްގިރުމާއި އުދައެރުންފަދަ ކަންކަން ކުރިމަތިވުން މިއީ މިހާރު ރާއްޖޭގެ ތިމާވެށްޓަށްވެސް ކުރިމަތިވެފައިވާ އެންމެ ބޮޑު ގޮންޖެހުންތަކެވެ. ރާއްޖޭގެ މުޅި އިޤްތިޞާދުހެން ބަރޯސާވެފައިވަނީ ރާއްޖެއަށް ލިބިފައިވާ ގުދުރަތީ މުއްސަނދިކަމާއި، ކަނޑުފަޅުގެ ދިރުންތަކަށްކަމަށްވާއިރު، މިއީ މިއަދު އަޅުގަނޑުމެން ދިވެހިންވެސް ވިސްނާލުން މުހިއްމު މައްސަލައެކެވެ.\nދުނިޔޭގެ ތިމާވެށީގެ ދުވަހުގެ ގޮތުގައި ދުވަހެއް ފާހަގަކުރުމުގެ އެންމެ ބޮޑު ބޭނުމަކީވެސް މިދެންނެވި ފަދަ ކަންކަމުގެ ސަބަބުން ދުނިޔޭގެ ތިމާވެށްޓަށް ކުރާ ނޭދެވޭ އަސަރުތަކުގެ މައްޗަށް މީހުން ހޭލުންތެރިކުރުވައި ތިމާވެށްޓާ ރަށްޓެހި އާދަތަކަށް ހިތްވަރު ދިނުމެވެ. ދުނިޔޭގެ ތިމާވެށީގެ ދުވަހުގެ މިއަހަރުގެ ޝިއާރެއްގެގޮތުގައި ކަނޑައަޅާފައިވަނީވެސް "އެއަރ ޕޮލިއުޝަން" ނުވަތަ "ވައިގެ ތަޣައްޔަރުކަން" މި ޝިއާރެވެ. މޫސުމީ ބަދަލުތަކާއި ދުނިޔޭގެ ފިނިހޫނުމިނަށް އަންނަ ބަދަލުތަކުގެ ސަބަބުން ތިމާވެށްޓަށްކުރާ ނޭދެވޭ އަސަރުތަކުގެ ބިރު އެންމެ ބޮޑީ ރާއްޖެފަދަ ޤައުމުތަކަށް ކަމަށްވާއިރު، މިއީ ދިވެހިންވެސް މިއަދު ވިސްނާލުން މުހިއްމު ކަމެކެވެ. ތިމާވެށްޓާ ރަށްޓެހި އާދަތަކަށް މިހާރަށްވުރެ ބޮޑަށް އަޙުލުވެރިވާން އެބަޖެހެއެވެ.


Sharafuddin School gai lhenveringe dhuvas faahaga koffi - AO News\nޝަރަފުއްދީން ސްކޫލުގައި ޅެންވެރިންގެ ދުވަސް ފާހަގަ ކޮށްފި\nމިއަދަކީ 2020 ވަނަ އަހަރުގެ ޅެންވެރިންގެ ދުވަސް ކަމުގައިވާތީ ޝަރަފުއްދީން ސްކޫލުގައި ޅެންވެރިންގެ ދުވަސް ފާހަގަކޮށްފިއެވެ. އެ ސްކޫލުގައި ޅެންވެރިންގެ ދުވަސް ފާހަގަ ކުރީ މިއަދު ހެނދުނު އެ ސްކޫލުގައި ބޭއްވި ވަރަށް ޚާއްޞަ އެސެމްްބްލީއެއްގައެވެ.\nޅެންވެރިންގެ ދުވަސް ފާހަގަކުރުމަށް ބޭއްވި ޚާއްޞަ އެސެމްބްލީގައި އެ ސްކޫލުގެ ދަރިވަރުންނާއި ޓީޗަރުންނާއި ސްކޫލުގެ އިސްވެރިން ބައިވެރިވިއެވެ.\nއެސެމްބްލީގައި އެ ސްކޫލުގެ ދަރިވަރުން، ޅެންވެރިންގެ ދުވަހާއި ބެހޭގޮތުނާއި ރާއްޖޭގެ ފުންނާބުއުސް ބައެއް ޅެންވެރިނާ ބެހޭ ގޮތުން މަޢުލޫމާތު. ހުށަހެޅިއެވެ އެގޮތުން މިއަހަރުގެ ޅެންވެރިންގެ ދުވަސް އެޅެންވެރިއަކަށްޓަކައި ޚާއްޞަކޮށްފައިވާ އަލްފާޟިލް ޢަބްދުއްރަޝީދު ޙުސައިނާއި ދިވެހި ޅެންވެރިކަމުގެ އުދަރެހުގެ ‘އުޖާލާވި ރަންތަރި’، އަލްއުސްތާޛު އަލްމަރްހޫމް މުޙައްމަދު ޖަމީލުދީދީ އާއި ޅެންވެރިކަމުގެ ދުނިޔޭގައި މަޝްހޫރުވެފައިވާ ‘ޝާއިރުއް ޝަބާބު’ އަލްއުސްތާޛު އަލްމަރްޙޫމް އިބްރާހިމް ޝިހާބާއި ބެހޭގޮތުން މަޢުލޫމާތު ހުށަހެޅިއެވެ.\nއަދި މިއަހަރުގެ ޅެންވެރިންގެ ދުވަހުގެ ޝިޔާރު ކަމުގައި ކަނޑައަޅުއްވާފައިވާ ” ރީތި ނަލަނަލަ ހަނދެއް ކުރި އަލީގައި” މި ޅެން އެ ސްކޫލުގެ ދަރިވަރުން އެސެމްބްލީގައި ހުށަހެޅިއެވެ.\nއެ އެސެމްބްލީ ޝަރަފްވެރިކޮށް ދެއްވީ އައްޑޫގެ ޅެންވެރިއެއް ކަމަށްވާ ސ.ހިތަދޫ ޑައިމަންޑްވިލާ އަލްފާޟިލް އަޙްމަދު ނާސިރެވެ. އެސެމްބްލީގައި ނާސިރު ޅެންވެރިކަމާއި ބެހޭގޮތުން ތަފާތު މައުލޫމާތުތައް ދަރިވަރުންނާއި ހިއްސާ ކުރެއްވިއެވެ. އަދި ޅެންވެރިކަމަކީ މާ އުނދަގޫ ކަމެއް ނޫންކަމަށާއި މަސައްކަތް ކޮށްފިނަމަ ކޮންމެ ކުއްޖަކަށްވެސް ޅެންވެރިއަކަށް ވެވިދާނެ ކަމުގައި ވިދާޅުވެ ޅެމާއި ލަވަޔާއި ބަނދި ހަދަން މަސައްކަތް ކުރުމަށް ދަރިވަރުންނަށް ހިތްވަރުދެއްވިއެވެ.\nޝަރަފުއްދީން ސްކޫލުގައި މިއަދު ބޭއްވި ޚާއްޞަ އެސެމްބްލީއާއި ބެހޭގޮތުން އޭ އޯ ނިއުސް އަށް މަޢުލޫމާތު ދެއްވުމަށްފަހު އެ ސްކޫލުގެ ލީޑިންޓީޗަރ ޞަފްވާން ޝަފީޤް ވިދާޅުވީ ޅެންވެރިންގެ ދުވަހާއި ގުޅިގެން އަދިވެސް ސްކުލުގައި ތަފާތު ޕްރޮގްރާމްތައް ކުރިއަށް ގެންދަން ހަމަޖެހިފައިވާ ކަމަށެވެ. އެގޮތުން ދިވެހިބަހުގެ އެކެޑެމީއާއި ޝަރަފުއްދީން ސްކޫލާއި ގުޅިގެން އެ ސްކޫލުގެ ދަރިވަރުންނަށް މި ޖަނަވަރީ މަހުގެ 19 އިން ފެބްރުވަރީ މަހުގެ6ގެ ނިޔަލަށް ޅެމާއި ބަންޖާއި ލަވަ ހަދަން ދަސްކޮށްދޭ ވޯކްޝޮޕްތައް ބާއްވަން ހަމަޖެހިފައިވާ ކަމަށެވެ.\nޅެންވެރިންގެ ދުވަސް 2020ދިވެހިބަހުގެ އެކަޑަމީޝަރަފުއްދީން ސްކޫލް\nއައްޑޫގައި ސަރުކާރުގެ އިސްކޫލެއް ހުޅުވިތާ 40 އަހަރު!\nޝާޢިރުންގެ ވާދީގެ ނަމުގައި ޅެންވެރިންގެ ޖަމްޢިއްޔާއެއް ރަޖިސްޓްރީ ކޮށްފި\nވާޗުއަލް އެސެމްބްލީ ބާއްވައި ޝަރަފުއްދީން ސްކޫލް ތާރީޚުގެ ތެރެއަށް


Hulhumale gai hedhi Medical facility IGMH aa havaalu koffi | Mihaaru\nހުޅުމާލޭގައި ހެދި މެޑިކަލް ފެސިލިޓީ އައިޖީއެމްއެޗާ ހަވާލުކޮށްފި\nމެޑިކަލް ފެސިލިޓީގެ މޮޑެލްއެއް މިނިސްޓަރު މާރިޔާއާ ހަވާލުކުރައްވަނީ\nސިފައިންނާއި ސަރުކާރު އަދި އަމިއްލަ ގިނަ ކުންފުނިތަކުން ބައިވެރިވެގެން ހެދި 300 އެނދުގެ ވަގުތީ ހޮސްޕިޓަލް، އައިޖީއެމްއެޗާ ހަވާލުކޮށްދެއްވީ ޑިފެންސް މިނިސްޓަރު މާރިޔާ އަހުމަދު ދީދީ އެވެ.\nހުޅުމާލޭ ޓްރީ ޓޮޕް ހޮސްޕިޓަލް ކުރިމައްޗަށްވާ ގޮތަށް އޮތް ބޮޑު ބިމުގައި ތަރައްގީކުރި އެ ހޮސްޕިޓަލް ނިންމަން އެންމެ ފުރަތަމަ ކަނޑައެޅީ މިދިޔަ މަހުގެ 20 ގަ އެވެ. އެކަމަކު އެތަނުގައި މަސައްކަތް ކުރާ ބައެއް މީހުން، ކޮވިޑް-19 އަށް ޕޮޒިޓިވް ވުމުން މަސައްކަތް ލަސްވީ އެވެ.\nHandover ceremony of Hulhumale medical facility to IGMH . @MNDF_Official @MoHmv pic.twitter.com/EkxHXssk56\n— IGMH (@igmhmv) May 24, 2020\nގާތްގަނޑަކަށް 40 މިލިއަން ރުފިޔާ ހޭދަކޮށްގެން ހުޅުމާލެ މެޑިކަލް ފެސިލިޓީ ހެދުމުގައި އެންމެ އިސްކޮށް ހަރަކާތްތެރިވީ އެމްއެންޑީއެފާއި ފެނަކަ އެވެ. އޭގެ އިތުރުން ވެސް ސަރުކާރާއި އަމިއްލަ ބައެއް ކުންފުނިތަކުން ބައިވެރިވި އެވެ. އޭގެ ތެރޭގައި ސްޓެލްކޯ، އެމްޑަބްލިއުއެސްސީ، ވެމްކޯ، އާރުސީސީ، އެލިއާ ކޮންސްޓްރަކްޝަން، އަމިން ކޮންސްޓްރަކްޝަން އަދި ލެއޯ ކޮންސްޓްރަކްޝަން ހިމެނެ އެވެ.\nވަގުތީ ހޮސްޕިޓަލްގައި ބައިތިއްބަނީ އެޑްމިޓްކޮށްގެން ފަރުވާދޭ ބަލިމީހުންނެވެ. ހާލު ސީރިއަސްވެ، ވެންޓިލޭޓަރުގެ އެހީ ބޭނުންވާ މީހުން ގެންދާނީ ކުރިމަތީގައި ހުރި ޓްރީ ޓޮޕް ހޮސްޕިޓަލެވެ. އެ ތަނުގައި 200 ވެންޓިލޭޓަރު ބަހައްޓަން ވަނީ ނިންމައިފަ އެވެ.\nއެ ތަން އައިޖީއެމްއެޗާ ހަވާލުކުރުމަށް މިއަދު ބޭއްވި ރަސްމިއްޔާތުގައި އެ ހޮސްޕިޓަލާއި ސަރުކާރު އަދި ކުންފުނިތަކުގެ އިސް ވެރިން ވެސް ބައިވެރިވެ ވަޑައިގެންނެވި އެވެ.\nހުޅުމާލެ އައިޖީއެމްއެޗު އެމްއެންޑީއެފް ފެނަކަ ކޯޕަރޭޝަން ސިއްހަތު ބަލިތައް ދިވެހި ސިފައިން މާރިޔާ އަހުމަދު ދީދީ، ޑިފެންސް މިނިސްޓަރު\nރާއްޖޭގައި ކުރަންޓީން ކުރަނީ ހިލޭ، މެލޭސިއާގައި ކުރަންޓީނަށް ލާރި ދައްކުވާ. ރާއްޖެ ސަރުކާރު ހާދަ މުއްސަދި ސަރުކާރެކެ މިއީ ؟\nއައިޖީއެމްއެޗް ކަންތަކާ ހަވާލުވެ ތިހިރަ ރައީސް އޮފީހުގެ މިނިސްޓަރު އަލީ ޝިޔާމަކީ އެއްވެސް ކަމެއް ކުރެވޭ މީހެއް ނޫން. ބޮޑު މުސާރަ ނަގައިގެން ގޮނޑި ހޫނުކުރަން ހުންނަ މީހެއް އިސްމާއިލް ވަހީ ދު އާއި އާތިފާ ސާކިރު އައްބައި އަޅާއިގެން އެހެން މީހުން ގެ އޯވަރ ޓައިމް ލާރިކޮޅު އުނިކޮއްފަ\nޢިސްމާއިލް ވަހީ ދު ބޭ\nކުރިން ވެސް ބޮޑުބައި ހަ ދާފަ ހުރި އިމާރާތެއް ، ކުޑަމޮޑިފިކޭސަނެއް ގެނުވީ 40މިލިޔަން ގަބޫލް ނުކުރެވޭނެ ، ގޯހެއްއެބައުޅޭ\nކަންތަކާޖެހުނީ އައި ޖީ އެމް އެޗް ގެ ޓެކްނިކަލް ސްޓާފުން ނައް ނޭވާލިޔަކަ ނު ދޭނެ ދެން ، ދެއިރު ދ ދެ ދަޅަޔައް ދާންޖެހޭނެ ، މަސައްކަތް ކުރުވާފަ އޯވަޓައިމް ކަނޑާލާނެ ، މެޑެލްޖަހާނީ ވެރިން ، ހަމަ އިނގޭތީ ބުނެލީ ، ހަޖަމް ކޮއްކާތި\n40 މިލިޔަން ހޭ ދަކޮއްގެން 300 ކަ އެނ ދު ، ގަބޫލެއްނުކުރެވޭނެ ،\nހަތަރު ފާރާ 300 އެނދަކާ އެކަންޏެއް ނޫން ކަންނޭގެ ދޯ އެތަނަށް ހޯދާފަ ހުންނާނީ. އެކަމަކު ތެދެއް، ވަގުތީ ތަނަކަށް ބަލާފަ ކުރި ހަރަދު މާ ބޮޑު.\nސަރުކާރުން ބަންގްލަ ދޭޝް މީހުންނަށް ތައްޔާރު ކުރި ފެސިލިޓީ ތަކުގަ ބޭތިއްބި ގަވާއި ދާ ޚިލާފަށް ރާއްޖެ އެތެރެވެގެންއުޅޭ މީހުން އެތަނުގަ އެކި ބަހަނާ ދައްކައިގެން އެތަނުން ނިކުމެ ގޮސް މާލޭގެ ގެސްޓް ހައުސްތަކުގަ ގައުމަށް އަނބުރާ ފޮނުވާލަފާނެތީ ނު ދާން ފިލާ ތިބޭކަން ދެނަހުރީމުތަ؟ މަގުމަތީގަ އަ ދި ވެސް އެމީހުން ސަލާން ޖަހަމުން އެބަ އުޅޭ.\nލޮކްޑައުންނަށް ފަހު ޤައުމު ހުޅުވާއިރަށް ތިތަން ތިނިންމީ ތިތަން ހެދިކަމަށް ބުނާ ބޭނުން ނުކޮށް ތަނުގެ އާރޯކަމާއެކު އެހެން ބަޔަކަށް ދޭންނޫންބާ! ސަރުކާރުން ކޮވިޑު ޓެސްޓްކުރާ މެޝިނެއް ނުލިބިގެން އުޅެނިކޮށް އޭޑީކޭއިން ގެނެސްފި. އަދި މައިނާ ގްރޫޕުންވެސް އެއިގެ މެޝިނެއް ހަދިޔާކޮށްފި. އަދިވެސް ސަރުކާރަކަށް ހަމަލިބޭގޮތްނުވޭ! އިސާހިތަކު ސަރުކާރުގެ މެޝިން ހަލާކުވެ ހުރިހާ ޓެސްޓެއް އޭޑީކޭއިން ކުރަންޖެހޭނީ! ރައީސު އިބޫގެ ޒިރޯޓޮލަރެންސް އަށް ސެލިއުޓުކުރަންޖެހޭ!\nމިތަނުގެ ބޭނުނަމަކީ އެޑްމިޓް ކޮށްގެން ފަރުވާދިނުން. މިފަދަ ހާލަތަކަށް ތައްޔާރުވުން. އެޑްމިޓް ކޮށްގެން ގިނަބަޔަކަށް ފަރުވާދޭން ނުޖެހުން އެއީ ﷲ ގެ ހެޔޮ ރަޙުމަތްފުޅު. މިހާރުގެސް އެކްޓިވް 1000 އަށް ވުރެ ގިނަ ކޭސް އެބަހުރި. ނިއުނޯމަލަކަށް ދާއިރު އެކްޓިވް ކޭސަސް އިތުރު ވެސް ވެދާނެ. އެހެންކަމުން މިފަދަ މެޑިކަލް ފެސިލިޓީއެއް ހުރުމަކީ ވަރަށް މުހިންމުކަމެއް.\nސިފައިންނާ ސަރުކާރާ އަމިއްލަ ކުންފުނިތަކުގެ ބައިވެރިވުމާއެކު 40 މިލިޔަން ހޭދަކޮށްގެން މިހެދީ 300 މީހުންގެ ޖާގައިގެ ތަނެއް. ޗައިނާއިން4މިލިޔަން ހޭދަކޮށް 800 މީހުންގެ ޖާގައިގެ ތަނެއް މާއަވަހަށް ހަދައިފި! ވަގުތީ މިހާބޮޑު ހޭދަކޮށް މިތަންހެދިއިރު މިއީ 80 ވަރަކަށް މިލިޔަން ރުފިޔާގެ ލޯނެއް ނުދައްކާއޮވެ ބޭންކަކުން ނީލަމުގައި ވިއްކަން އުޅޭތަނެއް! ގަންނާނެބަޔަކުނުވެ ތިއްބާ ތަނުގެ އަގުމައްޗަށް ޖައްސާލަދިނީދޯ؟ ސާބަސް ރައީސްއިބޫގެ ޒިރޯޓޮލަރެންސް ޕޮލިސީ\nވާނުވާ އިނގިގެން ކޮމެންޓް ކުރަންވާނީ. ޗައިނާއިން ހަދައިދިނީ ކަރަންޓީން ކުރާނެ އާދައިގެ ތަނެއް. ނަމަވެސް މީ ހޮސްޕިޓަލެއް..\nކަލޭ އަޅެ ހަމަތަ؟ ޗައިނާއިން އެޅީ މެޑިކަލް ފެސިލިޓީއެއްތަ؟ ބަލަ އެތަނުގައި ބަހަށްޓާ ސާމާނުތަކަށް ކިހާ ބޮޑު ޚަރަދެއްދާނެތަ. ކަލޭމެންނަށް ނޯންނާނެ ރަނގަޅު އެއްގޮތްވެސް. މާދަމާވެސް ކަލޭގެ އާއިލާ މީހަކު ބަލިވެ ފަރުވާ ދޭނެ ޖާގަ ނެތުމުން ހަޅޭލަވާނީ ކަލޭ. މިފަދަ ތަންތަން ހަދަނީ ބަލިމީހުންނަށް ފަރުވާކުރަން. މީހުން ރީއްޗަކަށް ބަހަށްޓާކަށްނޫން.\nކޮންކްރީޓްގެ ހުރިހާ މަސައްކަތެއް ނިމިފަ ހުރި ތަނަކަށް 40 މިލިޔަން ހަރަދު ކުރީމަ ދެން ވިސްނާލާ ކާލާނެވަރު. ލޭބާ ކޯސްޓް ފްރީ\n40 މިލިއަން ޚަރަދުކޮށްފަ ވަގުތީ ހޮސްޕިޓަލެއް. ހުޅުމާލެ ހޮސްޕިޓަލް، ވިލިމާލެ ހޮސްޕިޓަލް، ސެނެހިޔާ ފަދަ ތަނެއްގަ ތިއިންވެސްޓްމަންޓު ކުރިނަމަ ދާއިމަށް ބޭނުންކުރެވުނީސް\nކަޓު ޖައްސާނީ ކިހިނެށްޗއެއިރުން\nމާރިޔާއަކީ ޑިފެންސް މިނިސްޓަރު ކަމަށް ކުފޫ ހަމަވާ މީހެއް ނޫން. ދެން އައިޖީއެމްއެޗް ކަންތަކާ ހަވާލުވެ ތިހިރަ ރައީސް އޮފީހުގެ މިނިސްޓަރު އަލީ ޝިޔާމަކީވެސް އެއްވެސް ކަމެއް ކުރެވޭ މީހެއް ނޫން. އައިޖީއެމްއެޗްގެ ފެންވަރު ރަނގަޅު ތި ބޭފުޅާއަކަށް ކުރެވުނު ކަމެއް ނެތް. ބޮޑު މުސާރަ ނަގައިގެން ގޮނޑި ހޫނުކުރަން ހުންނަ މީހެއް.\nކަލޭ މިޤައުމުގެ ރައްޔިތެއްކަމަށް ކުފޫ ހަމަވޭތަ؟


Chicku ah ramazan mahu break eh\nޗިކޫ އަށް ރަމަޟާން މަހު ބްރޭކެއް\n- އިބްރާހިމް ރަޝްވާން (ޗިކޫ)\nފޭޑި | މީހުން | 18 ޖޫން 2017 |0ކޮމެންޓް\nމި ވަގުތު ރާއްޖޭގެ ބާސްކެޓްބޯޅައިގައި އެންމެ އަލިގަދަ ތަރިއަކީ ޒުވާން ކުޅުންތެރިޔާ އިބްރާހިމް ރަޝްވާން (ޗިކޫ) އެވެ. އުމުރުން އެންމެ 23 އަހަރުގެ ޗިކޫ އަކީ މިހާރު ރާއްޖޭގެ ގައުމީ ޓީމުގެ މުހިންމު ކުޅުންތެރިޔެކެވެ. ހަގު އުމުރެއްގައި ރާއްޖޭގެ އެންމެ މޮޅު ބާސްކެޓްބޯޅަ ކުޅުންތެރިޔާގެ މަގާމު ހޯދީ، ސީނިއާ ކުޅުންތެރިންތަކެއް ފަހަތަށް ޖައްސާލުމަށް ފަހު އެވެ. ޗިކޫގެ ފެންވަރު އޭނާ ވަނީ ގައުމީ ފެންވަރު އަދި ބައިނަލްއަގުވާމީ ފެންވަރުގައި ސާބިތުކޮށްދީފަ އެވެ.\nޗިކޫ އަކީ ޓްރެއިނިންތަކަށް ވަރަށް ބޮޑު ސަމާލުކަމެއް ދޭ ކުޅުންތެރިޔެކެވެ. ޗިކޫ މިހާރު ހުރި ފެންވަރަށް ވެސް ދިޔައީ އޭނާގެ ބުރަ މަސައްކަތުންނެވެ. އެކަމަކު ޗިކޫ އަދިވެސް މަސައްކަތްކުރަނީ ކުރިއެރުމަށެވެ. އަމިއްލަ ކުރިއެރުމަށް ކުރަންޖެހޭ މަސައްކަތަށް ޗިކޫ ސަމާލުކަން ކުޑައެއް ނުކުރެ އެވެ.\nކޮންމެ އެތުލީޓަކަށް ވެސް، ރަމަޟާން މަހަކީ ޓްރެއިނިން އާއި ކެއުމަށް ވަރަށް ބޮޑެތި ބަދަލުތަކެއް ގެންނަންޖެހޭ މަހެކެވެ. ރަމަޟާން މަހު ރަނގަޅު ޑައިޓަކާއެކު، ޓްރެއިނިން ކުރިއަށް ގެންދިއުމަކީ ބައެއް އެތުލީޓުންނަށް ޗެލެންޖެކެވެ.\nޗިކޫގެ ޓްރެއިނިން ރަމަޟާން މަހު އޮންނަނީ ކިހިނެއް؟\nއެކަމަކު ރަމަޟާން މަހަކީ ޗިކޫ އަށް "ރެސްޓް" މެހެކެވެ. ކްލަބާއި ގައުމީ ޓީމާއެކު ކުރި ބުރަ ޓްރެއިނިންތަކާއި، ކުޅުނު ވަރުގަދަ މެޗުތަކަށް ފަހު، ރަމަޟާން މަސް ޗިކޫ ބޭނުންކުރަނީ އަރާމުކޮށް، ހަށިގަނޑަށް ކޮންމެ ވެސް ވަރެއްގެ ރެސްޓެއް ދިނުމަށެވެ.\n"ރޯދަ މަހު ހަމަ ބުނެވޭނީ މިއީ ކުޅިވަރުން ރެސްޓެއް ލިބޭ މަހެކޭ. އާންމުކޮށް މި ކުރާ ހާޑް ޓީމު ޕްރެކްޓިސްތަކެއް ރޯދަ މަހު ނުކުރަން. އެހެންވީމަ ހަމަ ރެސްޓްކުރާ މަހެކޭ ބުނެވޭނީ" ޗިކޫ ބުންޏެވެ.\nއެހެން ނަމަވެސް، ރަމަޟާން މަހު ވެސް ޗިކޫ ފިޓްނަސް ހިފަހައްޓަން މަސައްކަތްކުރެ އެވެ. ޖިމްގައި ވެއިޓް ޓްރެއިނިން ހަދައި، ރޭގަނޑު ރައްޓެހިންނާއެކު ކުޅެން ގޮސް، ޗިކޫ ފިޓްނަސް ހިފެހެއްޓުމަށް މަސައްކަތްތަކެއް ކުރެ އެވެ.\n"ރެސްޓެއް ކަމަކު ފިޓްނަސް ހިފަހައްޓަން ޖެހޭނެ. އެހެންވެ ރޯދަ މަހު ޖިމް އަށްދަން. ދެން ތުރީ އޮން ތުރީ މުބާރާތްތަކުގައި ވެސް ކުޅެން. ރޭގަނޑު ރައްޓެހިންނާއެކު ކުޅެލަން ވެސް ދަން" ޗިކޫ ބުންޏެވެ.\nރަމަޟާން މަހު ޗިކޫގެ ޑައެޓް އޮންނަނީ ކިހިނެއް؟\nރަމަޟާން މަހަކީ އޮފް ސީޒަނަށްވުމާއެކު، ޗިކޫ ވަކި ހާއްސަ ޑައެޓެއް ނުގެންގުޅެ އެވެ. އެހެން ނަމަވެސް، ޗިކޫ ކެއުމަށް ބަލަ އެވެ. މާ ހަރުކަށި ޑައެޓެއް ނެތަސް، ޗިކޫ ކެއުން ކުރިއަށް ގެންދަނީ ހަށިގަނޑަށް ވިސްނައިގެނެވެ.\n"އޮފް ސީޒަން ވީމަ މާ ބޮޑު ޑައެޓެއް ނުގެންގުޅެން. އެކަމަކު ހަމަ ކޮންމެ ވެސް ވަރަކަށް ބަލަން ކެވޭ އެއްޗެއްސަށް" ޗިކޫ ބުންޏެވެ.\nރަމަޟާން މަހު އެންމެ މުހިންމު ކަމަކީ ފިޓްނަސް ދެމެހެއްޓުން\nޗިކޫ ބުނީ ރަމަޟާން މަހަކީ ކެއުން ބުއިމަށް އާންމުކޮށް ބޮޑު ބަދަލުތަކެއް އަންނަ މަހެއް ކަމަށްވުމުން، ބައެއް މީހުންނަށް ފިޓްނަސް މެއިންޓެއިންކުރަން އުނދަގޫވާ ކަމަށެވެ. އެކަމަކު ރަމަޟާން މަހު ވެސް، ފިޓްނަސް ހިފެހެއްޓުމަކީ ވަރަށް މުހިންމު ކަމެއް ކަމަށް ޗިކޫ ބުނެ އެވެ.\n"ބައެއް މީހުންނަށް ވާގޮތަކީ ރަމަޟާން މަހު ޓްރެއިނިން އާއި ކަސްރަތު އެއްކޮށް މި ހުއްޓާލަނީ. އަސްލު މީގައި އެންމެ މުހިންމު ކަމަކީ މެއިންޓެއިން ކުރުން. ރަމަޟާން މަހު ވެސް ފިޓްނަސް މެއިންޓެއިން ކުރުން ވަރަށް މުހިންމު ކެއުމަށް ބަލައިގެން" ޗިކޫ ބުންޏެވެ.\nބޭންކް އޮފް މޯލްޑިވްސް އިން ބާސްކެޓް ކޯޓެއް ހުޅުވައިފި\nބީއެމްއެލް އިން ބާސްކެޓްބޯލް އެސޯސިއޭޝަނާ ގުޅިގެން ޒުވާން ކުޅުންތެރިން ތަމްރީން ކުރަނީ\n29 އޯގަސްޓު 2017\nއެމްބީއޭ ޗެމްޕިއަންޝިޕް މިރޭ ފަށަނީ\n22 އޯގަސްޓު 2017


ރޭޕްގެ ވާހަކަތަކާއެކު، ޖުމައިލް ގެ ބަރަހަނާ މަންޒަރު ފެންނަ ވީޑިއޯތަކެއް – Dhen.mv\nރޭޕްގެ ވާހަކަތަކާއެކު، ޖުމައިލް ގެ ބަރަހަނާ މަންޒަރު ފެންނަ ވީޑިއޯތަކެއް\nJuly 3, 2020 - 11:36 am\nރޭޕް ގެ މައްސަލަ ފެންމަތިވުމާއެކު، ޖުމައްޔިލް ގެ ބަރަހަނާ ވީޑިއޯ ވެސް ވަނީ މީސް މީޑިއާ ގައި ދައުރުވާން ފަށާފައެވެ. ބެލެވޭ ގޮތުގައި މި ވީޑިއޯތަކަކީ 'ސްނެޕްޗެޓު' މެދުވެރިކޮށް ޖުމައްޔިލް އަންހެން ކުއްޖަަކަށް ފޮނުވާފައިވާ ވީޑިއޯތަކެއް ގެ ސްކްރީން ރިކޯޑިން އެވެ.\nގިނަ ބަޔަކު އަންނަނީ މީސް މީޑިއާގައި ޖުމައްޔިލްގެ ފިލްމުތައް ބޮއިކޮޓުކުރުމަށް ވެސް ގޮވާލަމުންނެވެ.\nޖުމައްޔިލް ރޭޕް ކުރިކަމަށް ތުހުމަތު ކުރެވޭ ކުއްޖާ ވަނީ އޭނާގެ ވާޙަކަތައް މީސްމީޑިއާ ގައި ހިއްސާކޮށްފައެވެ. އަދި މިއަދާއި ހަމައަށް ވެސް އޭނާއަށް އިންސާފެއް ނުލިބިފައިވަނީ މައްސަލަ ޕީޖީ އާއި ހަމައަށް ދިޔުމުން ބާރުގެ ބޭނުން ކޮށްގެން އެމައްސަލަ އޮއްބާލާފައި ވާތީ ކަމަށް ވެސް އޭނާ ބުނެފައިވެއެވެ.\nމައުލޫމާތު ލިބޭ ގޮތުގައި މިމައްސަލައިގައި ދައުވާ ނުކުރަން ޕީޖީ އިން ނިންމާފައިވަނީ "ހެކި ނެތިގެން" ނެވެ.\nނަމަވެސް ޖުމައްޔިލް އަށް ދައުވާ ނުކުރަން ނިންމި ނިންމުން އަލުން ރިވިއުކޮށް އެދައުވާ އަލުން ކުރެވޭނެތޯ ނުވަތަ ނޫންތޯ ބައްލަވާނެ ކަމަށް ޕީޖީ ޝަމީމް ވަނީ ވިދާޅުވެފައެވެ.


Champion kan Italy ah , England ge huvafen fenah\nޗެމްޕިއަންކަން އިޓަލީއަށް، އިންގްލެންޑުގެ ހުވަފެން ފެނަށް\nއިންގްލެންޑުގެ ފުރަތަމަ ފަހަރަށް ޔޫރޯ ތަށި އުފުލާލުމުގެ ހުވަފެން ފެނަށް ދުއްވާލައި، އިޓަލީ ޗެމްޕިއަންކަމަށް\nއިންގްލެންޑުން ފުރަތަމަ ފަހަރަށް ޔޫރޯ ތަށި އުފުލާލުމުގެ ހުވަފެން ފެނަށް ދުއްވާލައި، އިޓަލީން ޔޫރޯ 2020 ކާމިޔާބު ކޮށްފި އެވެ.\nއިންގްލެންޑުގެ އަމިއްލަ ސަޕޯޓަރުން ކުރިމަތީ، ވެމްބްލީ ސްޓޭޑިއަމްގައި މިރޭ ކުޅުނު ޔޫރޯ 2020 ގެ ފައިނަލް އިޓަލީން ކާމިޔާބު ކުރީ ޕެނަލްޓީ ޖަހައިގެންނެވެ.\nމިއީ އިޓަލީން ޔޫރޯ ކާމިޔާބު ކުރި ދެވަނަ ފަހަރެވެ. އިޓަލީން މި މުބާރާތް ކާމިޔާބު ކުރީ ކުޅުނު ހުރިހާ މެޗަކުން މޮޅުވެގެނެވެ. މިއާއެކު އިޓަލީން ވަނީ ޖެހިޖެހިގެން 34 މެޗުން ބަލި ނުވެ ރިކޯޑު ހަދާފަ އެވެ.\nމިރޭގެ މެޗު އިންގްލެންޑުން ފެށީ ވަރުގަދަ ރޫހެއްގައި މޮޅު ކުޅުމަކުންނެވެ. އެގޮތުން މެޗުގެ ދެވަނަ މިނެޓުގައި އިންގްލެންޑުން ލީޑު ނެގި އެވެ. މި ލަނޑު އިންގްލެންޑަށް ކާމިޔާބު ކޮށްދިނީ ޓްރިޕިއާ ނަގައިދިން ހުރަހަކުން ލޫކް ޝޯ އެވެ.\nމިއާއެކު އިންގްލެންޑުގެ ސަޕޯޓަރުންގެ އަޑުން މުޅި ސްޓޭޑިއަމް ގުގުމާލި އެވެ. ހުއްޓުމެއް ނެތި އިންގްލެންޑުގެ ސަޕޯޓަރުން ދެމުން ދިޔަ ތަރުހީބުން އިންގްލެންޑަށް އިތުރު ހިތްވަރެއް ލިބުނު އިރު އިޓަލީއަށް މިކަންވީ އުނދަގުލަކަށެވެ. ގޯލަށް ފަހު އިންގްލެންޑުން ކުޅެމުން ދިޔައީ ވަރަށް ބޮޑަށް ފަހަތަށް ޖެހި ބައިކޮޅަށް ގޯލެއް ވަނަ ނުދިނުމަށެވެ.\nއިންގްލެންޑުގެ ސަޕޯޓަރުންގެ އަޑާއެކު ވެސް އިޓަލީން ވަނީ ފުރަތަމަ ހާފުގެ މެދެއްހާ ހިސާބުން ފެށިގެން ކުޅުން ރަނގަޅުކޮށް އިދިކޮޅު ގޯލަށް ނުރައްކާ ކޮށްފަ އެވެ. އެގޮތުން ކިއޭސާ ފޮނުވާލި ބާރު ހަމަލާ ގޯލުގެ އެއްކައިރިން ބޭރަށް ދިޔައިރު، އިމޯބިލޭގެ ހަމަލާއަށް ހުރަސް އެޅީ އިންގްލެންޑުގެ ޑިފެންޑަރުންނެވެ.\nފުރަތަމަ ހާފު ނިމުނީ 1-0 ކުން އިންގްލެންޑް ކުރީގައި އޮވެގެންނެވެ.\nދެވަނަ ހާފުގައި އިޓަލީން ވަނީ އިތުރަށް ކުރިއަށް ޖެހި އިންގްލެންޑުގެ ގޯލަށް ނުރައްކާ ކޮށްފަ އެވެ. އިންގްލެންޑުގެ ގޯލަށް ބާރު ބޮޑުކޮށް އިޓަލީން ވަނީ އިދިކޮޅު ގޯލު ފޫއަޅުވާލާފަ އެވެ. މެޗުގެ 67 ވަނަ މިނެޓުގައި އިޓަލީއަށް ނަތީޖާ އެއްވަރު ކޮށްދިނީ ތަޖުރިބާކާރު ޑިފެންޑަރު ލިއެނާޑޯ ބޮނުޗީ އެވެ. މި ގޯލަކީ ކޯނަރަކުން އައި ބޯޅައެއް ވެރާޓީ ގޯލަށް ފޮނުވާލުމުން ކީޕަރު ދިފާއު ކުރި ބޯޅަ ދަނޑީގައި ޖެހިފައި ނިކުތުމުން ބޮނުޗީ ކާމިޔާބު ކުރި ގޯލެކެވެ.\nރިބައުންސް ވެގެން ނިކުން ބޯޅައިން ބޮނުޗީ ކާމިޔާބު ކުރި ލަނޑު\nއިޓަލީގެ ގޯލާއެކު ދެވަނަ ހާފު ނިމުނީ 1-1 ކުން އެއްވަރު ވެގެންނެވެ. އެހެން ކަމުން ނަތީޖާ ނެރުމަށް އިތުރު ވަގުތުގެ ދެހާފު ކުޅުނެވެ. އިތުރު ވަގުތުގައި ގޯލު ޖަހައި ލީޑު ނަގަން ދެޓީމަށް ވެސް ފުރުސަތު ލިބުނު ނަމަވެސް އެއްވެސް ޓީމަކަށް ފުރުސަތުގެ ބޭނުން ހިފިފައެއް ނުވެ އެވެ.\nއިޓަލީން މުބާރާތް ކާމިޔާބު ކުރީ ތިން ޕެނަލްޓީ ކާމިޔާބު ކޮށްގެންނެވެ. އިންގްލެންޑަށް ދެ ޕެނަލްޓީ ކާމިޔާބު ކުރެވުނު އިރު، ސަންޗޯ އާއި ސަކާ ޖެހި ޕެނަލްޓީ އިޓަލީގެ ކީޕަރު ވަނީ މަތަކޮށްފަ އެވެ. އަދި ރަޝްފޯޑް ޖެހި ޕެނަލްޓީ ގޯލު ދަނޑީގައި ޖެހިފައި ނުކުތީ ބޭރަށެވެ.\nއިޓަލީ ޔުއެއާފާ ޔޫރޯ 2020 އިންގެލޭންޑް


ތުޅާދޫ ގުލްޝަނީ ހިޔާގައި އަލިފާން ރޯވެ އަނދާފައިއަލިފާން ރޯވި ގޭގައި ހުރި ފްރިޖުގައި އަލިފާން ރޯވެ އަނދާފައި\nބ. ތުޅާދޫ ގެއެއްގައި އަލިފާން ރޯވެ ދިރިނޫޅެވޭ ވަރަށް އެ ގެ އަނދައިފި އެވެ.\nމިއަދު ހެނދުނު ހިނގި އަލިފާނުގެ ހާދިސާގައި އަނދައިގެން ގޮސްފައި ވަނީ އެ ރަށު ގުލްޝަނީހިޔާ އެވެ.\nތުޅާދޫ ކައުންސިލްގެ ނައިބު ރައީސް މުހައްމަދު އަލި މަނިކު ވިދާޅުވީ އަލިފާން ރޯވި ވަގުތު އެ ގޭގައި އެއްވެސް މީހަކު ނޫޅޭ ކަމަށާއި އެހެންވެ މި ހާދިސާގައި އެއްވެސް މީހަކަށް އަނިޔާއެއް ލިބިފައި ނުވާ ކަމަށެވެ. ނަމަވެސް ގޭގައި ހިފާ ގެންގުޅޭ ތަކެއްޗާއި ފަރުނީޗަރުފަދަ ތަކެތި ބޭނުން ނުކުރެވޭ ވަރަށް އަނދައިގެން ގޮސްފައިވާ ކަމަށެވެ.\nއެގޭގައި ދިރިއުޅެނީ ދެމަފިރިޔަކާއި ކުޑަ ދެކުދިންނެވެ. އަލިފާނަށް ފަފަހު އެމީހުން ވަނީ އާއިލާ މީހެއްގެ ގެއަށް ބަދަލުވެފަ އެވެ. އެ އެގޭގެ އަސްލު ވެރިން ދިރިއުޅެނީ މާލޭގަ އެވެ.\n“މިހާތަނަށް ބެލިބެލުމުން އެނގެނީ ކަރަންޓު ސޯޓެއް ޖެހިގެން ކަމަށް ބެލެވެނީ އަލިފާން ރޯވީ. އެމީހުން ގެންގުޅޭ ހުރިހާ އެއްޗެއް ކަހަލަ ގޮތަކަށް ވަނީ އަނދާފައި، އަލިފާން ރޯވި ވަގުތު އެއްވެސް އެއްޗެއް ކައްކަން އުނދާފައެއް ވެސް ނެތް ބަދިގެއަކު. ފުލުހުން މިހާރު އެކަން ހިނގައި ދިޔަ ގޮތް ބަލަމުން ދަނީ،” މަނިކު ވިދާޅުވި އެވެ.\nއޭނާ ވިދާޅުވީ އަލިފާން ނިއްވާލީ އެ ރަށުގެ ރައްޔިތުން ނުކުމެ ކަމަށާއި އަލިފާން ރޯވި ގޭގައި ފުލުހުންނާއި ކައުންސިލްގެ މުވައްޒަފުން ހަރަކާތްތެރިވާ ކަމަށެވެ. އިތުރަށް ވިދާޅުވީ އަލިފާނުގެ މި ހާދިސާގައި ގެއްލުންވި އާއިލާ އަށް އެހީތެރިވުމުގެ ގޮތުން ކައުންސިލަށް ކޮށްދެވޭނީ ކޮން ކަމެއްތޯ ބަލައި، ކައުންސިލަށް ދެވެން އޮތް އެހީތެރިކަމެއް ދޭނެ ކަމަށެވެ.


MDN Aa Dhekolhah Muzaaharaa Kurumugai Samaal Kan Dheyn Vaa kankan Aanmukohffi - Vaguthu\nއެމްޑީއެންއާ ދެކޮޅަށް މުޒާހަރާ ކުރުމުގައި ސަމާލުކަން ދޭންވި ކަންކަން އާންމުކޮށްފި\nއެމްޑީއެންއާ ދެކޮޅަށް އަޑު އުފުލުމަށް ބޭއްވި ހިނގާލުމެއްގެ ތެރެއިން -- ފޮޓޯ: ދިޔަރެސް\nމޯލްޑިވިއަން ޑިމަކްރަސީ ނެޓްވޯކް (އެމްޑީއެން)އާ ދެކޮޅަށް މުޒާހަރާ ކުރުމުގައި އާންމު ރައްޔިތުން ސަމާލްކަން ދޭން ޖެހޭ 10 ކަމެއް އިލްމުވެރިންގެ ގުޅުމުން އާންމުކޮށްފިއެވެ.\nއިލްމުވެރިންގެ ޖަމިއްޔާއިން މިކަންކަން އާންމުކުރީ ނެރުނު އިއުލާނެއްގައެވެ. އެ އިއުލާނުގައު ޖުމްލަ 10 ކަމެއް ފާހަގަކޮށްފައިވެ.\nއެ އިއުލާނުގައި އެންމެ ފުރަތަމަ ނަންބަރަކަށް ބުނެފައި ވަނީ މުޒާހަރާ ތަކާއި އެއްވުންތައް ބާއްވާއިރު ނަމާދު ވަގުތުތަކަށް ބުރޫ ނާރާފަދަ ގޮތަކަށް ކުރިޔަށް ގެންދިއުން މުހިންމު ކަމަށެވެ. އަދި އެއްވުން ތަކާއި މުޒާހަރާތައް ކުރިޔަށް ގެނދިއުމުގައި މަގުތަކުގައި ހިނގައިބިގައި އުޅޭ ފަރާތްތަކަށް ދަތި ނުވާނެހެން ތިބުމާއި، އެއްވެސް ބާވަތެއްގެ މުދަލަކަށް ގެއްލުން ނުދިނުމާއި އަދި އެފަދަ ކަމަކަށް މަގުފަހިވާ ވާހަކައެއް ނުފެތުރުމަށް ވެއެވެ.\nމީގެ އިތުރުން މާރަމާރީ ތަކަށް ހިތްވަރުދީ އެއްވެސް އަމަލެއް ނުހިންގުމަށާއި، ކުއްވެރިވާ ފަރާތްތަކަށް ހައްގު އަދަބު ދިނުމަށް ކަމާ ބެހޭ ފަރާތްތަކަށް އިލްތިމާސް ކުރުމަށާއި، އެކަމެއް ކުރިއަށް ގެންދިއުމުގައި މިންގަނޑުތައް ބައިވެރިންނަށް އިސްކޮށް ހަރަކަތްތެރިވާ ފަރާތްތަކުން ކިޔައިދިނުމަށްވެސް އެ އިއިއުލާނުގައި އިލްމުވެރިންގެ ގުޅުމުން އިލްތިމާސް ކުރެއެވެ. އަދި ހިނގާލުން ކުރިއަށް ގެންދާ ވަގުތު އެއްވެސް ފަރާތަކުން އަދަބާ ހިލާފުވޭތޯ ބެލުމަށް އެކަށީގެންވާ ޓީމެއް އެކުލަވައިލުމާއި، މީހަކު އަދަބުތަކުގެ ބޭރުން ކަމެއް ކޮށްފި ނަމަ ނަސޭހަތް ދިނުމާއި އެފަދަ ކަމެއް ތަކުރާރު ކުރާ ހާލަތުގައި އެކަށީގެންވާ ފިޔަވަޅެއް އެފަރާތަކަށް އެޅުމުގެ އިތުރުން މިބާވަތުގެ އެއްވެސް ހަރަކާތެއްގެ ތެރެއަށް ސިޔާސީ ކުލަވަރު ނުވެއްދުމަށް ވަނީ އެ ޖަމިއްޔާއިން އިލްތިމާސްކޮށްފައެވެ.\nއިިލްމުވެރިންގެ ޖަމިއްޔާއިން މިކަންކަން ކުރާނެ ގޮތް އާންމުކޮށްފައި ވަނީ ބައެއް ފަރާތްތަކުން އިންތިޒާމް ކޮށްގެން ބާއްވާ މުޒާހަރާ ތަކާއި ހިނގައިލުން ތަކުގައި ބޭނުންކޮށްގެން ނުވާނެ ބައެއް ބަހުރުވަތަކާއި، މާރާމާރީ އަށް މަގުފަހިވާގޮތަށް ކަންކަން ކުރުމަށް ގޮވާލުމުގެ ސަބަބުން އެ މައްސަލަ ހޫނުވެފައިވާ ދަނޑިވަޅެއްގައެވެ.\nމީގެ އިތުރުންވެސް ބައެއް ސޯޝަލް މީޑިއާގެ ޕްލެޓްފޯމް ތަކުގައި މީހުން މެރުމަށާއި އެންދުމަށް ގޮވާލަމުންދާ ގޮވާލުންތައް ފުލުުހުންވެސް ވަނީ ކުއްވެރިކޮށްފައެވެ. އަދި އެފަދަ ބަސް މަގު ނުގެންގުޅުމަށް ފުލުހުން އިލްތިމާސްކުރިއެވެ. އަދި އެފަދަ ފަރާތްތަކާ މެދު ފިޔަވަޅު އަޅާނެ ކަމަށް ފުލުހުން ވަނީ ބުނެފައެވެ.\nއޮކްޓޯބަރ 22, 2019 18:58\n58 މިނެޓް ކުރިން ( އޮކްޓޯބަރ 22, 2019 )\nމިއޮތީ ސޯލިބޭ އިސްލާމްދީން ހިމާޔަތް ކުރާގޮތަކީ ؟\nﷲ ގެ އިރާދަފުޅާއެކީ އިސްލާމީ ވެރިކަމެއް މިތާ ހިނޤާ ދުވަހަކުން ޤައުމީ އިނާމު މުޒާހިރާ\nކުރި އެނމެނަށް ދޭންގޮވާލަން.\nއޮކްޓޯބަރ 22, 2019 19:41\nމީ ވަކި ސަރުކާރެއް ދޯ .!! ޓްރާންސްޕޯޓުން ޢަމަލު ކުރަންވީ ގޮތުގެ ގަވާޢިދެއްވެސް ނެރެންވީނު . ދީނުގެ ނަމުގަ ބޭނުންވެގެން އުޅެނީ ޢާއްމުންގެ މައްޗަށް ބާރު ހިންގުމުގެ އޮތޯރިޓީ . ކުރިން ކަހީނުން ގަތީ މި ގަނޑު\nއޮކްޓޯބަރ 23, 2019 06:53\nއަދުރޭ ކަލޭ ދޭބަލަ މަހަށް.\nއޮކްޓޯބަރ 22, 2019 20:18\nކަލެެމެން ތިބެ ޓްވިޓް ކުރަން ފިލާ ތިބެގެން\nއޮކްޓޯބަރ 22, 2019 21:16\nހާދަބަސް އަހާ އިލްމްވެރިން ތަކޭ ދޯ\nއޮކްޓޯބަރ 23, 2019 08:17\nމިހާރު ތީ ދެން ކޮންކަމެއް؟ ކަލޭމެން ހުރިހާކަމަކަށް ބޭނެންޖެހޭތަ؟ މުޒާހަރާކުރަންޖެހޭގޮތް ކިޔައިދޭން މީގެ ކުރިން ނުނިކުތީ ކީއްވެ؟ ހީވަނީ ލާދީނީ ބައިގަނޑުގެ ދިފާޢުގައި ބިރުން އުޅޭ ބައެއްހެން. މީ ދެން ބޮޑުވަރު. ދެއަތް އުރައިގެން ގޭގައި ތިބެބަލަ.


Afghan anhenun darama thah kulhun manaakoffi | Mihaaru\nލައިފްސްޓައިލް / އަފްޣާނިސްތާން\nއަފްގާން އަންހެނުން ޓީވީ ޑްރާމާތައް ކުޅުން މަނާކޮށްފި\nއަފްގާންގެ ޓީވީ ޝޯއެއްގައި އަންހެން ހޯސްޓުންތަކެއް.\n23 ނޮވެމްބަރ 2021 - 06:03\nހަރުކަށި އުސޫލުތަކެއް ގެންގުޅޭ ތާލިބާނުން މިހާރު ވެރިކަންކުރާ އަފްގާނިސްތާންގައި އަންހެނުން ޓީވީ ޑްރާމާތައް ކުޅެން މަނާކޮށްފި އެވެ.\nސަރުކާރުން އަލަށް ހަމަޖެއްސި މި އުސޫލުގެ ދަށުން ޑްރާމާތަކުގައި އެކްޓްކުރުން އަންހެނުންނަށް މުޅިން މަނާވާނެ އެވެ. މީގެ އިތުރުން ޓީވީ ޚަބަރު ކިޔުމާއި ޓީވީ ޝޯތައް ހޯސްޓްކުރާ އަންހެނުން ޓީވީ އަށް އަރަންވާނީ ބޯ ނިވާކޮށްގެން ކަމަށް ވެސް އާ އުސޫލުގައި ކަނޑައަޅާފައިވެ އެވެ. އެކަމަކު ބޯނި ވާކުރާނެ ސީދާ ވަކި ގޮތެއް ހާމަކޮށްފައެއް ނުވެ އެވެ.\nމި އުސޫލުތަކާ ގުޅިގެން ވަރަށް ގިނަ ބައެއްގެ ފާޑުކިޔުންތައް ވެސް އަމާޒު ވެފައިވެ އެވެ. އަފްގާން އަންހެނުންނަށް މިފަދަ އުސޫލުތަކެއް ހަމަޖެއްސި އިރު އަންހެން ކުދިންނާއި އަންހެނުން ސްކޫލްތަކަށް ގޮސް ތައުލީމު ހާސިލުކުރުމަކީ ވެސް މިހާރު ނެތް ހައްގެކެވެ. ނުވަދިހައިގެ އަހަރުތަކުގައި ތާލިބާނުންގެ އަތްދަށުގައި ގައުމު އޮތް ދުވަސްވަރު ވެސް އަންހެން ކިޔެވުމާއި ވަޒީފާ އަދާކުރުމަކީ އަފްގާނިސްތާންގައި މަނާކޮށްފައި އޮތް ކަންކަމެވެ.\nއަފްގާންގެ ޓީވީ ޝޯއެއްގައި އަންހެން ހޯސްޓެއް.\nޓީވީ ދާއިރާގެ މަސައްކަތްތަކާ ގުޅޭ ގޮތުން ތާލިބާން ސަރުކާރުން އަލަށް އެކުލަވާލި ގައިޑްލައިންގައި މައިގަނޑު އަށް ކަމެއް ހިމަނާފައިވެ އެވެ. އޭގެ ތެރޭގައި އަންހެނުން ޓީވީ ޑްރާތާމަތައް ކުޅުމާއި ޓީވީ ޕްރެޒެންޓަރުން އިސްތަށިގަނޑު ނިވާކުރުމުގެ އިތުރުން ފިރިހެނުން ވެސް ނިވާކަން ކުޑަކޮށް ނުދެއްކުމާއި އިސްލާމް ދީނާ އެއްވެސް ގޮތަކަށް ފުށުއަރާ ކަހަލަ އެއްވެސް ޓީވީ ޕްރޮގްރާމެއް ގެނެސް ނުދިނުން ހިމެނެ އެވެ.\nއަފްގާން އަންހެނުން ޑްރާމާތައް ކުޅެން މަނާކުރި އިރު އެ ގައުމުގެ ޓީވީ ޗެނެލްތަކުން އާންމުކޮށް ދައްކާ އުޅެނީ ބިދޭސީ ޑްރާމާތަކެވެ.\nއަލަށް ހަމަޖެއްސި އުސޫލުތަކާ ގުޅިގެން އަފްގާނިސްތާންގެ ނޫސްވެރިން ތަމްސީލުކުރާ ޖަމިއްޔާގެ މެމްބަރެއް ކަމަށްވާ ހުއްޖަތުއްލާ މުޖައްދެދީ ވިދާޅުވީ އެއީ އުންމީދުކުރި ކަމެއް ނޫން ކަމަށެވެ.\n"މިފަދަ ގައިޑްލައިންތަކަށް އަމަލުކުރުމަކީ ވާނެ ކަމެއް ނޫން. އަދި އެކަން މަޖުބޫރުކުރާ ނަމަ ބްރޯޑްކާސްޓް ކުރުން ހުއްޓުމަކަށް އައިސްދާނެކަމުގެ ބިރު މިހާރު އެބައޮތް." އޭނާ ބީބީސީ އަށް ވިދާޅުވި އެވެ.\nމިދިޔަ އޮގަސްޓް މަހުގެ ތެރޭގައި އަފްގާނިސްތާން ތާލިބާނުންގެ އަތްދަށަށް ދިއުމާ އެކު އެ ގައުމުގެ މަޝްހޫރު ބައެއް މިއުޒިޝަނުން ވެސް ގައުމު ދޫކޮށް ގޮސްފައިވެ އެވެ.\nއަންހެނުން އަފްޣާނިސްތާން އަންހެނުންގެ ހައްގުތައް ޓީވީ ޝޯ އެކްޓްކުރުން ޓީވީ ސިލްސިލާ


ހިޔާލު ފާޅުކުރުމުގެ މިނިވަންކަމުގައި ވެސް ހައްދެއް އޮންނަން ޖެހޭ: ޕޯޕް\nކޮލަމްބޯ (15 ޖެނުއަރީ) – ހިޔާލު ފާޅުކުރުމުގެ މިނިވަންކަމުގައި ވެސް ވަކި ހައްދެއް އޮންނަން ޖެހޭނެ ކަމަށާއި ދީންތަކަށް ފުރައްސާރަކުރެވިގެން ނުވާނެ ކަމަށް ޕޯޕް ފްރާންސިން މިއަދު ވިދާޅުވެއްޖެ އެވެ.\nފްރާންސްގެ ހަފުތާ މަޖައްލާ، ޝާލީ ހެބްދޫ އިން ރަސޫލާ އާއި އިސްލާމް ދީނަށް ފުރައްސާރަ ކުރި މައްސަލައަކާ ގުޅިގެން އެ މަޖައްލާގެ އޮފީހަށް ދިން ޓެރަރިސްޓް ހަމަލާއާ ގުޅިގެން ޕޯޕް މިގޮތަށް ވާހަކަ ދައްކަވާފައި ވަނީ ސްރީ ލަންކާ އަށް ކުރެއްވި ރަސްމީ ދަތުރުފުޅު ނިންމަވާ ލެއްވުމަށް ފަހު ފިލިޕީންސް އަށް ފުރާ ވަޑައިގަންނަވަމުންނެވެ.\n"މިސާލަކަށް އަޅުގަނޑުގެ މި ގާތް އެކުވެރިޔާ، އަޅުގަނޑުގެ މަންމައާ ބެހޭ ގޮތުން ހުތުރުކަން ބޮޑުވެގެންވާ އެއްޗެއް ބުނެފި ނަމަ، ރުޅި އާދެވޭނެ. އޭނާގެ ގައިގައި ތަޅައި ވެސް ގަނެވިދާނެ،" ކައިރީގައި ހުންނެވި ބޭފުޅަކަށް އިޝާރާތްކުރައްވަމުން ޕޯޕް ވިދާޅުވި އެވެ.\n"މިއީ ހަމަ އާންމު ކަމެއް. އެހެންވީމަ ގަސްދުގައި މީހަކު ރުޅިއަރުވައިގެން ނުވާނެ. އެހެން މީހަކު ގަބޫލުކޮށްގެން ހިތުގައި މަތިވެރި ދަރަޖައެއް ދީފައިވާ ކަމަކަށް ނުވަތަ މީހަކަށް ފުރައްސާރައެއް ނުކުރެވޭނެ. އެހެން މީހުންގެ ގަބޫލުކުރުންތަކަކަށް ފުރައްސާރައެއް ނުކުރެވޭނެ."\nމި މޭރުމުން ވާހަކަ ދެއްކެވި ނަމަވެސް އޭނާ ވިދާޅުވީ މާތް ރަސްކަލާގެ ނަމުގައި ލޭ އޮހޮރުވުމަކީ ގަބޫލުކުރެވޭނެ ކަމެއް ނޫން ކަމަށެވެ.\nދީނަށް ފުރައްސާރަ ނުކުރެވޭނެ ކަމަށް ވިދާޅުވެ ޕޯޕް ވާހަކަ ދެއްކެވިޔަސް ދުނިޔޭގެ ވަރަށް ގިނަ ބަޔަކު ޝާލީ ހެބްދޫ އިން ރަސޫލާ އަށް ކުރި ފުރައްސާރަ ދިފާއުކޮށްފަ އެވެ. އެންމެން ވެސް ބުނަމުން ދަނީ އެއީ ހިޔާލުފާޅުކުރުމުގެ މިނިވަންކަން ކަމަށާއި އެކަމަށް އަރައި ނުގަނެވޭނެ ކަމަށެވެ.\nނަމަވެސް ޕޯޕް ވިދާޅުވަނީ ހިޔާލުފާޅުކުރުމުގައި ވެސް ވަކި ހައްދެއް އޮންނަން ޖެހޭނެ ކަމަށެވެ.\nޕޯޕް މި މޭރުމުން ވާހަކަ ދައްކާވައިރު ފްރާންސްގެ ރައީސް ފްރާންސްވާ އޮލާންޑާ ވެސް ވަނީ މިއަދު މުސްލިމުން ދިފާއުކޮށް ވާހަކަ ދައްކަވައިފަ އެވެ. އަރަބް ވޯލްޑް އިންސްޓިއުޓްގައި ވާހަކަ ދައްކަވަމުން އޭނާ ވިދާޅުވެފައި ވަނީ ފްރާންސްގައި އެހެން ދީންތަކުގެ މީހުންނަށް ފްރާންސްގައި ހިމާޔަތް ލިބޭއިރު މުސްލިމުންނަށް ވެސް އެ ހިމާޔާތް ހޯއްދަވައި ދެއްވާނެ ކަމަށެވެ.\nމުސްލިމުންނާއި ޔަހޫންދީންނާ ދެކޮޅު އަމަލުތައް ހުއްޓުމަކަށް ގެނެސް އެފަދަ އަމަލުތައް ހިންގާ ފަރާތްތަކަށް އަދަބު ދިނުމަށް ވެސް އޮލާންޑާ ގޮވާލެއްވި އެވެ. އޭނާ ވިދާޅުވެފައި ވަނީ އެންމެ ބޮޑަށް ފުރައްސާރަ އަމާޒުވެފައި ވަނީ މުސްލިމުންނާ ދެކޮޅަށް ކަމަށެވެ.\nރަސޫލާ އަށް ކާޓޫނު ކުރަހައި ފުރައްސާރަކުރި މައްސަލާގައި ނޫހަށް ދިން ޓެރަރިސްޓް ހަމަލާގައި 17 މީހަކު މިދިޔަ ހަފުތާގައި ފްރާންސުގައި މަރާލާފައިވެ އެވެ.\nލަންކާއާ އޮންނަނީ ވަރަށް ގާތް ގުޅުމެއް: ތުރުކީ


MRDC ge Audit Report: hiyanaathaa, ihumaalaai corruption ge bodethi massalathakeh! | Jazeera\tއެމްއާރުޑީސީގެ އޮޑިޓް ރިޕޯޓް: ހިޔާނާތާއި، އިހުމަލާއި ކޮރަޕްޝަންގެ ބޮޑެތި މައްސަލަތަކެއް! - Jazeera\nއެމްއާރުޑީސީގެ އޮޑިޓް ރިޕޯޓް: ހިޔާނާތާއި، އިހުމަލާއި ކޮރަޕްޝަންގެ ބޮޑެތި މައްސަލަތަކެއް!\nސާއިފް ޝިޔާދު December 22, 2020 552 views0\nމޯލްޑިވްސް ރޯޑް ޑިވެލޮޕްމަންޓް ކޯޕަރޭޝަން (އެމްއާރުޑީސީ) އަކީ ކުރީގެ ރައީސް މުހައްމަދު ނަޝީދުގެ ވެރިކަމުގައި 2010 ވަނަ އަހަރު ސަރުކާރުގެ ސައްތައިންސައްތަ ހިއްސާ އެކުލެވިގެންވާ ގޮތަށް އުފެއްދި ކުންފުންޏެކެވެ. މި ކުންފުންޏަކީ، ދިވެހިރާއްޖޭގެ އިޤްތިޞާދީ ތަރައްޤީއާއި އިޖްތިމާޢީ ދުޅަހެޔޮކަމަށް މަގުފަހިކޮށްދޭނެފަދަޔަކުން، ދިވެހިރާއްޖޭގެ ރަށްތަކުގެ މަގު ހެދުމުގެ މަސައްކަތް، ދެމެހެއްޓެނިވި ގޮތެއްގައި ވިޔަފާރީގެ އުޞޫލުން ކުރިއަށް ގެންދެވުމަށްޓަކައި އުފެއްދި ކުންފުންޏެކެވެ.\nއެހެން ނަމަވެސް ކުރީގެ ރައީސް ޔާމީންގެ ސަރުކާރުގައި އެ ކުންފުނީގެ މަސައްކަތްތައް ހުއްޓުމަކަށް ގެނައުމާއި ހަމަޔަށް އެމްއާރުޑީސީގެ ހަރަކާތްތައް ފެނިގެންދިޔައީ ކުންފުނި އުފެއްދި މަގްޞަދުތަކާއި ޚިލާފަށް މުޅިން ވެސް ވަކި ބަޔަކަށް ސިޔާސީ މަންފާ ހޯދުމަށް ބޭނުންކުރި ތަނެއްގެ ގޮތުގައެވެ. ސިޔާސީ ރެލީތަކަށް ތައްޔާރުވުމުގައި އެ ކުންފުނީގެ މުވައްޒަފުން އަމަލީ ގޮތުން ބައިވެރިކުރުވިއެވެ. އެ ކުންފުނީގެ ވެހިކަލްތަކާއި އެހެނިހެން ވަސީލަތްތައް ބޭނުންކުރީ ވަކި ބަޔެއްގެ މަންފާއަށެވެ. ސަރުކާރުން ހަވާލުކުރި ގިނަ ޕްރެޖެކްޓްތައް ކުރިޔަށް ކަނޑާގޮތެއް ނުވިއެވެ. މިފަދަ އެކިއެކި ސަބަބުތަކާއި ގުޅިގެން އެ ކުންފުންޏަށް އެތަކެއް ތުހުމަތުތަކެއް ކުރެވުނެވެ.\nމިއަދު އޮޑިޓަރ ޖެނެރަލް އާއްމުކުރެއްވި 2015 އަހަރުން ފެށިގެން 2017 ވަނަ އަހަރާ ހަމަޔަށް އެ ކުންފުނީގެ ޕްރޮކިއުމަންޓާއި ގުޅޭ ޚާއްސަ ރިޕޯޓުގައި ވެސް ވަނީ އެތަކެއް މިލިއަން ރުފިޔާގެ ގެއްލުންވާ ގޮތަށް އަމަލުކޮށްފައިވާ ކަމުގެ ތުހުމަތުކުރެވިފައެވެ. މިއީ ހަމަ ސީދާ ކަނޑައެޅިގެން އެ ކުންފުނީގެ މެނޭޖްމަންޓަަށް އެނގި ތިބޭ ރޯމާއި ދުވާލު ހިންގާފައިވާ ބޮޑެތި ޖަރިމާތަކެކެވެ.\nއެގޮތުން ބަލާއިރު ރ. މީދޫ އާއި ރ. އުގޫފާރު އަދި ބ. އޭދަފުށީގެ އިތުރުން އދ. މަހިބަދޫގެ މަގުތައް ހެދުމަށް 2016 ވަނަ އަހަރު އެ ކުންފުންޏާއި ހަވާލުކުރެވުނު މަސައްކަތްތައް ކުރުމަށް މި ރަށްރަށަށް ގެންގޮސްފައިވަނީ އަމިއްލަ ކުންފުންޏެއްގެ ވެހިކަލްތަކެކެވެ. މި ވެހިކަލްތައް ގެންގޮސްފައިވަނީ ދުވަހު ކުއްޔަށް ބޭނުންކުރާ ގޮތަށެވެ. އެގޮތުން ގެންދިޔަ ބައެއް ވެހިކަލްތައް އެއްވެސް ވަރަކަށް ބޭނުންކޮށްފައިވެސް ނުވެއެވެ. އޮޑޓަރ ޖެނެރަލްގެ ރިޕޯޓުން ހާމަވާ ގޮތުގައި މި ވެހިކަލްތައް ގިނަ ދުވަސްވަންދެން ބޭނުންނުކޮށް ހުރުމުގެ ސަބަބުން ޖޫރިމަނާގެ ގޮތުގައި އެ ކުންފުނިން 5،532،887 (ފަސް މިލިއަން ފަސް ލައްކަ ބައްތީރިސް ހާސް އަށް ސަތޭކަ އައްޑިހަ ހަތް ރުފިޔާ) ޚަރަދުކޮށްފައިވެއެވެ.\nހަމައެހެންމެ މި ވެހިކަލްތައް ކުއްޔަށް ހިފާފައިވަނީ އެއްވެސް ވަރަކަށް މަގު ހެދުމުގެ އެހެނިހެން މަސައްކަތްތައް ކުރުމުގެ ކުރިން ކަން ވެސް ވަނީ ފާހަގަކުރެވިފައެވެ. އަދި އެއްބަސްވުމާއި ޚިލާފަށް ދެ ވެހިކަލް ފިޔަވައި އެހެން ހުރިހާ ވެހިކަލެއްގެ ވެސް 'ވެހިކަލް ލޮގް' ހުށަނާޅަނީސް ފައިސާ ދޫކޮށްފައިވެއެވެ. މީގެއިތުރުން މި9ވެހިކަލްގެ ތެރެއިން5ވެހިކަލް ފިޔަވައި އެހެން ވެހިކަލްތައް ކުއްޔަށް ހިފާފައިވަނީ އާއްމު އުސޫލާއި ޚިލާފަށް އިއުލާން ނުކޮށެވެ.\nއެމްއާރުޑީސީއިން 2014 ވަނަ އަހަރުގެ ޑިސެމްބަރު މަހުގެ5ވަނަ ދުވަހު އެ ކުންފުންޏަށް ފަސް އަހަރު ދުވަހުގެ މުއްދަތަށް 5،000 މެޓްރިކް ޓަނުގެ ސިމެންތި ފޯރުކޮށްދިނުމަށް ކުންފުންޏަކާއި ހަވާލުކޮށްފައިވެއެވެ. މިކަމުގައި ވެސް ސީދާ ކުންފުންޏަށް ގެއްލުން ލިބޭނެ ފަދަ ގޮތަކަށް އަމަލުކޮށްފައިވާކަން ފެންނަން އެބައޮތެވެ. އެގޮތުން އެކުންފުނީގެ އޭރުގެ މެނޭޖިން ޑިރެކްޓަރ އިބްރާހީމް ނަޒީމް ހުއްދަ ދެއްވައިގެން މި މަސައްކަތް ހަވާލުކުރި ކުންފުންޏަށް އެޑްވާންސަށް 10 މިލިއަަން ރުފިޔާ ދޫކޮށްފައިވެއެވެ. އަދި ސިމެންތި ސަޕްލައި ކޮށްދިނުން ލަސްވުމުގެ ސަބަބުން އެއްބަސްވުމުގައި ވާ ގޮތަށް ލިކުއިޑޭޓެޑް ޑެމޭޖަސްގެ ގޮތުގައި އަރާ އެއް މިލއަން ރުފިޔާ ވެސް އެކުންފުނިން ހޯދާފައިނުވެއެވެ.\nއެ ކުންފުނީގެ އޭރުގެ މަސައްކަތްތައް ހަލުވި ކުރުމުގެ ގޮތުން 200 ޓަނުގެ ލޭންޑިންގ ކްރާފްޓެއް ގަތުމަށް ހަވާލުކުރި ކުންފުންޏަށް ވެސް މަސައްކަތުގެ އަގުގެ %15 އެޑްވާންސްގެ ގޮތުގައި ދޫކުރުމުގެ ބަދަލުގައި ވަނީ %50 އެޑްވާންސަށް ދޫކޮށްފައެވެ. އަދި މި ފައިސާ ވީނުވީއެއް ނޭނގި ގެއްލިގެންދިޔައީ ލޭންޑިންގ ކްރާފްޓް ހޯދުމަށް އެއްބަސްވި ކުންފުންޏާއެކު ހަދާފައިވާ އެއްބަސްވުން އެމްއާރުޑީސީއިން އުވާލުމާއި ގުޅިގެންނެވެ. މިކަމުގެ ސަބަބުން ގެއްލިގެންދިޔައީ 7،494،200 (ހަތް މިލިއަން ހަތަރު ސަތޭކަ ނުވަދިހަ ހަތަރު ހާސް ދުއިސައްތަ) ރުފިޔާއެވެ. މިއަދާ ހަމަޔަށް ވެސް މި ފައިސާ ލިބިފައިނުވާއިރު މިކަމާ ގުޅޭ ދެ މައްސަލައެއް ރާއްޖޭގެ ދެ ކޯޓެއްގައި އަންނަނީ ހިނގަމުންނެވެ.\nމަގުތައް ހެދުމަށް ބޭނުންވާ އިންޓަރލޮކިންގ ޒިގްޒެގް ގާ ހޯދުމަށް އަމިއްލަ ކުންފުންޏަކާއި ހަވާލުކުރި މަސައްކަތުން ވެސް ވަނީ އެތައް މިލިއަން ރުފިޔާއެއް ގެއްލިގެންގޮސްފައެވެ. އެގޮތުން ފައިސާ ދައްކަން ޖެހޭ މުއްދަތު ފަހަނައަޅައި ދިޔުމުގެ ސަބަބުން ޖޫރިމަނާގެ ގޮތުގައި އެކުންފުނިން 2،290،459 (ދެ މިލިއަން ދެ ލައްކަ ނުވަދިހަ ހާސް ހަތަރު ސަތޭކަ ފަންސާސް ނުވައެއް) ރުފިޔާ ދައްކާފައިވެއެވެ. އަދި ދެވަނަ ފަހަރަށް އިއުލާންކުރުމެއް ނެތި ދެވަނަ ފަހަރު މަސައްކަތް ހަވާލުކުރި ދެ ކުންފުންޏަކީ ވެސް ގުޅުން އޮތް ދެ ކުންފުނިކަން ވަނީ ހާމަވެފައެވެ.\nމި އޮޑިޓް ރިޕޯޓުން ހާމަވެފައިވާ ގޮތުގައި އާންމު ބީލަމުގެ އުސޫލުގެ ބޭރުން އަމިއްލަ ކުންފުނިތަކާއި ހަވާލުކޮށްގެން އެ ކުންފުނިން ގިނަ މަސައްކަތްތަކެއް ކޮށްފައިވެއެވެ. މި މަސައްކަތްތަކުގެ ޖުމްލަ އަގަށްވާ 7،121،684 (ހަތް މިލިއަން ސަތޭކަ އެކާވީސް ހާސް ހަ ސަތޭކަ އައްޑިހަ ހަތަރު) ރުފިޔާ ދޫކޮށްފައިވެއެވެ. މީގެތެރެއިން ވެސް ދަރުބާރުގެ މަރާމާރުކުރުމަށް 5.2 މިލިއަން ރުފިޔާއަށް ވުރެ އިތުރަށް ކުންފުންޏަކާއި ހަވާލުކޮށްފައިވެއެވެ. އަދި އެކި މަސައްކަތްތައް ކުރުމަށް ހަވާލުވި ބައެއް ފަރާތްތަކަށް އެޑްވާންސްގެ ފައިސާގެ އުސޫލުގެ ބޭރުން 1،620،449 (އެއް މިލިއަން ހަ ސަތޭކަ ވިހި ހާސް ހަތަރު ސަތޭކަ ސާޅިސް ނުވައެއް) ރުފިޔާ ދޫކޮށްފައިވެއެވެ.\nއެއްބަސްވުމެއް ނަހަދައި ގާތްގަނޑަކަށް ހަތް ލައްކަ ފަންސާސް ހާހަށްވުރެ އިތުރުވާ މަސައްކަތެއް ކުރުމަށް ބޭރުގެ ކުންފުންޏަކާއި ހަވާލުކުރި ކަމަށް ވެސް ރިޕޯޓްގައި ބަޔާންކޮށްފައިވެއެވެ. އަދި މަގު ހެދުމުގެ މަސައްކަތް ކުރުމަށް ބޭރުގެ ބަޔަކާއި 1.2 މިލިއަން ޑޮލަރަށް ހަވާލުކުރީ ވެސް އާއްމު އުސޫލުގެ ބޭރުންނެވެ. މި މަޝްރޫއު ކުރިޔަށް ނުގެންދެވުނު އިރު މިކަމުގެ ސަބަބުން އެ ކުންފުންޏަށް 6،171،453 (ހަ މިލިއަން ސަތޭކަ ހަތްދިހަ އެއް ހާސް ހަަތަރު ސަތޭކަ ފަންސާސް ތިނެއް ) ރުފިޔާގެ ގެއްލުން ވެފައިވެއެވެ. އޭގެ އިތުރުން އެ މަޝްރޫއުއާ ހަވާލުވި ކުންފުންޏަށް އައިޑަލް ކްލެއިމްގެ ގޮތުގައި 3.1 މިލިއަނަށްވުރެ ގިނަ ރުފިޔާ ދޫކުރިއިރު 150 ހާސް ޑޮލަރު ދޫކުރަން ޖެހޭ ޚަރަދަކަށް އެ ކުންފުނިން އިތުރަށް 125 ހާސް ޑޮލަރު ދޫކޮށްފައިވެއެވެ.\nއެމްއާރުޑީސީއިން ރަށްރަށުގައި ކުރިޔަށް ގެންދިޔަ ބައެއް ޕްރޮޖެކްޓްތައް މެއިން ކޮންޓްރެކްޓަރގެ އަގަށްވުރެ ބޮޑު އަގެއްގައި ސަބް ކޮންޓްރެކްކޮށް ހަވާލުކުރުމުގެ ސަބަބުން އެކުންފުންޏަށް 1.65 މިލިއަން ރުފިޔާގެ ގެއްލުން ވެސް ވެފައިވެއެވެ. ލ. ފޮނަދޫގެ މަގުތައް ހެދުމުގެ މަޝްރޫއު 21 މަސް ދުވަހު ލަސްވެ ގޮސް އެންމެފަހުން މަސައްކަތް ހުއްޓުމާއި ހަމަޔަށް އެ މަސައްކަތާއި ހަވާލުވި ކުންފުންޏަށް އެމްއާރުޑީސީއިން 15.8 މިލިއަން ރުފިޔާ ދޫކޮށްފައިވެއެވެ. ހަމައެހެންމެ އެ ކުންފުނިން ހަ ރަށެއްގައި ހެދުމަށް ހަވާލުވި ޖެޓީތަކުގެ ތެރެއިން ހަތަރު ރަށުގެ ޖެޓީ ނުނިމިހުރިއިރު ސަބް ކޮންޓްރެކްޓަށް މި މަސައްކަތް ހަވާލުކުރި ކުންފުންޏަށް މަސައްކަތުގެ ޖުމްލަ އަގު ކަމަށްވާ 11.3 މިލިއަން ރުފިޔާގެ ތެރެއިން %67 އިންސައްތަ ދޫކޮށްފައިވެއެވެ.\nމި ފާހަގަކޮށްލެވުނު ހުރިހާ ކަމެއްގައި ވެސް 'ކޮމަން ޑިނޯމިނޭޓަރ' އެއްގެ ގޮތުގައި އެއް ކަމެއް ފާހަގަކުރެވެއެވެ. އެއީ މި ހުރިހާ ކަމަކީ ވެސް އަދި މި ހުރިހާ ފައިސާއެއްގެ ގެއްލުން ކުންފުންޏަށް ވެފައިވަނީ ވެސް އެ ކުންފުނީގެ އޭރުގެ މެނޭޖްމަންޓްގެ އިހުމާލުން ކަމެވެ. އުސޫލްތަކާއި ޚިލާފަށް، އުސޫލުތަކުގެ ބޭރުން ފައިސާ ދޫކޮށް، އެއްބަސްވުންތަކާއި ޚިލާފްވުމުގެ ސަބަބުން ސަރުކާރު ހިއްސާވާގޮތަށް އޮތް އެ ކުންފުންޏަށް 2015 ވަނަ އަހަރާއި 2017 ވަނަ އަހަރާ ދެމެދު އެކަނި ވެސް 50 މިލިއަނަށްވުރެ ގިނަ ރުފިޔާގެ ގެއްލުންވެފައިވާކަން ހާމަވެއެވެ.


ހދ.ނޮޅިވަރަމު ކައުންސިލް އިދާރާގެ ބެލުމުގެ ދަށުގައިއޮތް Toyota Townace ވޭނުގެ އިންޖީނު ހަލާކުވެފައިވާތީ، މިހާރުހުރި ވައްތަރުގެ އިންޖީނެއް ހޯދައި ބަދަލުކޮށް، ވެހިކަލްގެ ބޮޑީ މަރާމާތުކޮށްދޭނެ ފަރާތެއް ބޭނުންވެއްޖެއެވެ.\nމި ބީލަން ހުޅުވާލެވިފައިވަނީ، ވިޔަފާރި ރަޖިސްޓަރީ ކުރުމުގެ ޤާނޫނު (ޤަނޫނު ނަންބަރު: 2014/18) ގެ ދަށުން ވިޔަފާރި ރަޖިސްޓަރީ ކުރެވިފައިވާ ފަރާތްތަކަށާއި، އަމިއްލަ ފަރުދުންގެ ވިޔަފާރީގެ ޤާނޫނު (ޤާނޫނު ނަންބަރު: 2014/19) ގެ ދަށުން ރަޖިސްޓަރީ ކުރެވިފައިވާ ފަރާތްތަކަށެވެ. ކުންފުންޏެއްގެ ފަރާތުން މަޢުލޫމާތު ސާފުކުރަން ވަޑައިގަންނަވާ ފަރާތެއްނަމަ އެކަން އެނގޭނެ ކުންފުނީގެ ލިޔުމަކާއި ހާޒިރުވާ ފަރާތުގެ އައިޑީކާޑު ކޮޕީއެއް ގެންނަންޖެހޭނެއެވެ. އަދި އަމިއްލަ ފަރުދުންގެ ވިޔަފާރީގެ ވެރިފަރާތްނޫން ފަރާތެއް މަޢުލޫމާތު ސާފުކުރަން ވަޑައިގަންނަވާނަމަ ވެރިފަރާތުގެ ލިޔުމަކާއި ހާޒިރުވާ ފަރާތުގެ އައިޑީކާޑު ކޮޕީއެއް ގެންނަންޖެހޭނެއެވެ. އެނޫން ފަރާތްތަކަށް މަޢުލޫމާތު ސާފުކުރުމުގައި ބައިވެރިނުވެވޭނެ ވާހަކަ ދަންނަވަމެވެ.\nމިބީލަމުގައި ބައިވެރިވާން އެދޭ ފަރާތްތަކުން، 2020 މާރިޗު 4އިން 2020 މާރިޗު10 އަށް ބަންދުނޫން ކޮންމެ ދުވަހަކު 9:00 އިން 13:00 އަށް ނަންނޯޓް ކުރެއްވުން އެދެމެވެ.\nމިބީލަމާ ބެހޭގޮތުން އެއްވެސް ސުވާލެއްވާނަމަ 2020 މާރިޗު11 ވާ ބުދަ ދުވަހުގެ 10:00ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nމި ބީލަމާ ބެހޭގޮތުން ބާއްވާ މަޢުލޫމާތު ދިނުމުގެ ބައްދަލުވުން 2020 މާރިޗު11 ވާ ބުދަ ދުވަހުގެ 11:00 ގައި ހދ.ނޮޅިވަރަމު ކައުންސިލްގެ އިދާރާގައި އޮންނާނެއެވެ.\nބިޑް ހުޅުވުން އޮންނާނީ2020 މާރިޗު 19 ވާ ބުރާސްފަތި ދުވަހުގެ 11:00 ގައި ހދ.ނޮޅިވަރަމު ކައުންސިލްގެ އިދާރާގައެވެ.\nމި ބީލަމުގައި ބައިވެރިވާން އެދި ނަން ނޯޓްކުރައްވާ ފަރާތްތަކަށް، މި ބީލަމާއިގުޅޭ މަޢުލޫމާތު ކަރުދާސް މެއިލް ކުރެވޭނެ ވާހަކަ ދެންނެވީމެވެ. ބީލަންފޮތް މި އިޢުލާނާ އެޓޭޗް ކުރެވިފައި ވާނެއެވެ.


Maadhamaa hulhuvaanee International baeh school thah | Mihaaru\nބްރައިޓްވޭ އިންޓަނޭޝަނަލް ސްކޫލު، ކިޔަވައިދޭން ފެށުމަށް އަލުން ތައްޔާރުވަނީ.-- ފޮޓޯ: ބްރައިޓްވޭ ސްކޫލު\nމާދަމާ ހުޅުވާނީ އިންޓަނޭޝަނަލް ބައެއް ސްކޫލްތައް\n30 ޖޫން 2020 - 20:524comments\nކޮވިޑް-19 އާ ގުޅިގެން މާޗު 12 އިން ފެށިގެން ސްކޫލުތައް ވަނީ ބަންދުކޮށްފަ އެވެ. ގާތްގަނޑަކަށް ހަތަރު މަހަށް ފަހު ސަރުކާރުގެ ހުރިހާ ސްކޫލެއް މާދަމާ ހުޅުވާނެ އެވެ.\nމާލޭ ސަރަހައްދުގައި ހިންގާ އިންޓަނޭޝަނަލް ސްކޫލްތަކުގެ ތެރެއިން މާދަމާ ހުޅުވަނީ ހުޅުމާލޭގައި ހިންގާ ބްރައިޓްވޭ އާއި އަހުމަދިއްޔާ އިންޓަނޭޝަނަލް ސްކޫލް އަދި ވިލާ އިންޓަނޭޝަނަލް ހައި ސްކޫލެވެ. ޣިޔާސުއްދީން އަދި ބިލަބޮން އިންޓަނޭޝަނަލް ސްކޫލުގައި އޮންލައިންކޮށް ކިޔަވައިދިނުން ކުރިއަށްގެންދަން ވަނީ ނިންމައިފަ އެވެ.\nބްރައިޓްވޭ ސްކޫލް ހިންގާ ކޮލިޓޭޓް އެޑިއުކޭޝަންގެ މެނޭޖިން ޑިރެކްޓަރު މޫސާ ރަޝީދު ވިދާޅުވީ، ސްކޫލުތައް ބަންދުކުރި ނަމަވެސް މާޗު 18 އިން ފެށިގެން އޮންލައިންކޮށް ކިޔަވައިދީފައިވާ ކަމަށެވެ. އެކަމަކު އެ މުއްދަތުގެ ތެރޭގައި އެ ސްކޫލުން ދިޔައީ ނިއު ނޯމަލް އަށް ތައްޔާރުވަމުންނެވެ.\nއެޑިއުކޭޝަން މިނިސްޓްރީން ހަމަޖައްސާފައިވާ އުސޫލުގެ ތެރެއިން، ކޮވިޑް-19 ނެތް ރަށްރަށުގައި ހުރިހާ ގްރޭޑަކަށް މާދާމާ އިން ފެށިގެން ކިޔަވައިދޭނެ އެވެ. އެކަމަކު މޮނިޓަރިންގެ ހާލަތުގައި އޮތް ރަށްރަށުގައި ކިޔަވައިދޭނީ ގްރޭޑު 9-12 އަށެވެ. އެހެންވެ މާލެ ސަރަހައްދުގައި ވެސް ކިޔަވައިދޭނީ 9-12 އަށެވެ.\nބްރައިޓްވޭގައި 9-12 އަށް 65 ދަރިވަރުން އަންނަނީ ކިޔަވަމުންނެވެ.\nސްކޫލު ހުޅުވުމާ ގުޅޭގޮތުން ބައެއް ބެލެނިވެރިން ހިޔާލު ތަފާތުވުމުން ކޮލިޓޭޓް އެޑިއުކޭޝަނުން ވަނީ ސްކޫލު ހުޅުވުމުގެ ލަފައަކަށް މިނިސްޓްރީގައި އެދިފަ އެވެ.\nކޮވިޑް-19 އާ ގުޅިގެން މިދިޔަ އޭޕްރީލް މަހުން ފެށިގެން ޖުލައި މަހާ ހަމައަށް ބްރައިޓްވޭ ސްކޫލް ފީން ވެސް 10 ޕަސެންޓް ކުޑަކޮށްފައިވެ އެވެ.\nދަރިވަރުންނަށް ރައްކާތެރި މާހައުލަކަށް ހެދުމަށް ބްރައިޓްވޭ ސްކޫލަށް ގެންނަންޖެހޭ ބަދަލުތައް ގެނެސްފައިވެ އެވެ. ދަރިވަރުން އަތް ދޮވެވޭނެ އިންތިޒާމް ހަމަޖައްސަން ސްކޫލުގައި ތަށި ބަހައްޓާފައިވެ އެވެ.\n"ބޭނުމަކީ ވީހާ ވެސް އަވަހަކަށް ކިޔަވައިދޭން ފެށުން. މިހާރު ވެސް ކުދިންނަށް ވަރަށް ބޮޑު އެއްޗެއް ގެއްލިފައިވޭ،" މޫސަ ވިދާޅުވި އެވެ.\nބިލަބޮން ސްކޫލުން ބުނީ، އަންނަ މަހުގެ 23 ވަނަ ދުވަހާ ހަމައަށް އެ ސްކޫލުން ވެސް އޮންލައިންކޮށް ކިޔަވައިދޭން ނިންމާފައިވާ ކަމަށެވެ. ފުރަތަމަ ޓާމުގެ ޗުއްޓީއަށް ފަހު އޮގަސްޓް 23 ގައި ސްކޫލު ހުޅުވައި ކިޔަވައިދޭން ފަށާނެ އެވެ.\nއެ ސްކޫލުން މިހާރު ވެސް އަންނަނީ ގްރޭޑު 9-10 ގެ ދަރިވަރުންނަށް ހެނދުނު 10:25 އިން މެންދުރު ފަހު 3:35 އާ ކިޔަވައިދެމުންނެވެ. ގްރޭޑު 12 ގެ ދަރިވަރުންނަށް ހެނދުނު 8:15-3:30 އަށް ހަފުތާގެ ހަ ދުވަހު ކިޔަވައިދެ އެވެ.\nއޮންލައިންކޮށް ކިޔަވައިދޭން ފެށުމުން ދަރިވަރުންނަށް އިތުރު އެހީތެރިކަމެއް ލިބޭނެ ކަމަށް އޭނާ ބުންޏެވެ.\nއެ ސްކޫލުން ބުނީ އެއްފަހަރު އޮންލައިންކޮށް ކިޔަވައިދީ އަނެއް ފަހަރު ސްކޫލަށް ހާޒިރުކޮށް ކިޔަވައިދިނުމަކީ ފަސޭހަކަމެއް ނޫން ކަމަށެވެ.\n"ސްކޫލުތައް އޮގަސްޓް 23 ގައި އަލުން ހުޅުވާއިރު އޮންލައިންކޮށް ކިޔަވައިދިނުމުގެ ބަދަލުގައި ފިޒިކަލް ކްލާސްތަކަށް ބަދަލުވެވޭނެ ކަމަށް އުއްމީދުކުރަން. އޭރުން އެޓެންޑެސް އަކީ މަޖުބޫރުކަމެއްގެ ގޮތުގައި އޮންނާނީ،" އެ ސްކޫލުން ބުންޏެވެ.\nއިތުރު ލިޔުންތައް ސްކޫލް ތައުލީމް ކިޔަވާކުދިން ބްރައިޓްވޭ އިންޓަނޭޝަނަލް ސްކޫލް


Career Nimmalumuge Kurin Chelsea Ah Kulhen Beynun: Oscar - Vaguthu\nކެރިއާ ނިންމާލުމުގެ ކުރިން ޗެލްސީއަށް ކުޅެން ބޭނުން: އޮސްކާ\nކެރިއަރު ނިންމާލުމުގެ ކުރިން ޗެލްސީއަށް ކުޅެން ބޭނުންވާ ކަމަށް ޗައިނާ ލީގަށް ކުޅެމުން އަންނަ ބްރެޒިލްގެ ހުނަރުވެރި މިޑްފީލްޑަރު އޮސްކާ ބުނެފިއެވެ.\nކުރިން ޗެލްސީއަށް ކުޅުނު ބްރެޒިލްގެ އުއްމީދީ މިޑްފީލްޑަރ އެ ކުލަބުގައި ހޭދަކޮށްފައިވަނީ 2012 އިން ފެށިގެން 2017 ގެ ނިޔަލަށެވެ. އޭނާ އެ ކުލަބުގައި ހޭދަކުރި މުއްދަތުގައި ވަނީ ދެ ޕްރިމިއަރ ލީގު ޗެލްސީއަށް ލިބިފައެވެ. އަދި އިނގިރޭސި ކަޕް އާއި ޔުރޮޕާ ލީގެއް ކާމިޔާބުކޮށްފައިވެއެވެ. އޮސްކާ ވަނީ ޗެލްސީއަށް ޖުމްލަ 203 މެޗުގައި ކުޅެދީފައެވެ. އަދި ޖުމްލަ 38 ގޯލު އޭނާ ޗެލްސީގައި ޖަހާފައިވެއެވެ.\nޗައިނާގެ ޝެންހާއިއަށް އޭނާ ބަދަލުވީ 2017 ވަނަ އަހަރު އޭރުގެ ރެކޯޑު އަގެއް ކަމަށްވާ 60 މިލިއަން ޕައުންޑަށެވެ. އޭނާ ޗައިނާ ލީގަށް ބަދަލުވާން ބޭނުންވި ސަބަބެއްގެ ގޮތުގައި ބުނީ އޭނަގެ ބައްޕަ މަރުވުމާ ގުޅިގެން މަންމަ އާއި އެއްބަނޑު އެންމެންގެ ކަންކަން ބެލެހެއްޓުމުގެ ގޮތުން ކަމަށެވެ. އަދި ދަނޑިވަޅު އައުމުން އެނބުރި ޗެލްސީއަށް ދިއުމަކީ އެންމެ ބޭނުންވާ ގޮތް ކަމަށްވެސް އޮސްކާ ބުންޏެވެ.\nއޮސްކާ ބުނީ ޗައިނާ ދޫކޮށްލުމުގެ ހިޔާލު ނުގެންގުޅޭ ކަމަށާއި އެ ގައުމުގައި އޭނާއަށް ހާއްސަ ޕްރޮޖެކްޓެއް އެބައޮތް ކަމަށެވެ. ނަމަވެސް ކެރިއަރު ނިންމާލަން ބޭނުންވަނީ ޗެލްސީގައި ކަމަށްވެސް އޮސްކާ ތަކުރާރުކޮށް އެ ގައުމުގެ މީޑިއާތަކުގައި ވާހަކަދައްކަމުން ބުނެފައިވެއެވެ.\n"އަހަރެންގެ ޅަ އުމުރުގައި ޗެލްސީއަށް ބަދަލުވުން ވެގެންދިޔައީ ތަފާތު ކަމަކަށް، އޭރު ގިނަ ބަޔަކު ބްރެޒިލްގެ ކުޅުންތެރިންނަށް އިތުބާރެއް ނުކުރޭ، އަހަރެން އެކަން ބަދަލުކުރަން މަސައްކަތްކުރިން، އަދިވެސް އަހަރެންގެ ހިތް ބުނޭ އެ ކުލަބުގައި ކުޅެފިނަމަ އަދިވެސް އޭރުގެ ކުޅުން ދެއްކިދާނޭ، ވަރަށް ރަނގަޅަށް ކުޅެވުނު ޗެލްސީގައި ކުޅުނު ދުވަސްވަރު" ޗެލްސީގެ ހަނދާންތައް އާކުރަމުން އޮސްކާ ބުންޏެވެ.\nޗެލްސީގެ އިތުރަށް ބްރެޒިލްގެ ގައުމީ ޓީމަށް އަނެއްކާވެސް ކުޅުމަކީ އޮސްކާގެ ބޮޑު ހުވަފެނެކެވެ. އޮސްކާއަށް 2015 ގެ ފަހުން ބްރެޒިލްގެ ގައުމީ ޓީމުގައި ކުޅުމުގެ ފުރުސަތު ލިބިފައެއްނުވެއެވެ. ބްރެޒިލްގެ ގައުމީ ޓީމަށް ކުޅުނު މެޗުތަކުން އޭނާ ވަނީ 12 ގޯލު ޖަހާފައެވެ.


ވަޒިފާގެ ފުރުސަތު - އެޑްމިނިސްޓްރޭޓިވް އޮފިސަރ\n1. އެޕޮއިންޓްމެންޓްތަކާއި ބައްދަލުވުންތައް ރާވާ ހަމަޖައްސާ އިންތިޒާމްކުރުން.\n2. އެޕޮއިންޓްމަންޓް ޝެޑިއުލް އަދި އެކަމާއިގުޅުންހުރި ކަންކަން މެނޭޖްކޮށްބެލެހެއްޓުން.\n3. ސިޓީ އަދި އީ-މެއިލްތަކަށް އިރުޝާދުތަކާއިއެއްގޮތަށް ޢަމަލުކުރުން\n4. ލިޔެކިޔުންތައް ބެލެހެއްޓުމާއި ފައިލްކުރުން.\n5. ޢާންމު އިދާރީ އެއްމެހާކަންކަން ބެލެހެއްޓުން.\n6. އެކިއެކި ވަފްދުތަކުގެ ޝެޑިއުލްއާއިއެކު އެކަންކަންބެލެހެއްޓުން.\n7. ސެކްޝަންގެ ހުރިހާ ސީނިއަރ މުއައްޒަފުންނާއިގުޅޭ އިދާރީ ކަންކަންބެލެހެއްޓުން.\n8. މަސައްކަތްތައް ކުރިއަށް ދާމިންވަރު ބަލާ، މަސައްކަތްތަކުގެ ލިސްޓެއް މެއިންޓެއިން ކުރުން.\n9. އޮފީހުން ކުރިއަށް ގެންދާ ޚާއްސަ މަސައްކަތްތަކުގައި ބައިވެރިވުމާއި އޮފީހުގެ މަސައްކަތުގެ ދާއިރާގެ ތެރެއިން ހަވާލުކުރެވޭ އެންމެހާ ކަންކަން ކުރުން.\n1. ސާނަވީ ނުވަތަ އެ އާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\n1. ފަތުރުވެރިކަމުގެ ދާއިރާއިން މަސައްކަތު ތަޖްރިބާ ލިބިފައިވުން.\n3. ގިނަ ވަގުތު މަސައްކަތުގައި އުޅެވޭ މީހެއް ކަމުގައިވުން.\n4. ވަޒީފާގެ މަސްއޫލިއްޔަތު އަދާކުރުމަށް މާލެއިން ބޭރަށްދެވޭ މީހެއް ކަމުގައިވުން.\n5. އިނގިރޭސި ފެންވަރު ރަނގަޅު މީހެއް ކަމުގައިވުން.\n6. ޤާނޫނުތަކާއި ޤަވާޢިދުތަކަށް އަހުލުވެރިވުމާއި، ވިސްނުންތެރިކަމާ ކެތްތެރިކަމާއެކު ކަންތައްތައް ކުރެވޭ މީހެއް ކަމުގައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 26 ފެބްރުވަރީ 2019 ވާ އަންގާރަ ދުވަހުގެ 13:30 ގެ ކުރިން، މިނިސްޓްރީ އޮފް ޓޫރިޒަމް (ވެލާނާގެ،5ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) އަދި ފެކްސް (3322512) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމަޤާމަށް މީހަކު ހޮވުމަށް ބޭއްވޭ އިންޓަވިއު އާއި ޕްރެކްޓިކަލް އޮންނާނީ، 27 ފެބްރުވަރީ 2019 އާއި 13 މާރިޗު 2019 އާ ދެމެދު، މިނިސްޓްރީ އޮފް ޓޫރިޒަމްގައެވެ.


Oats: Hashigandah faidhaahuri varah rangalhu kaanaaeh\nއޯޓްސް: ހަށިގަނޑަށް ފައިދާހުރި ވަރަށް ރަނގަޅު ކާނާއެއް\nޒަމާނަށް އައި ކުރިއެރުމާއެކު ހަށިގަނޑަށް ފައިދާހުރި ކާނާ ދެނެގަތުމަކީ މާ އުނދަގޫކަމެއް ނޫނެވެ. އެގޮތުން އޯޓްސްއަކީ ފަހަކަށް އައިސް ދިވެހިންގެ މެދުގައި މަގުބޫލުކަން ހޯދާފައިވާ ކާނާއެކެވެ. ހާއްސަކޮށް ބަރުދަން ލުއިކުރަން މަސައްކަތްކުރާ ފަރާތް ތަކުގެ ހާއްސަ އެކުވެރިއެކެވެ.\nތަފާތު ގޮތްގޮތަށް އޯޓްސް ތައްޔާރުކޮށްލެވޭ އިރު ގިނަފަރާތް ތަކަށް ކަމުދަނީ ކުޅިކޮށް ތައްޔާރުކޮއްލާ އޯޓްސްގެ ބާވަތް ތަކެވެ. ކިރަށް އޯޓްސް އަޅައިގެން، ކުޅިކޮށް ނުވަތަ ލޮނުކޮށް ކައްކައިގެން، އޯޓްސް ބިސްގަނޑު އަޅައިގެން، އޯޓްސް ރޮށީގެ ގޮތުގައި، އޯޓްސް ބޯކިބާ ފިހެގެން، އަދި މި ނޫން ވެސް ތަފާތު ގޮތްގޮތަށް އޯޓްސް ބޭނުންކޮށް އުޅެނީ ސިއްހަތަށް ފައިދާ ހުރި ކާނާއެއްގެ ގޮތުގައި އޯޓްސް މަޝްހޫރުވާތީ ކަން ޔަގީނެވެ.\nއޯޓްސް އަކީ ގޮވާމުގެ ބާވަތްތަކުގެ ތެރެއިން ހިމެނޭ އެއްޗެކެވެ. ކައްކާފައިވާ އޯޓްސް ޖޯޑެއްގައި ގާތްގަނޑަކަށް 160 ކިލޯކެލަރީ، 30 ގުރާމް ކާބޯހައިޑްރޭޓް، 06 ގުރާމް ޕްރޮޓިން އަދި 1 ގުރާމް ފެޓް ހިމެނެ އެވެ. މިއީ އެވްރެޖްކޮށް މީހަކަށް މައިގަނޑު ގޮތެއްގައި ކާ ގަޑިއަކަށް ގޮވާމުގެ ބައިން ބޭނުންވާ މިންވަރެވެ.\nގަވައިދުން އޯޓްސް ކެއުމުގައި ބޭނުންކުރާނަމަ ހަކުރު ކޮންޓްރޯލްކުރަން ފައްސޭހަވެ، ހަށިގަނޑަށް ގެއްލުންދޭ ކޮލެސްޓްރޯލް ކޮންޓްރޯލް ކުރުމަށް އެހީވުމުގެ އިތުރުން ބަރުދަން ލުއިކުރަން ފައްސޭހަވެ އެވެ.\nއޯޓްސް އަކީ ހިތުގެ ދުޅަހެޔޮކަމަށް އަދި ގޮހޮރުގެ މައްސަލަތަކުގެ އިތުރުން ގައިގެ ހަންގަނޑު ކެހުމާއި ހިރުވުމުގެ މައްސަލަތަކަށް ވެސް ފަރުވާއެއްކަމުގައި ސިއްހީ މާހިރުން ފާހަގަކުރެ އެވެ.\nއެހެންކަމުން އަވަދިނެތިވެ އުޅޭ އުޅުމުގައިވެސް ތައްޔާރުކޮށްލަން ފައްސޭހަ މި ކާނާއަކީ ދިވެހިންގެ ކޮންމެ ދުވަހެއްގެ ކެއުމުގައި ހިމަނާލަން މުހިންމު ކާނާ އެކެވެ.\nވަސްބެލުމާއި ރަހަބެލުމުގެ ހިއްސު ގެއްލުމަކީވެސް ކޮވިޑް 19 ގެ އަލާމާތަކަށް ވެދާނެ


Real aai dhekolhah Ronaldo ge furathama match August mahu – adduLIVE\nރެއާލާ ދެކޮޅަށް ރޮނާލްޑޯ ކުޅޭ ފުރަތަމަ މެޗް އަންނަ މަހު؟\n0 Jul 11, 2018, 14:23 ލިޔުނީ މުޙައްމަދު އަދުހަމް\nއޯގަސްޓް މަހުގެ 25 ވަނަ ދުވަހު އެމެރިކާގައި ކުޅުމަށް ހަމަޖެހިފައިވާ އިންޓަނޭޝަނަލް ޗެމްޕިއަންސް ކަޕްގައި ޔުވެންޓަސް އާއި ރެއާލް ބައްދަލުކުރާނެއެވެ. އެއީ ރެއާލް މެޑްރިޑްގެ ސަޕޯޓަރުންނަށާއި ޔުވެންޓަސްގެ ސަޕޯޓަރުންނަށް ވެސް ވަރަށް ޚާއްސަ ދުވަހަކަށް ފަހަރެއްގައި ވެދާނެއެވެ.\nޔުވެންޓަސް އާއި ރެއާލް ބައްދަލުކުރާ މެޗްގައި ރޮނާލްޑޯ ކުޅޭނެ ކަން ޔުވެންޓަސް އިން ހާމަކޮށްފައެއް ނުވެއެވެ. އެހެން ނަމަވެސް އޭނާ އެ މެޗްގައި ކުޅެފި ނަމަ ވެގެންދާނީ ރެއާލް އާއި ދެކޮޅަށް ރޮނާލްޑޯ ކުޅޭ ފުރަތަމަ މެޗަށެވެ.\nއަންނަ ހަފްތާގެ ހޯމަ ދުވަހު ޔުވެންޓަސް ކުޅުންތެރިއެއްގެ ގޮތުގައި ރޮނާލްޑޯ ރަސްމީކޮށް ދައްކާލާނެ ކަމަށް ރިޕޯޓްތައް ބުނެއެވެ.\nހަތަރު އަހަރުގެ އެއްބަސްވުމެއްގައި ޔުވެންޓަސްއާ އެކު ރޮނާލްޑޯ ސޮއިކުރިއިރު، އޭނާ އަކީ އެ ކްލަބުން އެންމެ އަގުބޮޑުކޮށް ގަތް ކުޅުންތެރިއާ އެވެ. އޭނާގެ ޓްރާންސްފަރ ފީގެ ގޮތުގައި ޔުވެންޓަސް އިން 105 މިލިއަން ޔޫރޯ ރެއާލް އަށް ދައްކާނެއެވެ.


މޯލްޑިވްސް ޕޮލިސް ސަރވިސްގެ ބެލުމުގެ ދަށަށް ގެނެވޭ ބިދޭސީންގެ ބަސް ތަރުޖަމާ ކޮށްދޭނެ 02 ފަރާތެއް ހޯދުން\nމޯލްޑިވްސް ޕޮލިސް ސަރވިސްގެ ބެލުމުގެ ދަށަށް ގެނެވޭ ބިދޭސީންގެ ބަސް ތަރުޖަމާ ކޮށްދޭނެ 02 ފަރާތެއް ހޯދަން ބޭނުންވެގެން ކުރި މިސަރވިސްގެ ނަންބަރު 118//-I2(b)/IUL/2019171 އިޢުލާނަށް އެކަށީގެންވާ ތަރުޙީބެއް ލިބިފައިނުވާތީވެ ދެންނެވިފައިވާ އިޢުލާން ބާތިލްކޮށް މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް އަލުން ހުޅުވާލަމެވެ.\nބީލަމުގައި ރަޖިސްޓްރީ ވުމަށްޓަކައި ތިރީގައިވާ 02 އީ-މެއިލް އެޑްރެހަށް މެއިލް އިން މިމަސައްކަތަށް ޝައުޤުވެރިވެލައްވާކަން ޕްރޮޖެކްޓް ނަންބަރ އަދި އިއުލާން ނަންބަރ ލިޔެ ފޮނުވުމުން ބީލަމުގައި ރަޖިސްޓްރީވިކަމުގެ ސްލިޕް ރަޖިސްޓްރީ ނަމްބަރާއިއެކު 24 ގަޑިއިރުތެރޭގައި މެއިލްކުރެވޭނެއެވެ. ބީލަމުގައި ރަޖިސްޓްރީވިކަމަށް ޔަގީންކުރަންވާނީ ރަޖިސްޓްރީވި ކަމުގެ ސްލިޕް ލިބުމުންނެވެ.\nބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 26 ސެޕްޓެމްބަރ 2019 ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\nތާރީޚް: 29 ސެޕްޓެމްބަރ 2019\nބީލަން ހުޅުވުން އޮންނާނީ 01 އޮކްޓޯބަރ 2019 ދުވަހުގެ 14:00 ގައި އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\nމިޕްރޮޖެކްޓާއިގުޅޭ އެންމެހައި މައުލޫމާތުތައް ބީލަމުގައި ރަޖިސްޓްރީވުމަށް އެދި މެއިލް ފޮނުވުމުން ރަޖިސްޓްރީ ކުރުމަށްފަހު މެއިލް ކުރެވޭނެ އެވެ.\nޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 26 ސެޕްޓެމްބަރ 2019 ދުވަހުގެ 23:59 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\nސުންގަޑި: 26 ސެޕްޓެންބަރު 2019 1600


އައު ފެށުމެއް، ވީއެލްއަށް މަރުޙަބާ! | Vaikaradhoolive އައު ފެށުމެއް، ވީއެލްއަށް މަރުޙަބާ! – Vaikaradhoolive\nއައު ފެށުމެއް، ވީއެލްއަށް މަރުޙަބާ!\nޖެނުއަރީ 10, 2019\nވައިކަރަދޫ ލައިވްއަކީ ވަރަށް ގިނަ ބައެއްގެ ހަނދާންތަކާއި ގުޅިފައިވާ އޮންލައިން ނޫހެކެވެ. މީގެ 12 އަހަރު ކުރީން އާންމުގެ މަޤްބޫލުކަން ހޯދި މި ނޫހަކީ ރަށަކަށް ނިސްބަތްވާގޮތަށް އުފެއްދި ފުރަތަމަ އޮންލައިން ނޫސްކަމުގައި ވެސް ބުނެވިދާނެއެވެ. ނިސްބަތުން އޮންލައިން ނޫސްތައް ރާއްޖޭގައި މަދު ދުވަސްވަރެއްގައި، ވެބްޑިޒައިން ކުރުމާއި، ނޫސް ހިންގުމުގެ ހުރިހާ ކަމެއްގައިވެސް ހަރަކާތްތެރިވީ ވައިކަރަދޫގެ ދަރީންނެވެ.\nވައިކަރަދޫ ލައިވް ވުޖޫދަށް އައީ2ޖޫން 2007 ގައެވެ. މާލޭ މާފަންނު މަދަރުސާގައި ބޭއްވި ކުޑަ ރަސްމިއްޔާތެއްގައި ނޫސް އިފްތިތާޚް ކޮށްދެއްވީ ވައިކަރަދޫ ވިނަރެސް ޖަމިއްޔާގެ މަސްޢޫލުވެރިޔާ މ. އޯސޭނިޔާ މުހައްމަދު ޒުހައިރެވެ. އެ ޚަބަރު ސަރުކާރުގެ ރަސްމީޓީވީ (ޓީވީއެމް)އިން ބްރޯޑްކާސްޓް ކުރިއެވެ. އަދި ބައެއް ނޫސްތަކުގައިވެސް ވީއެލް އިފްތިހާތްކުރި ޚަބަރު ޖެހިއެވެ.\nނޫސްވެރިކަމުގެ ހަޔާތުގައި ވީއެލްއިން ހޭދަކުރި ކުރު މުއްދަތުގައި، ނުހަނު ބޮޑު މަޤްބޫލުކަމެއް ހޯދިއެވެ. ރަށުގެ ޚަބަރުތައް ތާޒާކާމާއިއެކު ވަގުތުން ވަގުތައް ގެނެސް ދިނެވެ. ރަށާއި ގުޅޭ ތަފާތު ލިޔުންތައް ސަޢުޤުވެރި ކަމާއެކު ކިޔުންތެރިނާއި ހަމައަށް ފޯރުކޮށްދިނެވެ. ވީއެލް އިން ރަށު ލޯތްބާއި، ރަށު ރޫޙު، އުފައްދައިދިނެވެ. ޖޯޝާ ފޯރި ގެނެސްދިނެވެ. އެހެންކަމުން ވީއެލް ވެގެން ދިޔައީ ދުރުގައި ތިބި އެތަށް ބަޔަކު ރަށާއި، ގުޅުވާލަދިން ފާލާމަކަށެވެ.\nމީގެ އިތުރުން ރާއްޖޭގެ ސިޔާސީ މަޝްރަހާއި ގުޅޭ ޚަބަރުތައްވެސް ފުޅާ ދާއިރާއެއްގައި ގެނެސް ދިނެވެ. 2008 ވަނަ އަހަރު ދިވެހި ރާއްޖޭގެ ސިޔާސީ މަޝްރަހަށް އައި ބޮޑު ބަދަލަށް ފަހު، ވީއެލް ހިންގުން ވަގުތީ ގޮތުން ހުއްޓާލިއެވެ. ދެވަނަ ފަހަރަށް އަލުން ފެށީ 2011 ވަނަ އަހަރުގެ ޖޫން މަހުގެ ތެރޭގައެވެ. ނަމަވެސް2އަހަރު ފަހުން އަނެއްކާވެސް ވީއެލް ނޫސްވެރިކަމުގެ ޖައްވުން ގެއްލުނީއެވެ.\n6 އަހަރުގެ މެދުކެނޑުމަށްފަހު 10 ޖަނަވަރީ 2019 ގައި އަނެއްކާވެސް މިވަނީ ވައިކަރަދޫ ލައިވް ވުޖޫދަށް އައިސްފައެވެ. ވީއެލްގެ އަމާޒަކީ ”ވައިކަރަދޫގެ ފިނި ވައިގެ ތެރެއިން އަންނަ، ހޫނު ޚަބަރު، އެންމެ ތާޒާ ކާމާއެކު އެންމެ އަވަހަށް“ ކިޔުންތެރިންނާއި ހަމައަށް ފޯރުކޮށްދިނުމެވެ. ރަށާއި ގުޅޭ ތަފާތު މަޢުލޫމާތުތައް އިތުބާރާއި، ޔަޤީންކަމާއެކު ކިޔުންތެރިނާއި ހަމައަށް ފޯރުކޮށްދިނުމެވެ. އިޖްތިމާޢީ، ސިޔާސީ، ކަންކަމާއި ގުޅޭ ފާޑުކިޔުންތަކާއި، ހިޔާލުތައް ހާމަކޮށްދިނުމެވެ. ވަރަށް ބޮޑަށް ޝުކުރިއްޔާ.\nޓެގް: ވައިކަރަދޫ ލައިވްވީއެލް